
„Áldott vagy Te, Örökkévaló, aki jót tesz az 
érdemtelenekkel is és velem is jót tett! Áménl 

Aki jót tett veled, az tegyen 
veled továbbra is csak jót, szelá!" 


A megmenekültek áldása — Birkát há’gomél 


Előszó 

Amikor a Nyíregyházi Zsidó Hitközség vezetőségének előhozakodtam a tervem¬ 
mel, hogy a holokauszt túlélő hittestvéreinkkel interjúkat szeretnék készíteni, többen 
megkérdezték, hogy mi indít erre az elhatározásra? A kérdést a beszélgetések, a fel¬ 
idézett élmények után talán meg tudom válaszolni. 



Markovics Gyula és a szerző, lag baOmer2011 

Az ünnepi rendezvények, a pénteki, szombati imádkozások tudatosították ben¬ 
nem, hogy alig vannak már közöttünk olyanok, akik hitelesen tudják elmondani, mi 
is történt a felmenőinkkel a zsidótörvények megszületését és a németek bejövetelét 
követően. Majd ezt továbbgondolva láttam be, hogy a holokauszt előtti tradicionális 
zsidó életnek is csak ők a hiteles tanüi. 

Ok tudják emlékeikből felidézni a hagyományokon nyugvó szokásokat, azt a ma 
már visszahozhatatlan életformát, amit a vidéki zsidó élet jelentett. 

Ezért határoztam el, hogy beszélgetek a még köztünk lévő, 1944 előtt született 
hittestvéreinkkel, gondoskodom beszélgetéseink hanganyagának megőrzéséről, és 
igyekszem összeállítani egy albumot az utánunk jövők számára. 

Különösen fontosnak tartom ezt a manapság felerősödő holokauszttagadás idősza¬ 
kában. Ha már nem lesznek ők, akik mindent láttak, megéltek és tüléltek, a későbbi 
korok embereivel - bizonyítékok hiányában - bármi elhitethető. A Soá történetét 
sokan sokféleképpen feldolgozták már, de úgy gondolom, hogy soha nem lehet elég. 
A felfoghatatlan megértése csak a közvetlen, hiteles dokumentumok alapján lehet¬ 
séges. 

A szabad bizonyítás rendszerében az egyik legfontosabb bizonyíték a tanúvallomás, 
és ők, az 1944 előtt születettek - akik már nagyon kevesen vannak - az utolsó hite¬ 
les tanúk. 

Az írások többsége már megjelent a Nyíregyházi Zsidó Hitközség újságjában, a 
Sófárban (www.sofar-ujsag.hu). A visszajelzések azt igazolták, hogy a történetek 
megérintik az embereket, legyenek zsidók, avagy más vallásúak, ezért döntöttem úgy, 
hogy élve a lehetőséggel a történeteket könyv formájában is megjelentetem. 

Köszönöm az írások szereplőinek, hogy hajlandóak voltak történetüket elmesélni, 
felidézni az átélt borzalmakat. 

Köszönöm a szüleimnek, hogy volt erejük újrakezdeni. 

Köszönöm családomnak a biztatást, a Nyíregyházi Zsidó Hitközségnek és a 
MAZSIHISZ-nek a támogatást. 


Következzenek hát a tanúvallomások! 

Turóczi Istvánné Reich Erzsébet 


,/í barakk, amiben éltünk, egy nagy hodály volt betonozva, 
ágon aludtunk, egymásnak dőlve....” 

1923-ban születtem Apagyon, édesanyám Weisz Ilona, édesapám Reich Mór. 

Gyermekkoromban Apagyon éltünk. Hárman voltunk testvérek: két lány — Mag¬ 
dolna és én valamint a fiútestvérem, László. Ö már a háború előtt is Budapesten 
élt és dolgozott a Weisz Manfréd Műveknél. 

Édesapám intéző volt a leveleid Mayer Ernő földbirtokosnál. Eleinte a 
nagyszüleimmel együtt laktunk, emlékszem, nagyon szép nagy házunk volt. A csalá¬ 
dunk köztiszteletben állt, a jegyző is rendszeresen megfordult nálunk, ami akkoriban 
nem volt általános, hogy a falu közméltósága egy zsidó családdal tart baráti kapcso¬ 
latot. 



A Reich család 


Nagymamám nagyon vallásos asszony volt és mindig segített a rászorultakon. 
Akkoriban szegénysorban élő zsidók jártak faluról falura, városról városra, és a mó¬ 
dosabbak segítettek rajtuk. Ezek a szegény emberek úgy intézték, hogy estére, va¬ 
csorára érkezzenek hozzánk. Nálunk volt egy szoba, amit nagymamám azért tartott 
fenn, hogy nekik szállást adjon. Ok azután, amikor elmentek, írásos elismervényt 
adtak a segítségnyújtásról, amit nagymamám megőrzött egy nagy dobozban. Ezt a 
dobozt aztán nagymamámmal együtt a sírjába temették el. 

Elemi iskolás koromban Apagyról, ahol laktunk, Nyíregyházára jártam be. 

Az iskola a Luther házzal szemben volt, lány polgári iskola (a későbbi 5. sz. ál¬ 
talános iskola - a szerző), ahova zsidók és nem zsidók egyaránt jártak. Hittant is 
tanultunk, mindenki a saját vallása szerint, de együtt, a különböző valláshoz tartozók. 
Ha rabbi tartotta az órát, a zsidókat szólította. így egymás vallásáról is ismereteket 
szereztünk. Ebben az időszakban a gyerekek között hovatartozásuk miatt nem volt 
ellentét, és a tanárok is egyenlőként kezelték a diákokat. 

Én péntek este az iskolából nem mentem haza, Nyíregyházán aludtam egy zsidó 
családnál, betartva, hogy a szombat beálltával nem szabad utazni. Majd szombat este 
vonattal, a vonattól lovas kocsival mentem haza, amit édesapám küldött elém. 

Nyíregyházán is volt házunk, egy többlakásos családi ház a Belső körúton. Amikor 
családunk beköltözött Nyíregyházára, a házban bérlők laktak. Édesapám, megértve 
helyzetüket, csak annak a bérlőnek mondott fel, amelyiknek csak egy gyermeke volt. 
A háromgyermekes család továbbra is ott lakhatott a házban. 

Itt éltünk akkor is, amikor 1944 áprilisában begyűjtötték bennünket a gettóba. A 
gettó Nyíregyházán, a Kossuth utcán volt. Itt rövid ideig voltunk, innen mentünk a 
gyűjtő táborba, Nyírjesre. A gyűjtőtábort egy dohánypajtában alakították ki. Emlék¬ 
szem, ott édesapámat nagyon megverték, hogy a nyilasok vagy a csendőrök, már nem 
tudom. Azt az élményt, hogy édesapámat előttem megverik, soha nem fogom elfelej¬ 
teni... 

Nyírjesről azután gyalog mentünk a nyíregyházi állomásra a vonathoz, mind az 
összegyűjtött zsidók. 

A menetet az ablakokból nézték az emberek, köztük az a jóképű katonatiszt is, 
akibe én szerelmes voltam. Nagyon szégyelltem magam, hogy így lát. 

Az állomásról elindult a vonat, marhavagonokban vittek bennünket Auschwitz- 
Birkenauba. Az üt napokig tartott, nem volt se vizünk, se élelmünk. 

Megérkezésünk után rögtön szétválasztották a családot. Én a húgommal maradtam, 
anyukámat különválasztották. Akkor még nem tudtuk, miért, de őt többé nem láttuk. 
Mindez igen rövid idő alatt történt. 

Ruháinkat elvették, lecsupaszítottak, leborotváltak bennünket, mindegy volt, hogy 
férfiak vagy nők előtt. 

Birkenauban minden hajnalban ki kellett állni, sorakozni. Órákig ott álltunk, az 
őrök — akik között magyar is volt — megszámoltak bennünket. Ha valakit nem talál¬ 
tak, addig keresték, míg előkerült, és utána agyba-főbe verték. Minden Appel-en (mert 
a sorakozót így hívták) kitalálták, hogy minden harmadiknak vagy minden ötödiknek 
fel kellett emelni a kezét. Őket félreállították, majd elvitték, és többé nem kerültek 
vissza. 

így a sorakozón én és a húgom latolgattuk, hogy hova álljunk, ki hányadik legyen, 
maradjunk együtt vagy külön. Minden nap végig kellett élni ezt a gyötrelmet. 

Ruhája mindenkinek olyan volt, amilyen jutott. Nekem szerencsém volt, mert elég 
hosszú ruhát kaptam, ami takart. 

Cipőt viszont ketten kaptunk egy párat, amit vagy felváltva hordtunk, vagy az 
egyiknek az egyik lábán, a másiknak a másik lábán volt. 

A barakk, amiben éltünk, egy nagy hodály volt betonozva, azon aludtunk egymás¬ 
nak dőlve. 

Volt középen egy asztal, arra tették ki az ételt egy edényben. Mindenki evett egy 
kanállal, majd az edényt továbbadta, várva, hogy majd újból rákerüljön a sor. 


Minden hajnalban Opelbe, a gyárba mentünk dolgozni gép mellé, ahol német pol¬ 
gári munkások is dolgoztak. 

Műszakváltáskor a német 
munkások a kenyerüket ott¬ 
hagyták titokban, amit mi 
megtaláltunk. 

Majd egy napon el kellett 
mennünk Libauba, ahol egy 
másik láger volt. Elindulás 
előtt a betegeket mind lelőt¬ 
ték. 

Libauban már csak rövid 
ideig voltunk, és egy napon 
csak azt vettük észre, hogy a 
németek eltűntek. 

Lassan kezdtünk kimoz¬ 
dulni, nem értettük, hogy mi 
történt. Emberek keresték a 
hozzátartozóikat. Ennivaló 
semmi nem volt. Emlék¬ 
szem, az út mellett, az á- 
rokban feküdtek a félholt 

emberek Turóczi Istvánná Reich Erzsébet és fia, Turóczi György 


Azután elindultunk haza, hol gyalog, hol a vonat tetején. Már nem tudom, meny¬ 
nyi idő alatt érkeztünk meg. 

Mi hárman testvérek hazajöttünk. A fiútestvérem, Laci Budapesten volt gettóban, 
ő ott vészelte át a nehéz időket. 

A Belső körúti házunkban szerencsére üres volt egy lakás, oda nem költöztek be, 
így oda mentünk. Már itthon tudtuk meg, hogy szüléink nincsenek. Édesapámról 
egy nyíregyházi ember hozott hírt, aki kereste a vele együtt voltak hozzátartozóit. 
Hozzánk is elkerült ez az ember és ő mesélte el, hogy három nappal a felszabadulás 
előtt lelőtték apukámat, mert észrevették, hogy élelmet lopott. 

Az ingóságaink egy része megmaradt. Voltak nagyon rendes keresztény ismerő¬ 
seink, akik sok mindent megőriztek és visszaadtak. 

Kaptam valahonnan pénzt is, aminek nagyon örültem. Egészen addig, amíg 
kiderült, hogy a nagyon megkívánt gyümölcsöt sem tudom érte megvenni. 

Magdi húgommal ekkor is egy pár cipőnk volt, felváltva mentünk el a házból. Ha 
Magdi elment, én vártam, míg hazajön, hogy felhúzzam a cipőt és ki tudjak moz¬ 
dulni. 

Valami megélhetésen kellett gondolkodni. A háború előtt varrni tanultam, persze 
nem fejeztem be a tanulmányaimat, de az alapokat már ismertem. így kezdtem el fe¬ 
hérneműt varrni, ami lassan biztosította a megélhetésemet is, persze csak a legszük¬ 
ségesebb mértékben. 

Laci testvérem nem találta itt a helyét. Elment előbb Budapestre, majd kivándorolt 
Izraelbe, ott élt haláláig. 

És hogy hogyan alakult az én életem? 

Mindig nagyon szerettem olvasni. Bemutattak nekem egy fiatalembert, és ő 
elkezdte hordani nekem a könyveket. Öt évig hozta a könyveket ez a fiatalember, 
Turóczi István. Beszélgettünk is, persze szigorúan magázódva. A húgom, a barát¬ 
nőm mind tudták, hogy mik a szándékai, de én csak magamban latolgattam, hogy 
talán szeret? Öt év után bökte ki. Összeházasodtunk, ennek már csaknem hatvan 
éve. 

Elégedett lehetek. Megtaláltuk egymást a társammal, van egy sikeres fiunk, Gyuri, 
és két csodálatos unokánk. 

Az élettől most 86 éves koromban már csak azt kérem, hogy érjem meg azt, hogy 
az imádott unokám, Gábor befejezi a tanulmányait. 

66 év telt el azóta, hogy elvittek bennünket, de nincs olyan hosszú idő, ami 
feledtetni tudná az ártatlanul átélt gyötrelmeket, azok örökre kitörölhetetlenül 
beleégtek a lelkembe. 

Markovics Gvuláné 


„...a vállán vitte az öccsét, alö nem bírt menni. 
A kísérő SS melléjük került, és a fiatalabbik fiút nyomban lelőtte.” 

A következő interjút egy házaspárral készítettem. Közösségünkben már csak ők azpk, akik 
mindketten holokauszt túlélők. 

Betöltötték a 80. életévüket, és sok mindent átéltek. Ez azonban nem látszik rajtuk, mindig 
derűsek és kiegyensúlyozottak. 

Van humorérzékük és humoruk, nem is akármilyen. Társaságukban az ember jól érgi magát. 

Ezek ismeretében nagy izgalommal vártam a beszélgetést. 

Tudtam, hogy készülnek a lányukhoz a Z USA-ba, nem riadva vissza az átszállással együtt 
csaknem 20 órás repülőúttól, így az interjú időpontját az utazáshoz igazítottuk. 

Egy napfényes novemberi délután fogadtak barátságos, kényelmes otthonukban. 

Csaknem három órát töltöttem náluk, és csupán onnan vettem ésgre az idő múlását, hogy az 
érkezésemkorfényárban úszó szobában lassan sötét lett, mert közben lement a nap. 

Következzen hát az általain nagyra becsült házaspár hölgytagjának története. 

Markovics Gyuláné Berkovics Irénke 

1928. november 27-én születtem Debrecenben. Édesanyám Farkas Hermina, édes¬ 
apám Berkovics Béla. 

Öten voltunk testvérek: három lány és két fiú. Nem voltunk gazdagok, édesapám 
kereskedelmi alkalmazottként dolgozott, édesanyám nevelte a gyerekeket, szervezte 
a család életét. Mindennapjaink a zsidó vallás előírásai szerint zajlottak. Szigorú kóser 
háztartást vittünk, az ünnepeket megtartottuk, de ez természetes volt akkoriban. Deb¬ 
recenben népes zsidó közösség élt, biztosítva a vallásos élet feltételeit. 

A status quo zsidó iskolába jártam elemibe ahol minden nap volt hittanóra, s ahova 
vegyesen jártak szegényebb és gazdagabb családok gyerekei. Ott tanultam meg szépen 
imádkozni. A módosabbak az elemi után polgári iskolába mentek, nekem, mint tandíj- 
mentes szegény gyereknek, erre nem volt lehetőségem. 

Az elemi elvégzése után tanoncnak álltam kesztyűs-fűzős szakmában. A főnököm 
a mídereken kívül a háborús időkben egyujjas irhakesztyűket varrt eladásra, a 
gazdagabbaknak pedig megrendelésre dolgozott. Nekem, mint tanoncnak, egyik fel¬ 
adatom volt, hogy a készárut hazavittem a méltóságos és nagyságos asszonyoknak. 
1942-ben kezdtem kitanulni a szakmát, de nem fejeztem be a tanulmányaimat, mert 
közbeszólt a háború. 

Nagyon jól emlékszem a németek bevonulására. 1944. március 19-én épp a Mik¬ 
lós utca sarkán álltunk a segédlánnyal. Már akkor éreztem, hogy ennek nem lesz jó 
vége. így is lett. Hamarosan összeterelték a zsidókat a kialakított gettóba, el kellett 
hagyniuk otthonaikat. 

Debrecenben a mai Bajcsy Zsilinszky utcán volt a gettó, onnan rövid idő múlva 

mentünk a téglagyárba, ahonnan el¬ 
indult velünk a vonat — csak annyit 
sejtettünk, hogy valahová dolgozni. 

A szerelvényt Kassa közelében 
bombatalálat érte. A megmaradt va¬ 
gonokból az embereket szétosztot¬ 
ták. Voltak olyan családok, akik 
Auschwitzba mentek tovább, és vol¬ 
tak, akik Bécs irányába. A mi csalá¬ 
dunk szerencsére együtt maradt. 

Bécsújhelybe kerültünk, ahol egy 
iskolai kollégiumban aludtunk sok 
más emberrel együtt. Nappal a Shell 
olajgyárban dolgoztam én és apám. 
Apukám a hatalmas olajtartályokat 
mosta, én udvari munkás voltam. 


Egy napon sárga ruhás SS-ek jöt- a zsinagógában 

tek, összeterelték és elhajtották az 
embereket. 

A mi csoportunk később indult el Bécsből, hol gyalog, hol szekérrel. 

Az anyukámmal szekéren utaztam, de aztán engem leszállítottak, a szekér gyor¬ 
sabban ment, és én a családtól lemaradtam, teljesen egyedül. Hetekig gyalogoltunk 
úgy, hogy a menetet elől-hátul őrizték, megszökni nem lehetett. Az egyik iskolatár¬ 
sam testvére előttem haladt, a vállán vitte az öccsét, aki nem bírt menni. A kísérő SS 
melléjük került, és a fiatalabbik fiút nyomban lelőtte. így járt mindenki, aki nem bírta 
az utat. 

Aztán egy éjszaka megérkeztünk Mauthausenbe. Az ott lévő foglyok kérdezték, 
honnan jöttünk. Mondtuk: Debrecenből. Voltak családok, akik ott találkoztak 
elválasztott családtagjaikkal, én is itt találtam meg a bátyámat. 

Később Mauthausenből Günskirchenbe hajtottak bennünket, ami egy melléktá¬ 
bor volt az erdő közepén. 

Én ekkortájt már flekktífuszban szenvedtem, jártányi erőm sem volt. Olyan gyenge 
voltam, hogy a fejem sem tudtam felemelni. Ott ért a felszabadulás 1945. május 4- 
én. Az amerikai hadsereg szabadította fel a günskircheni tábort. 


Az amerikaiak állítottak talpra, gyógykezeltek, míg annyira erőre kaptam, hogy haza 
tudtunk indulni. Vonat tetején, ütközőn utaztunk. 1945. június 30-án hazaérkeztünk 
a bátyámmal Debrecenbe. 

Akkorra a szüleim és a többi testvérem már otthon voltak. Édesanyám minden 
nap elment az állomásra, hátha megjöttünk... Éppen azon a napon nem jött ki. 

amikor megérkeztünk. A régi lakásunkhoz mentem, ám abban idegenek laktak. Úgy 
jártam, mint Köves Gyuri Kertész Imre regényében. 

A lakásunkat elfoglalók mondták, hogy a családunk is egy üres lakásba költözött 
be, a Csap utca 5. szám alá. 

Mikor a szüleim és a testvéreim hazaérkeztek, nem volt semmijük, de mindannyian 
túléltük a deportálást, ami különös szerencse. 

Az életünket újrakezdtük semmi nélkül. Édesanyám a felszabadulás után is kóser 
háztartást vitt, és tartottuk az ünnepeket is. Apukám rendszeresen járt templomba, 
megbecsült tagja volt a debreceni hitközségnek. 

Én először egy szabó mellett dolgoztam nappal, majd amikor az egyik barátnőm 
hívott, beiratkoztam a gyors- és gépíró iskolába, ahova esténként jártam. 1951-ben 
végeztem, és a KISZÖV-nél kezdtem dolgozni. 

Egy nyíregyházi ismerősünk mutatta be nekem Gyuszit, nagyon rendes zsidó 
fiúként jellemezve őt. Ötvennégy éve annak, hogy az Arany Bikában először találkoz¬ 
tunk. Azóta nem tudom őt oda visszacsalogatni. 

1956-ban összeházasodtunk, ’57-ben született a lányunk, Judit, aki családjával az 
Egyesült Államokban él. 

Két fiú unokánk van. 

A zsidó vallási szokásokat, az ünnepeket, amíg dolgoztunk, nem tartottuk. A 
külvilág felé nem voltunk vallásosak. A gyermekkoromban megtanultak azonban 
bennem élnek ma is. A nyugdíjazásunk és a rendszerváltás óta aktív tagjai vagyunk a 
nyíregyházi zsidó közösségnek. 

Markouics Gyula 


„... ha valamelyikünk eldőlni készült, a többi megtartotta. Mások, 
akik lefeküdtek éjszakánként, reggelre megfagytak. ” 

Az egyik közösségi rendelvény alkalmával a hitközség elnöke türelmet kért a jelenlévőktől, hogy 
később kezdődik a műsor, mert meg kell várni Nyíregyháza legszebb zgidó asszonyát, aki kicsit 
késik. Gyula bácsi ekkor megszólalt, hogy nem tudja, kire várnánk, hiszen Nyíregyháza legszebb 
Zsidó asszonya ott ül mellette, aki nem más, mintáz ötvennégy éve vele házasságban élő Irén ke néni. 

1926. január 22-én születtem Sátoraljaújhelyen. Édesanyám Féld Éva, édesapám 
Markovics Adolf. 

Sátoraljaújhelyen igen jelentős vallásos zsidó közösség létezett. A lakosság több 
mint 50 %-a zsidó volt. Tisztviselők, iparosok és kereskedők éltek ott. Sátoraljaújhely¬ 
nek csodarabbija is volt, Jiszmach Mojse Teitelbaum. A legenda szerint ő jövendölte 
meg a gyermek Kossuth Lajosnak, hogy nagy ember lesz belőle. 

Hárman vagyunk testvérek, a bátyám 1924-ben, a nővérem 1920-ban született. 

Három éves koromtól az elemi iskola befejezéséig az ortodox zsidó óvodába, majd 
iskolába jártam, ahol egyre magasabb fokon tanultam a Talmudot és a Tórát, így a mai 
napig olvasom a héber írást és beszélem a jiddis nyelvet. Tisztában vagyok minden¬ 
nel, amit akkoriban egy vallásos zsidónak tudnia kellett, és ma is tudnia illene. 

Az elemi iskola elvégzése után a Kossuth Lajos Polgári Fiúiskolában folytattam 
tanulmányaimat, melyeket 1941-ben fejeztem be. 

A szüleim és az egész család újságárusítással foglalkozott. Én már gyerekkorom¬ 
ban bekapcsolódtam a család munkájába, kézbesítettem az újságokat. A 
zsidótörvények elfogadásával az újságárusítás lehetőségét is fokozatosan szűkítették 
a zsidók számára. Csak liberális kiadók újságjait lehetett árulni, azokat is sokszor 
elkobozták. 1941-1942-re már ezt a munkát sem lehetett folytatni. 

1941-ben a polgári iskola befejezésekor már a numerus nullus volt érvényben. Szak¬ 
mát úgy tanulhattunk, ha felvett bennünket vagy egy zsidó főnök, vagy egy keresztény 
mester, két keresztény tanuló mellé harmadiknak. Mind a hárman szakmát tanultunk: 
a bátyám angol női szabó, a nővérem fényképész, én pedig órás és ékszerész lettem. 
A főnököm nagyon rendes ember volt, hamarabb levizsgáztatott, így 1944 már¬ 
ciusában megkaptam a segédlevelet. 

1944. március 19-én jöttek be a németek, jól emlékszem, emlékezetes nap volt. 

Az utca, ahol laktunk, egy igen keskeny utca volt, és itt lehetett megközelíteni a 
börtönt. 

A sátoraljaújhelyi börtönben őrizték a politikai foglyokat és az elfogott jugoszláv 
partizánokat. A németek bejövetele utáni napokban, 1944. március 22-én börtön- 


20 



lázadás tört ki. A kerítésen ugráltak ki a foglyok a görög katolikus parókia udvarára, 
és a hegyen át menekültek, akik tudtak. A magyar őrök és a németek azonban beke¬ 
rítették őket, sokukat lelőtték, illetve elfogták, a börtönlázadást leverték. További re¬ 
torzióként az elfogottakat az első transzporttal elvitték Auschwitzba. 

A zsidókat a németek bejövetelét követően peszach után abba a négy utcába zsú¬ 
folták össze, ahol a zsidók zöme lakott, és ahol a zsinagógák voltak. Nemcsak a sá¬ 
toraljaújhelyieket, hanem a zempléni települések nagy részén élőket is. így idekerültek 
Sárospatakról, Széphalomról és más kisebb településekről is. 8-10 családot is berak¬ 
tak egy két szobás lakásba. Mintegy 11.000-en voltunk az újhelyi gettóban. 

A bátyámat innen hívták be munkaszolgálatra, ahol szovjet fogságba esett, majd 
csatlakozott a cseh partizánokhoz, és 1945. januárban már haza is jött. 

Engem és a nővéremet a szüléinkkel, a harmadik transzporttal vittek Auschwitzba. 
Azt, hogy ki mikor került elszállításra, a zsidó tanács jelölte ki. 

70-80 embert zsúfoltak 
be egy marhavagonba 
minimális csomaggal és 
élelemmel. Emlékszem, 

Kassán egy órát állt a vo¬ 
nat. Úgy gondolom, 
nyíregyháziakat csatoltak 
hozzánk, mert mikor 
megérkeztünk, nyíregy¬ 
háziakkal találkoztunk. 

Etlen-szomjan utaztunk 
3-4 napot. Az SS-ek ál¬ 
landóan ordítottak, lö¬ 
véseket lehetett hallani. 

Nem tudtuk, mi történik, 
hiszen csak a vagonablak 
keskeny rácsán lehetett 
kinézni. 

Birkenauba érkeztünk meg még az éjszakai vagy hajnali órákban. Mindenkit 
kiparancsoltak a vagonból. Pillanatok alatt történt minden: kiugráltunk a vagonból, 
én apukámnak fogtam a kezét. Mondták: férfiak jobbra, nők balra. Anyukámnak azt 
sem tudtam mondani, hogy szervusz, már el is tűntek a nővéremmel. Anyukámat 
soha többé nem láttam. 

Mikor apukámmal kiugrottam a vagonból, minden holmink bent maradt. Már 
régebbről ott lévő foglyok sürögtek-forogtak, utasításokat ordítoztak. 

A szelektálás után egy nagy barakkban le kellett vetkőzni, ruhákat lelökni. Ekkor 
már nem volt különbség gazdag és szegény között. Senkinek nem volt semmije. 

Közben nagyjából megvirradt. Anyaszült meztelenül kijöttünk az udvarra, sorba áll¬ 
tunk. Mindenkit leborotváltak, szőrtelenítettek, befújtak valami fehér porral, és men¬ 
tünk a tetoválásra. Az én számom az „A9318.” (Most is látható. A s^er^ő.) 

Utána üjból sorba állítottak bennünket az Appelplatzra. Egy litván fogoly in¬ 
tézkedett. Elkiáltotta magát, hogy: „Mitzenap.” Az üjak közül senki nem értette, mit 
mond. A régebbiek mondták: „Vedd le a sapkád.” Azt, aki viszont az első sorokban 
állt és nem értette, mit kell tennie, agyba-főbe verte a litván. 

Majd üjabb válogatás következett. Ekkorra már kisütött a nap, a tűző napon ültünk 
a földön. Elkezdett ordítani az SS és egy magyarul beszélő szlovák, különböző szak¬ 
mákat soroltak. Elérkeztek az órás szakmához. Én apukám mellett ültem. Azt 
mondta: ”Menjél-menjél, kapsz órás munkát.” Én nem akartam otthagyni apukámat, 
de mondta, hogy: „Ne félj, majd én megyek a segédmunkásokkal ugyanoda.” Még 
akkor is azt hittük, hogy dolgozni hoztak bennünket, és mindenki a saját foglalkozása 
szerint tevékenykedhet. 

így kerültem az órásokhoz, és a kiválogatottak transzportjával egy fél óra műlva át¬ 
mentünk Birkenauból Auschwitzba. Itt folyamatos volt a szelektálás, majd egy hét 
műlva átvittek Jaworzsnoba a szénbányába. Ott 1945. januárig 320 és 280 méter 
mélységű vágatokban dolgoztam. Januárban az egyik napon, mire feljöttünk a 
bányából, lebombázták a lágert. Ahogy felértünk, egyből sorba állítottak bennünket, 
hogy megyünk tovább. Kezünkbe nyomtak egy darab kenyeret. Nagyon kemény 
hideg volt. A csíkos háftling ruha (rabruha) volt rajtam, és egy „nagyon finom” 
sevróbőrből készült szűk cipő. Ez jutott ugyanis nekem — vesztemre — az egy héttel 
azelőtti ruhaosztásnál. 

Borzalmas hideg volt, gyalog mentünk napokon keresztül, én a sevróbőr cipőm¬ 
ben. Három órásmester barátommal voltunk együtt. Éjszakánként parkokban alud¬ 
tunk. A legfiatalabb közülünk nagyon okosan azt mondta, hogy ne feküdjünk le, 
hanem állva kapaszkodjunk össze és úgy aludjunk. így is történt; ha valamelyikünk 
eldőlni készült, a többi megtartotta. Mások, akik lefeküdtek éjszakánként, reggelre 
megfagytak. 

Reggelente, amikor kivilágosodott, ott feküdtek kupacokban a megfagyott, halott 
emberek. 

Voltak, akik mentükben elaludtak és elvétették az irányt, őket nyomban lelőtték. 
Mintegy 3500-an indultunk el, ekkorra 6-800-an voltunk. 

Egyszer megálltunk egy pajtában, ahol le lehetett feküdni. Éjjel azt vettem észre, 
hogy valaki le akarja húzni a cipőmet, de nem tudta. Nagyon fájt, ahogy húzta, nem 
értettem, miért. 

Este megérkeztünk egy lágerbe. Ekkorra én már nem bírtam menni. Leültem egy 
alsó priccsre és lehúztam a cipőmet. Ahogy lehúztam, a lábam kétszeresére nőtt és 
láttam, hogy tele van hólyagokkal, a sevróbőr cipőben ugyanis megfagyott. 

Reggelre azt vettük észre, hogy az 
SS-eknek se híre, se hamva, otthagytak 
bennünket. Nem tudtuk, mi fog tör¬ 
ténni. 

A barátaim hoztak élelmet, ápolgat- 
ták a lábamat, tekergették rongydara¬ 
bokba. 

Azon a héten vasárnap reggel aztán 
váratlanul bejött a barakkba egy SS és 
elordította magát, hogy „Appel”. Én 
nem tudtam kimenni, de a barátaim 
kivittek, tartottak, hogy össze ne essek, 
mert elájultam. Mikor vége volt az Ap- 
pelnek, visszavittek, leültettek, maga¬ 
mhoz térítettek. Az SS-ek megint 
eltűntek, nem tudtuk, miért, mi jön ez¬ 
után. 

Telt az idő, amikor két nap műlva 
éjjel kicsapódott az ajtó, s ordították: 

„Alles heraus”: mindenki kifelé! 

Mondtam, hogy én nem tudok men¬ 
ni és nem megyek, így is történt. A há¬ 
rom órásbarátom elment. Engem, 
mivel nem tudtak mit tenni, otthagytak. 

Elbű-csűztunk, nem tudtuk, mi lesz. 

A sötét barakkban maradtam. Szívem a torkomban dobogott, bekűsztam egy ágy 
alá a sarokba. 

Egy idő műlva űjból kivágódott az ajtó, megjelent egy SS és kiabálta németül, hogy: 
van itt még valaki? Elemlámpával körbevilágított, majd kiszólt, hogy nincs itt senki. 
Elmentek, még mindig sötét volt. 

Körülbelül egy óra múlva újból nyílt az ajtó, valaki bejött, megszólalt jiddisül, majd 
magyarul: ”Van itt valaki?”. Nem válaszoltam, de ő elmondta magyarul, hogy egy 
erdőbe vitték a csoportot és mindenkit lelőttek. Ö, aki egy jó svádájú munkácsi fiú 
volt, egy fa mögé bújt, nem vették észre, így menekült meg. 

Ekkorra szép lassan előbújtunk a priccsek alól vagy tízen. Mindenki „fagyott” volt. 
Egy nagyváradi ékszerésznek a kezeiről és a lábairól is lefagyott az összes ujja, mind 
a húsz. 

Ott ültünk, amikor hajnaltájban újból nyílt az ajtó, fehér köpenyes emberek jöttek 
be. Az egyikük jiddisül, magyarul és oroszul elmondta, hogy ők a felszabadító szov¬ 
jet csapatok, jöjjön elő mindenki. 



Gyula bácsi egy mai pillanatfelvételen 

Legtöbben nem tudtunk menni. Hordágyra tettek bennünket és egy francia 
hadikórházba vittek, ami már akkor ott működött a lágerben. 

1945. január 22-e volt. Ez a nap a második megszületésem napja, eszerint kétszer 
születtem. Nekem ekkorra lehullottak a lábaimról az ujjak. Megfeketedtek és lehul¬ 
lottak. Érdekes módon ez nem fájt, mert a fagyástól érzéketlen volt. 

A kórházban megműtötték, a lábfejem egy részét le kellett operálni, az ujjaim pedig 
mind odalettek. Mikor az altatásból felébredtem és mindezt elmondta az orvos, sírni 
kezdtem. Megnyugtatott, hogy olyan jól sikerült a műtét, hogy még táncolni is fogok. 

így is lett, tudtam táncolni annak a gyárnak az élüzemavatóján, aminek később az 
igazgatója lettem. 

De visszatérve a kórházhoz, hat hónapig feküdtem ott, míg meggyógyult a lábam. 

1945 jűniusában a román vöröskereszt segítségével jöttem haza. Debrecenbe vit¬ 
tek a klinikára, mert akkor járni még nem tudtam. A hazaúton attól az erdélyi fiútól, 
aki hazakísért, megtudtam, hogy a két testvérem már otthon van. A nővérem jött 
értem a klinikára, akkor már tudtam bottal járni. A két testvérem, mikor hazajött, a 
régi lakásunkba nem tudott menni, mert laktak benne, így ők is elfoglaltak egy üre¬ 
sen maradt zsidó lakást. 

Otthon a nővérem elmondta, hogy anyukámat rögtön elválasztották tőle 
Auschwitzban, és biztos gázkamrába került. 

Édesapámról - akit sokáig vártunk haza - később jött hír. Egy lágertársa mondta 
el, hogy vegyi üzemben dolgozott Bunában, és a felszabadulás előtti napon halt meg. 
Ekkorra teljesen legyengült állapotban volt, nem bírta tovább. 

Mi hárman testvérek hazajöttünk. Mindhárman itt maradtunk Magyarországon, 
lett egzisztenciánk és családunk. 

A felszabadulás után először az órás szakmában dolgoztam, jól menő üzletem volt 
1950. októberig. Az államosítás után bekerültem a Nyírbátori Állami Gazdaságba 
munkaügyisnek, ahol az igazgató egy éles eszű kovácsmester volt. A lehetőségek 
engem is megtaláltak, hiszen egyenes ember voltam és szorgalmas. Közgazdasági 
vonalon végeztem el tanfolyamokat, majd a Műszaki és Közgazdasági Egyetemen 
ipari üzemgazdász diplomát szereztem. Dolgoztam és tanultam, nem okozott gon¬ 
dot. 

így lettem később az 1953-ban alapított Finommechanikai Vállalat igazgatója, 
amiből 1960. január elsején alakult a Vasszerkezeti és Gépipari Vállalat, a VAGÉP, 
aminek névadója is voltam. (Ma is ezen a néven működik). Ezt a vállalatot igazgat¬ 
tam a nyugdíjazásomig, ami munkám eredményeként lett olyan nyereséges, hogy 
érdemes volt a rendszerváltáskor az utódomnak privatizálni. 

1956-ban házasodtunk össze Irénkével, 1957-ben született a lányom, Judit, aki az 
Amerikai Egyesült Államokban él. 

Amíg dolgoztam, kétszer kaptam meg a Munka Érdemrend arany fokozatát, 1986- 
ban a „Nyíregyháza Városért” kitüntetést, 2006-ban, 80 éves koromban pedig Élet¬ 
műdíjat. 

Mindent, amit elértem, a szorgalmamnak, kitartásomnak köszönhetek. 


Epilógus a Markovics házaspár visszaemlékezéséhez 

Ha a vonatot,, amelyen a Berkovics család utazott, nem éri bombatámadás , akkor ők biztosan 
Auschwitzba kerülnek és nem térnek haza mindannyian, a szidok és az öt gyerek. 

Ha a 18 éves Markovics Gyulának nem fagynak le a lábujjai, akkor az órás barátaival együtt 
az utolsó napokban az SS-ek nagy valószínűséggel őt is lelövik, és nem éli túl a deportálást. 

Ezek a szerencsétlenségnek számító események jelentették a szerencsét a túléléshez 

Nánási Mihályné Webermann Éva 


„Nem akartam a gyermekemet odaadni, de valósággal 
kitépte a kekemből, és én beleegyeztem. ” 

Amikor megérkezem Nánási Miháljnéhoz a gondozónő fogadott. Éva néni egy fotelban ült, 
körülötte könyvek, rejtvények. Betegsége óta nem meri a lakását elhagyni, még kísérettel sem. Csak 
otthonában éryi magát biztonságban. 

87 éves, de vonásai még mindig sejtetni engedik, milyen sgép lehetett 1944 májusában, 21 évesen, 
karján a 6 hónapos kislányával. 

1923. augusztus 19-én születtem 
Beregszászon. Édesanyám Weisz- 
berger Fáni, édesapám Webermann 
Márton. 

Jómódú beregszászi családból 
származom, ketten voltunk test¬ 
vérek. Testvérem Webermann Jenő. 

Apám vallásos ember volt, az orto¬ 
dox előírások szerint tartottuk az 
ünnepeket, rendszeresen járt temp¬ 
lomba, de engem nem érdekelt 
különösebben a vallás. 

Beregszászon jártam állami isko¬ 
lába. Volt egy magyar gimnázium, 
ott érettségiztem, majd férjhez men¬ 
tem Friedmann Gézához. 

Született egy kislányunk, Anna¬ 
mária. 

1944. májusban a férjem már 
munkaszolgálatos volt. Engem anyámmal, apámmal, a testvéremmel és az akkor hat 
hónapos kislányommal, Annamáriával vagoníroztak be. Borzasztó körülmények 
között utaztunk négy napig. Össze voltunk zsúfolva, nem tudtam mit enni adni a 
gyermekemnek. Négy nap utazás után megérkeztünk Auschwitzba. Zűrzavar volt, 
ordítozás, én majd elájultam, hogy hova kerültem. 

Sorba állítottak bennünket. Ott volt az a híres orvos, Mengele, az válogatott. Voltak 
vele rabok, zsidó rabok, akik magyarul beszéltek. 

Segítettek a kiválogatásban, szaladgáltak a sorok között. 

Mengele a kezével mutogatott: „Te jobbra mész, te balra mész, te ide, te oda.” 

Borzasztó kavarodás volt. 

Mielőtt ránk került a sor, odajött az egyik rab, mondta, hogy adjam oda a kisgye¬ 
rekemet anyámnak, fogja ő. Én nem értettem, miért. Mondta, hogy a gyermek nap¬ 
közben anyámmal lesz, engem nem akadályoz a munkában és majd este együtt 

leszünk. Nem akartam a gyermekemet odaadni, de valósággal kitépte a kezemből, és 
én beleegyeztem. 

Anyámat a gyerekkel jobbra, engem balra állítottak. 

Láttam apámat és a testvéremet is messziről, de nem tudtam, hova kerültek. 

Miután megvolt a válogatás, fürödni vittek bennünket, majd leborotváltak, szőrte- 
lenítettek mindenütt. Kaptunk egy ruhát, a cipőnk a sajátunk maradt. 

A ruha földig ért nekem. Levágtam és csináltam belőle egy övét, hogy megálljon 
rajtam. 



A chupa alatt Friedmann Gézával 


Estére bementünk a barakkba, amiben „kólyák” voltak. A kólyák emeletes prics- 
csek, én a földszinten aludtam. 

Anyám és a gyermekem nem volt sehol... 

Hajnalban öt órakor felkeltettek bennünket és mentünk a zehlappelre. Órákig áll¬ 
tunk a betonon. Voltak ott magyarok, oroszok, lengyelek, belgák, mindenféle náció. 

Minden reggel SS-nők válogattak. Minden ötödik vagy tizedik lányt, asszonyt 
kiválogatták és elvitték, nem tudtuk, hová, de soha többé nem láttuk őket. 

Reggel adtak enni. Négyünknek volt egy lavór, amiben valami üres leves volt. Kör¬ 
beálltuk és úgy ettünk. 


núk 29 











A szükségünket a latrinán végeztük, 20-30 embernek volt egy kis ülőke, leírhatat¬ 
lan. .. 

Az udvaron dolgoztam azt, ami adódott. Köveket hordtunk össze-vissza. Ott 
találkoztam össze egy unokatestvéremmel, aki a vonatoknál dolgozott, pakolta a 
holmikat. Ö hozott nekem aztán ennivalót és egy kendőt a kopasz fejemre. 

Azután három hónap mülva egy napon megint sorba állítottak, voltunk vagy 
kétezren. Behajtottak a fürdőbe, megfürödtünk, kaptunk egy szürke ruhát, amin volt 
egy szám. Engem nem tetováltak, hanem a ruhámon volt a szám. 

Bevagoníroztak bennünket. Három napig utaztunk, borzasztó volt a jüliusi meleg¬ 
ben. 

Három nap után megérkeztünk Gelsenkirchenbe, a belga határhoz. 

Ahogy ment a csoportunk, az SS-ek kísértek. Az emberek álltak az utcán és dobál¬ 
tak bennünket kövekkel, meg mindennel, ami a kezükbe akadt. Az SS-ek azt mondták 
nekik, hogy minket a kuplerájból hoztak ki, és nem vagyunk rendes emberek. 

Elérkeztünk a táborba, ahol sátrak voltak, azokban aludtunk. 

Az egyik nap az udvaron összetalálkoztam egy idősebb asszonnyal, aki megszólí¬ 
tott. Kérdezte, ki vagyok én, olyan szép vagyok. Mondtam, hogy beregszászi lány 
vagyok. Ahogy beszélgettünk, mondta, hogy van ott ismerőse. Kiderült, hogy az is¬ 
merős az egyik unokatestvérem. 

Ez az asszony bemutatott a lageraltestének, aki az ő rokona volt. A lageralteste 
engem és egy Ági nevű munkácsi lányt beosztott egy SS-hez. Előtte orvoshoz vittek 
bennünket, megvizsgáltak, hogy alkalmasak vagyunk-e munkára. 

Az SS háztartását vezettük, főztünk, mostunk, vasaltunk takarítottunk. Én otthon 
nem végeztem ilyen munkát, azt sem tudtam, hogyan kell egy párnát felhúzni. Aztán 
belejöttem. 

Az SS-ek között voltak idősebbek, azok nem voltak rosszak, de akihez minket 
beosztottak, az egy borzasztó ember volt. 

Elkövetkezett szeptember, amikor egy napon jöttek a repülőgépek és lebombázták 
a lágert. A szürke ruháink miatt azt hitték, németek vagyunk. 

Ottmaradt egy csomó lány holtan, láb nélkül, fej nélkül, szörnyű volt. 

Beszaladtam egy SS bunkerba, nem szóltak az SS-ek semmit. Futás közben én is 
megsérültem a fejemen, de a barátnőim nem hagytak, kezeltek és meggyógyultam. 

Az SS-ek a gelsenkircheni lágert a bombázás után kiürítették. Elkerültem egy 
városba, nem jut már eszembe a neve, ahol egy fiúotthonban szállásoltak el. Itt a 
konyhán dolgoztam. Onnan végül Karlovy Varyba kerültem, és itt szabadultam fel 
1945. májusban. Prágán keresztül jutottam nagy nehezen haza Budapestre. 

Budapesten összetalálkoztam egy rokonommal, aki elvitt magukhoz. 

Néhány hét után egy napon kinéztem az ablakon és megláttam az apámat, aki, 
mint megtudtam, engem keresett, mert valaki mondta neki, hogy mintha látott volna 
engem Pesten. 

Együtt utaztunk haza Nyíregyházára. 

A férjem nem volt sehol. Elmondták, hogy ő a munkaszolgálatból hazajött Nyír¬ 
egyházára. Egyik nap ment az utcán és az oroszok elfogták, elvitték a Szovjetunióba, 
és ott halt meg. 

A testvérem apámmal először Auschwitzban volt, majd elkerültek egy másik 
lágerba, ahonnan a testvéremet Bergen-Belsenbe vitték, ő ott halt meg flekktífuszban. 

Apám kérdezte tőlem, hogy hol van anyám és hol a kislányom. Hát hol van? Ahol 
a többi... 

Elmentem Beregszászba, de csak egy napot voltam ott, láttam, hogy ott vannak az 
oroszok. Visszajöttem Nyíregyházára, apámat nem is engedtem, hogy odamenjen. 

Nekünk a háborü előtt volt Nyíregyházán házunk, de abban idegenek laktak, oda 
visszamenni nem lehetett. 

Végül egy ismerősömön keresztül kaptam egy szoba-konyhás lakást a Bethlen 
utcán. Munkám is akadt, a moziban dolgoztam, pénztárban. 

Aztán megismerkedtem a második férjemmel, Nánási Mihállyal, ő nem volt zsidó 
ember. 

Egy fiunk született, aki Amerikában él, Dallasban. Két unokám van. 

Apám kiment Izraelbe, ott üjból megnősült. 

A férjem halála után bekapcsolódtam a nyíregyházi hitközség munkájába, én let¬ 
tem a nőegylet elnöke. Több mint tíz évig végeztem ezt a munkát, egészen addig, 
míg meg nem betegedtem. 

Most sajnos a betegségem miatt nem tudok menni sehová. A családomat sem 
tudom meglátogatni. A fiam jön haza Amerikából minden évben egyszer. 

A társaságot a gondozóim és a szomszédjaim alkotják, akik szeretettel vesznek 
körül. 

Olvasok és keresztrejtvényt fejtek, így tartom karban az elmémet. 

Kovács László 


ty Amikor hazaérkeztünk, a ház am ^en a család korábban lakott, 
félig leomlott és idegenek foglalták el, oda beköltözni nem lehetett. ” 

Mielőtt Kovács Lászlóval leültünk beszélgetni, elolvastam Tanú vagyok című könyvét, ami 2004- 
ben jelent meg. A szerző a könyvet édesanyja, nővére, apai nagyapja, anyai nagyszülei, apai és 
anyai nagybanijai és azon mártírok millióinak ajánlja, akiknek sírhantjuk sincsen. 

A könyv alkalmas arra, hogy tökéletesen megismertesse a holocaust történetét az utókorral. 

A személyes élmények hitelessé teszik, amellett, hogy a már ismert történelmi adatokat, a 
közvetlenülfeltárt dokumentumokat is feldolgozna és levonja a megfelelő következtetéseket. 

A könyvből tükröződik az évtizedekig elhúzódó, már apja által elkezdett, kitartó, szívós ku¬ 
tatómunka, amit annak érdekében fejtett ki, hogy elvesztett családtagjai sorsát megismerje. 

Atérezjem magam is azt a pillanatot, amikor az édesanyja és nővére aláírásával ellátott, 1944. 
június 29-én kelt adatlapokat megkapta. 

Beszélgetésünk nem is az átélt borzalmak felidézését szolgálta, hanem inkább arra voltam 
kíváncsi, hogyan élt a család a vészkorszak előtt és után, illetve magára a kutatómunkára. 

A Kovács ésUhvi család történetét, a koncentrációs táborok gépezetét Taci bácsi könyvéből egy 
alig 13 éves életrevaló kisfiú által megéltek elolvasása után bárki megismerheti. 

1931. július 26-án születtem Nyíregyházán, édesanyám Kovács Mária, édesapám 
Lőwi Miklós. 

Édesapám nevéből is látható, hogy Lőwi Lászlóként születtem. 

Miután a deportálásból apámmal vissza¬ 
tértünk, hét év elteltével már nem remél¬ 
hettük, hogy anyu és a nővérem hazajön, 
ezért 1952-ben apu javaslatára úgy döntöt¬ 
tünk, hogy felvesszük a Kovács nevet. Ez 
a kötelesség is volt részünkről mint¬ 
egy emléket állítva édesanyámnak és anyai 
nagyszüleimnek. Az anyai nagyszüleim 
Kovács Mór és Reich Róza. Róza nagy¬ 
mamám Nyíregyházán, nagyapa Bonyhá- 
don, a Dunántúlon született. 

Házasságkötésük után ők Nyíregyházán 
éltek. Anyai nagyapám borszakértő volt, de 
a zsidótörvények korlátozó rendelkezései 
következményeként a 30-as évek végén, 
negyvenes években Nyíregyházán nem volt 
munkája, ezért Makóra költöztek. Nagyapám Makón egy későbbi nyilas vezér kiter¬ 
jedt borgazdaságában helyezkedett el. 

Az apai ág nagykállói. Apámék öten voltak testvérek, Nyíracsádon éltek. Apai nagy¬ 
mamám az ötödik gyermek szülésekor meghalt. Apai nagyapám újabb házasságot 
kötött, és új feleségével Nagykállóba költöztek. 

Apám középfokú közgazdasági végzettségű volt, biztosítási üzletkötőként dolgo¬ 
zott, mint magánzó. Édesanyámat Nyíregyházán ismerte meg. 

1938-ban katonának hívták be. Először, mint katona, majd, mint munkaszolgálatos 
teljesített szolgálatot. Egyik 
napról a másikra minősítették 
át őket katonából munkaszol¬ 
gálatossá. Megszűnt a katonai 
egyenruha, a sapkarózsa, a 
csontcsillag, a karpaszomány, 
helyette kapta a fehér, majd a 
sárga karszalagot. 

1943 őszéig Erdélyben, a 
Felvidéken és a keleti fronton 
volt munkaszolgálatos. 

A könyvemben erről bőven 
írok. Mikor hazajött a mun¬ 
kaszolgálatból, először karan¬ 
ténba került. Anyám és Zoli 
bátyám itt látogatták meg, 
majd alig érte el a régi kondí¬ 
cióját, kezdődött a gettósítás. 

Családunkat a lakás elha¬ 
gyását követően szétválasz¬ 
tották. Anyu, Évi és én a 
nyíregyházi gettóba kerültünk, aput, nagyapát és Zoli bátyámat a varjúlaposi in¬ 
ternálótáborba zárták. 

Apámnak három élő édestestvére és három mostohatestvére volt. Leánytestvérének 
sógora a pesti zsidó tanács jogásza volt. Sikerült kiterjedt rokonságát felvitetnie Pestre, 
így apám leánytestvérének családjából mindenki túlélte a vészkorszakot. Egyik 
fiútestvére mérnök volt, aki Ausztriában és Németországban tanult és dolgozott, őt 
a magyar csendőrök Varjúlaposon verték halálra. Az öccse már 1939-ben meghalt, ő 
a magyar hadsereg emléklapos hadnagya volt. Apai nagyapámat 1944. június 7-én a 
birkenaui halálrámpán az azonnali gázhalálba válogatta az éppen ügyeletes SS-gyil- 
kos. 

Elemi iskoláimat Nagykállóban a zsidó iskolában végeztem. 5 elemi elvégzése után 



Kovács Mária 1937-ben 

1943-ban a Nagykállói Szabolcs Vezér Gimnáziumban kezdtem el tanulmányaimat. 
Egy osztályt fejeztem be, tehát 1944-ben elsős gimnazista voltam. A nővérem, aki egy 
évvel volt idősebb nálam, a nyíregyházi leány polgári iskolába járt. Ö a nyári szünidőt 
mindig az anyai nagyszülőknél töltötte, először Nyíregyházán, azután Makón. Engem 
a nagyszülők nem fogadtak, mert nagyon rossz voltam. Veszélyes gyerekcsínyeket 
követtem el, amiket a két idős ember nehezen viselt el. 

A családunk a zsidó vallás előírásainak megfelelően élt, „glatt kóser” szabályokat 
betartva étkezett. Templomba jártak. A péntek este és a szombat mindig nálunk volt, 
mivel nagyapám másodszor is korán megözvegyült. 

Nagykállóban jóval 1000 fő fölötti létszámú zsidó közösség élt. A mi családunk a 
magyar zsidóság ellen hozott intézkedések idején 10 főből állt. Ketten: apám és én 
éltük tül a borzalmakat. Apám Birkenau, Mauthausen, Melk, Ebensee poklát túlélve 
1945. május végén tért haza. 

Én a gettó után a felszabadulásig Birkenau, Buchenwald és melléktáborainak 
kálváriáját jártam végig, majd a Theresienstadtból indított kórházvonattal hoztak haza 
Budapestre. Apám akkor már itthon volt, és a Nyugati pályaudvaron várt. 

Az átélt borzalmakat a könyvemben írom le részletesen. 

Ezzel összefüggésben kell beszélnem kutatásaim indítékairól. A kutatást apám 
kezdte el, aminek a célja elsősorban az volt, hogy édesanyámról és Éva nővéremről 
mindent megtudjunk. 

A felszabadulás után Nagykállóban éltünk. Amikor hazaérkeztünk, a ház, amiben 
a család korábban lakott, félig leomlott és idegenek foglalták el, oda beköltözni nem 
lehetett. Akkor voltak még Nagykállóban elhagyott zsidó lakások, így a községházán 
apám egyet megigényelt, és azt meg is kaptuk. 

Apu már 1945-ben elkezdte a Soá-val kapcsolatos kutatásait, amelyeket én ma is 
folytatok. 

Egyik napon mondta nekem, hogy vegyek irkákat és ceruzákat. Ezeket azután az 
egyik péntek esti minjen után kiosztotta, és mondta az ott lévőknek, hogy mindenki 
írja le a füzetbe azoknak a neveit, adatait, akikre emlékszik és nem tértek vissza. 
Voltak, akik ellenezték, hogy többen ugyanazokat a neveket fogják írni, mi értelme 
az egésznek. Apám mondta: Ne törődjetek vele. így is történt, és az átfedések ki¬ 
húzása után összeállt egy három-négyszáz fős létszám. Ezt a névsort kiküldte 
Izraelbe, hogy egészítsék ki azokkal, akik a felszabadulás után alijáztak. Akkor még 
nem létezett Izrael Állam, de ennek ellenére működött a dolog. Ezt a névsort a 80- 
as évek végén kaptam vissza Izraelből, ekkor már közel ezer nevet tartalmazott. 
További kutatások és a Nagykállói Anyakönyvi Hivatalban történt kiegészítések után 

a Soá nagykállói áldozatainak összesen 1100 nevet tartalmazó névsora állt össze. Van, 
akinek csupán a neve, van, akinek egyéb személyi adatai is megvannak. 

Ez volt tehát az első munkám, amit apu után én fejeztem be. A névjegyzék egy-egy 
példányát a Jad Vasem-nek és a Magyar Nyelvterületről Származó Zsidóság Cfáti 
Emlékmúzeumának küldtem meg. 

A további kutatásunk célja elveszett szeretteink sorsának megismerése volt. Az év¬ 
tizedekig tartó levelezés, személyes beszélgetések és a hivatalos okmányok tartalma 
alapján következtethetek a velük történtekre. 

Anyuról és Éviről 1945 őszén egy visszatért fogolytársnőjük csak annyit tudott, 
hogy a táboruk felszabadulása előtt még látta őket, de egyiküknek sem volt lábbelije. 

1994-ben bukkantam nevükre abban a könyvben, ami a stutthofi koncentrációs 
láger több ezer foglyának nevét tartalmazta. 

A múzeumtól megkaptam személyi lapjuk fénymásolatát, amelyen aláírásuk is sze¬ 
repel. A dátum 1944. június 29. Mi történt velük ezután, arra soha nem derült fény, 
szorgos és kitartó kutatásaim ellenére semmit nem sikerült megtudnom. Nem ismert 
előttem a 37 éves édesanyám és Éva nővérem halálának időpontja, és az sem, hol 
lehet örök nyughelyük. 

Nagyapáék sorsáról többet tudtam meg. Sikerült részletesen feldolgoznom az 1945. 
április 10-én a bergen-belseni koncentrációs lágerből theresienstadti úti céllal indí¬ 
tott 2400 fős evakuációs szerelvény - az elveszett szállítmány - iszonyatos történetét, 
amelynek ők is utasai voltak. A vonat útja a célállomás helyett április 23-án egy Trö- 
bitz nevű, 700 lakosú kis településnél ért véget. Ekkor talált rá a nyüt pályán veszteglő 
szerelvényre a Szovjet Hadsereg egy előőrs köteléke. Az április 10-i indulástól az 
utolsó halálesetig (június 21.) tartó összesen 73 nap alatt a szerelvény 565 (legújabb 
adatok szerint 583) utasa, 19 ország állampolgára, közöttük 106 magyar vesztette 
életét. 

Nagyapa 1945. április 19-én halt meg, és a Schipkau nevű kis település melletti 
tömegsírban nyugszik további ötven sorstársával együtt. A tömegsír fölé impozáns 
emlékművet emeltek, amely mindig ápolt, virágok, koszorúk borítják. 

Az áldozatok között négy nem azonosított nő van. Nagy valószínűséggel egyikük 
lehetett az én áldott emlékű nagymamám. 

Izraelben túlélők és az áldozatok hozzátartozói létrehozták a The Lost Transport 
Victims Memóriái Society Bergen Belsen-Troebitz (April 1945) nevű alapítványt azzal 
a céllal, hogy emlékfalon örökítsék meg az „elveszett szállítmány” áldozatainak neveit. 
Felavatására 1995. április 27-én nagyszabású gyászistentisztelettel került sor Trö- 
bitzben. 

Tröbitzben soha nem lakott zsidó ember, ennek ellenére most szépen gondozott 
zsidó temetője van. 

Hogyan alakult az én életem a háborút követően? 

1945. után folytattam tanulmányaimat, majd a katonai pályát választottam. Az 
akadémiai mellett egyetemi diplomát is szereztem. Hivatásos tisztként 1989-ben 
mentem nyugállományba. 

Édesapám 1956-ban halt meg. 

Ez is szinte hihetetlen: 1956 
tavaszán, a Debreceni Klinikán 
flekktífuszt diagnosztizáltak nála. 

Nyilván orvosi tévedés volt, hi¬ 
szen ő a lágerben már átesett a 
flekktífuszon, és az újból nem 
kapható el. Bármi volt is a beteg¬ 
sége, meggyógyítani nem tudták. 

Fiatalon, 56 évesen meghalt. 

1954-ben kötöttem házassá¬ 
got. Feleségem, Nagy Etelka nem 
zsidó vallású, nagyszerű asszony, 
igazi „jiddische mame”. Az élet¬ 
ben neki köszönhetem a legtöb¬ 
bet. Két fiunk, Zoltán és Miklós 
megajándékoztak bennünket négy 
csodálatos unokával: 

Tamás 33 éves, Dóra 28, Réka 
27, míg a kis Hanna Zsófia, aki 
bearanyozza az életünket, 8 éves. 

1989-ben, a nyugdíjazásom 
után kapcsolódtam be igen élénken a nyíregyházi zsidó hitközség munkájába. Nagyon 
sokat segítettem hittestvéreimnek kárpótlási ügyeik intézésében, amelyben használ¬ 
ható volt a kutatómunkám eredménye. 

Tényként állapíthatom meg, hogy Ausztriából, Csehszlovákiából, Hollandiából, 
Lengyelországból és Németországból több segítséget kaptam a kutatáshoz, mint itt¬ 
hon. 

Például az egyik hitközség elnöke megkeresésemre hosszú évek múlva sem vála¬ 
szolt. Ezzel szemben külföldről, ha levelet írtam, rövid idő múlva válaszoltak, küldték 
a kért iratokat, ha személyesen mentem, készségesen fogadtak, és minden általuk is- 



Lőwy Miklós 1952-ben 

mert anyagot megmutattak, másolatban ideadtak. Rendelkezésemre bocsátották a 
már feldolgozott dokumentumokat tartalmazó kiadványokat. 

Személyesen, írásban és a könyvemben köszöntem meg segítségüket, hiszen 
nélkülük nem sikerült volna az üj adatokat, tényeket felkutatni, feldolgozni. 


Az interjú készítése során csak érintőlegesen beszéltünk a könyvről. 

Kovács Kásgló könyvét részévé kellene tenni a középiskolai történelemoktatásnak, ugyanis al¬ 
kalmas arra , hogy az utókor ezen mindössze 280 oldalas kis könyvből a holokauszt, ezen belül 
a magyar zsidóság nagy része elpusztításának hiteles, dokumentumokon alapidó történetét megis¬ 
merje. 

Preisz Dezsőné Schwartz Magdolna 


„... ayt sem engedte meg, hogy elmenjek a nővérembe ^ 
pár hágyal odébb. Tisztelegve adta át csoportunkat a nyilasoknak. ” 

Magdi néni, akivel a következő interjút készítettem, apró termetű, ősz hajú, fiatalos gondol¬ 
kodású hölgy. 

leányával, Verával élnek együtt egy szép, kényelmes családi házban, ahol őt — idézem - „min¬ 
denben kiszolgálják ” 

Következzék Preisz Dezsőné története. 

1925. január 23-án születtem Opályiban. Édesanyám Nord Rozália, édesapám 
Schwartz Ábrahám. 

Édesapám épület- és bútorasztalos 
volt. Vaján tanult, hitközségünk tagja, 

Galambos Zoltán nagyapjánál. Édes¬ 
anyám Gulácson született nagyon val¬ 
lásos családban. Miután az ő szülei 
halálukig velünk éltek, a vallásos életvi¬ 
tel természetes volt. Négyen voltunk 
testvérek: nővérem, Teréz 10 évvel, 

Ferenc 5 évvel, Olga 4 évvel volt idő¬ 
sebb, mint én. 

Ma is emlékszem a szombatok bú¬ 
csúztatására, ami különleges élmény 
volt. Nagyapám imádkozott a gyertya 
fényénél, amit én tartottam, majd a 
lecsöpögő gyertyára bort öntött és 
meggyújtotta. Ez volt a „dolizás” 

(havdalal). Nagyapám szakállas volt, 
családunk asszonyai a vallási előírás 
szerint hajukat leborotválták és pa¬ 
rókát viseltek 

Templomba és az elemi iskolába 
Mátészalkára jártam. Izraelita elemi 
iskolának hívták, hat osztályos volt 
akkor az elemi. A hatodik osztály be¬ 
fejezésekor vizsga volt, ahol a rabbi 
közölte, hogy a hitközség megengedheti magának, hogy egy gyerek továbbtanulását 



Schwartz Magdolna 19 évesen 


(1) A hávdálá jelentése „elválasztás”. Amikor beköszönt a sábesz vagy az ünnep, egy pohár borra mondott kiddussal jelez¬ 
zük, hogy valami különleges és szent kezdődött. Amikor vége a sábesznak vagy az ünnepnek, a hávdálával emlékezünk rá, 
hogy különbséget kell tenni a szent és a mindennapi, a világosság és a sötétség, a szombat és a hétköznapok között. A hávdálá 
tehát ugyanolyan fontos része a sábeszi szertartásoknak, mint a kiddus.) 

biztosítsa. Jelentkeztem, letettem hat hét alatt a különbözeti vizsgát a polgáriban. 
Nyomban a második osztályba kerültem a Mátészalkai Magyar Királyi Polgári 
Iskolába. 1940-ben fejeztem be itt a tanulmányaimat. Öten voltunk zsidók az osz¬ 
tályban. A magyartanárnőm Hitlert már 1940-ben Napóleonhoz hasonlította, egyen¬ 
lőségjellel írta fel nevüket a táblára. 

Nekünk, zsidóknak 1940-ben már nem volt értelme továbbtanulni a zsidótörvények 
miatt, ezért dolgozni kezdtem Budapesten. Először egy sapkaüzemben, majd később 
egy fehérnemű üzemben, ami a Lovag u. 10. szám alatt volt. 

Hadiüzemmé nyilvánították, katonai köpenyeket és zubbonyokat varrtunk. Én a 
tulajdonos édesanyjánál, Rosenzweig néninél, míg Olga nővérem a barátnőjénél 
lakott. 

Teréz nővérem férjnél volt. Férjét, Segelbaum Sámuelt behívták munkaszolgálatra. 

Ferenc bátyám 1941-ben, 21 éves korában vonult be Kiskunhalasra munkaszol¬ 
gálatra, onnan Szegedre került. 1943-ban Szegedről hajóval vitték el őket Szerbiába, 
Borba, ahol a rézbányában dolgoztak. 

1944. októberben, mikor Szálasi átvette a hatalmat, egy hétig nem mehettünk ki a 
házból. Ez a németek bejövetele után csillagos ház volt, a Kazár u. 5. alatt, a VI. 
kerületben. 

1944. október 22-én dörömbölésre ébredtünk. Összeszedték a házból a zsidó fér¬ 
fiakat, majd egy plakát jelent meg a kapun, ahol felszólítottak minden 16 éven felüli 
zsidó férfit és nőt, hogy vonuljanak be a KISOK pályára. Volt a házban egy légoltalmi 
helyettes nő, aki személyesen akarta kikísérni a zsidókat, azt sem engedte meg, hogy 
elmenjek a nővéremhez, pár házzal odébb. Tisztelegve adta át csoportunkat a nyila¬ 
soknak. 

A nyilasok karszalaggal, Árpád sávos zászlókkal kísértek bennünket Káposztás- 
megyerre, ahol egy stadionban töltöttük az éjszakát étlen-szomjan, majd gyalog¬ 
menetben mentünk Vácbottyánba, ahol három hétig voltunk. 

Itt egyik alkalommal a nyilasok bejelentették, hogy megtorlásként tizedelés lesz. 
Egy asszony a csoportból szökést kísérelt meg, de elfogták, és könyörgése ellenére 
lelőtték. A tizedelést végigjátszották, kiválasztották az egyik lányt, aki sírva bűcsű- 
zott el tőlünk. Mindannyian, remegtünk, sírtunk, majd a nyilasok jót röhögtek 
kegyetlen tréfájukon, és elmentek. 

Három hét elteltével elindultunk, mint kiderült, Németországba. Még mindig gya¬ 
log. Pünkösdfürdőn, ahol munkaszolgálatosok csatlakoztak hozzánk, a strand 
területén aludtunk egy éjszakát. Szakadt az eső, rettenetesen megáztunk. Akkor már 
napok óta nem ettünk. A menet haladt tovább, amikor az hton eldobva találtam egy 
darab kenyérhéjat, aminek volt egy kis bele. A velem lévő lánnyal felvettük a földről, 
kicsit megfűjtuk és megettük. November eleje volt, hideg, nyirkos idő. Gönyűnél 
egy uszályba vittek le bennünket, ahol nagyon jó meleg volt. Nem érdekelt már más, 

Családi fotó 


csak az, hogy jó meleg van. Mosonmagyaróvárnál egy malomban aludtunk. Itt két ka¬ 
tona egy dézsából mindenkinek adott egy csupor vizet, ez volt az útravaló. Átkeltünk 
az osztrák határon, ahol Zündorfnál átvettek bennünket a németek. Bevagoníroztak 
és adtak enni kenyeret, hozzá egy darab margarint. Innen Dachauba utaztunk 

marhavagonban. Itt egy hétig voltunk, majd Ravensbrückbe vittek, ahol elvették a 
ruháinkat, és a mások által korábban levett holmiból kaptunk egy szál ruhát. 

Egy hatalmas sátorban szállásoltak el, aminek sárga bazaltkövekkel volt kirakva az 
alja, a sarokban egy kübli volt. Tisztálkodási lehetőség semmi. Itt találkoztam eszter¬ 
gomi cigányokkal. 

Másnap civil német férfiak jöttek, akik kiválogattak bennünket munkára. Fürödni 
mentünk, majd kaptunk egy szál csíkos szoknyát és egy rövid kabátot, aminek az 
ujjára piros háromszög volt festve, fölötte egy ujjnyi széles sárga csík. Levágták a ha¬ 
junkat, de nem kopaszra, csak rövidre. Újból ütnak indultunk, SS nők kísértek ben¬ 
nünket Spandauba. Itt betonbarakkokban szállásoltak el, ahol emeletes ágyak voltak 
szalmazsákkal. Az egyik barakkban a zsidó nők, a másik barakkban orosz és szerb 
lányok voltak. Estére érkeztünk meg, enni aznap már nem adtak, csak majd reggel 
egy kis feketekávét. 

Azután munkára osztottak be bennünket úgy, hogy reggel 6-tól este 6-ig, másik 
héten este 6-tól reggel 6-ig dolgoztunk. A gyárba gyalog mentünk, kb. egy óra 
hosszáig tartott az út, SS nők és kutyás SS katonák kísértek. A gyár fegyvergyár volt, 
bombát gyártottak benne, a munkavezetők civil német munkások voltak. Én az egyik 
szerb lánnyal dolgoztam együtt. Egy kézikocsira kellett a darabonként 22 kg-os bom¬ 
bákat felrakni, majd a kazánnál lerakni. A kazánkezelők belga, olasz és holland férfi¬ 
foglyok voltak. Az ennivalót majd a táborban kaptuk meg. Reggel és este egy csupor 
feketekávét, ebédre egyik nap vízben főzött káposztát, másik nap vízben főzött 
marharépát és egy darab kenyeret adtak. A civil munkások sajnáltak minket. Egyikük 
hozott nekem mosószódát, amivel én minden este jéghideg vízben megmosakodtam, 
lehet, hogy ezért maradtam meg. 

Egyik alkalommal a bombát ráejtettem a lábamra, úgy fájt, hogy nem bírtam ráállni. 
Odajött az SS, kérdezte németül, hogy „Miért nem dolgozol te disznó?” és agyba- 
főbe vert. A civil munkavezető magyarázta el neki, hogy mi történt. Valószínű az SS 
megsajnált, mert aznap este a rabomobillal vittek haza a lágerba, nem kellett gyalo¬ 
golnom. 

Aztán 1945. április 20-án elindítottak bennünket, akkor még nem tudtuk, hová. A 
betegeket, gyengéket autón vitték. Megbeszéltem az egyik lánnyal, hogy inkább gya¬ 
log megyünk, mert ki tudja, hova viszik majd a betegeket. Adtak az útra egy ne- 
gyedkilónyi kenyeret. SS nők kísértek az úton. Egyszer csak azt láttuk, hogy az autó, 
ami a betegeket vitte, visszafelé jött. Erre a teherautóra kellett felszállnunk, úgy vit¬ 
tek el Sachsenhausenbe. Ez is egy tábor volt. Azt láttuk csak, hogy az SS-ek nem 
maradnak ott, hanem elmennek, az egyik SS nő még köszönt is: „Aufwiedersehen”. 

Másnap láttuk, hogy orosz repülőgépek szállnak a tábor fölött. Ekkor már nem 
volt ott egy fia német sem. A foglyok feltörték a raktárakat, amiben ruhák voltak, 
átöltöztünk. Másnap jöttek az oroszok, kinyitották a lágerkaput, mehetett mindenki, 
amerre lát. Nem volt megszervezve semmi. Az oroszok a kapuban egy nagy zsák 

kristálycukrot osztottak szét, akinek volt edénye, eltette a cukrot. Ez volt a felsza¬ 
badulás, talán április 22-én. 

Aztán négy lánnyal együtt elindultunk gyalog hazafelé. Útközben elhagyott házak¬ 
ban aludtunk, majd csehek csatlakoztak hozzánk. Eljutottunk Landsbergbe, ami egy 
gyűjtőláger volt, ahonnan aztán vagonban jöttünk haza Magyarországra 1945. au¬ 
gusztusban. 

Nem tértem rögtön vissza Mátészalkára. Budapesten maradtam, mert ismerősök¬ 
től megtudtam, hogy az én családtagjaim közül még akkor nem jött haza senki. 
Rosenzweigékhoz mentem el, ők már januárban felszabadultak, mert Budapesten 
bujkáltak. 

Olga nővérem októberben jött haza Bergen-Belsenből. 

Teréz nővérem, Ferenc bátyám és a szüleim odamaradtak. Teréz nővéremről és a 
szüléimről nem tudtam meg semmit. Ferenc bátyámról jött hír, hogy visszahozták 
Borból, valamelyik németországi lágerba került és ott halt meg. 

Teréz nővérem férje, Segelbaum Sámuel betegen, fél szemmel, harminc kilósán 
jött haza Mauthausenből. 

Megkérte a kezemet, és 1946. januárban összeházasodtunk. 

Semmi nélkül kezdtük meg az életünket, nagyon sokat küszködtünk. 1949-ben 
kerültünk Nyíregyházára. A férjem a Földműves Szövetkezetben dolgozott, nyersbőr- 
és tollgyűjtő volt. 

Flárom gyermekünk született: Vera, László és Teréz. 

A férjem 1965-ben meghalt. Egyedül maradtam a három gyerekkel. 17 évig a 
Vagépnél dolgoztam, majd nyugdíjazásom után, 65 éves koromban a hitközségi 
irodánál kezdtem el tevékenykedni. Aktívan részt vettem a kárpótlási ügyek in¬ 
tézésében. 

1976-ban űjból férjhez mentem Preisz Dezsőhöz, házasságunk azonban nem sike¬ 
rült: 1982. januárban elváltunk. 

85 éves elműltam. Most a lányommal, Verával lakom együtt, van öt unokám és öt 
dédunokám. Minden pénteken gyertyát gyújtok, de sokszor van lelkiismeret furdalá- 
som amiatt, hogy nem tartom be maradéktalanul a vallási szokásokat. 

Azt is nagyon sajnálom, hogy a visszatértem után nem kutattam az elvesztett család¬ 
tagjaim sorsát. 

Weisz Ferencné Goldstein Erzsébet 


>y A^ egyik nyilas meglátta Andor bátyám karján ag_ óráját, mondta neki, 

adja oda, mert úgy sem les% már rá szüksége. ” 

Weisz Erzsiké néni betöltötte 90. életévét. E%f csak a tények bizonyítják , mert egyébként hi¬ 
hetetlen. 

Eigsike néni magas kora ellenére fiatal és erős. Két évvel ezelőtt még kézben tartotta , működtette 
a hitközség nőegyletét, a rendezvények, a vendéglátás zavartalan lebonyolítása az ő munkáját di¬ 
csérte. 

Tavaly decemberben alig lehetett lebeszélni arról, hogy ő süsse meg a 300 darab szalagosfiánkot 
a chanukai ünnepségre. 

Vitalitása, lelkiereje csodálatra méltó. A. sors nemcsak a régmúlt időkben, hanem mostanában 
sem bánt vele kegyesen, hiszen 2010-ben elvesztette legfiatalabb gyermekét, juditot. 


Erzsiké nénivel a 2011. év Holokauszt emléknapján, január 27-én beszélgettem. Következnék 
az ő története. 

1923. január 11-én születtem Nagyhalászban. Édesapám Goldstein Menyhért, édes¬ 
anyám Lichtman Aranka. 

Andor testvérem 1921-ben, Sándor 1925-ben, Irénke 1927-ben született. 



Édesapám Kékről származott, épületasztalos volt a szakmája. 1920-ban kötöttek 
házasságot édesanyámmal. 

Apám nagyon jó szakember 
volt. Télen tanyákon dolgo¬ 
zott; reggel az uradalom ko¬ 
csija vitte a helyszínekre 
munkába és este hozta haza. 

A bátyám, Andor asztalos 
volt. Ö 1942 őszén vonult be 
munkaszolgálatra, a szakmá¬ 
jában dolgozott ott is. A 
munkaszolgálat idején sülyos 
balesetet szenvedett, 1943. 
május 24-én a jobb kézfejét 
levágta a gyalugép a Hon¬ 
védelmi Minisztérium asztalos 
üzemében. Emiatt, miután fel¬ 
gyógyult, felmentették a mun¬ 
kaszolgálat alól, és 1944. 
március 17-én 100 %-os ha¬ 
dirokkanttá nyilvánították. 

Apámat 1940-ben hívták be 

munkaszolgálatra, ő már az- Erzsiké nem 

előtt leszerelt, hogy a bátyám bevonult. Az öcsém, Sándor cipésztanuló volt. 

Én Nagyhalászban jártam iskolába, ahol működött zsidó elemi iskola. Hat osz¬ 
tályt végeztem, utána varrni tanultam, de a szakmát később nem gyakoroltam. 

18 éves koromban, 1941-ben felkerültem Budapestre, mert a nagynéném beteg 
lett, és a fővárosba költöztem, hogy őt segítsem. 

Ekkorra a zsidók helyzete egyre rosszabbá vált. 

A családunk élete már akkor derékba tört, amikor a bátyám elvesztette a kezét. 
Apámnak az utolsó időkig volt munkája, így mint egy falusi iparos család, viszony¬ 
lag jól éltünk. 

Aztán jöttek a hírek, hogy összeszedik a zsidókat, amit az elején hittünk is, nem is. 
Az egyik jó szomszédunk a deportálást megelőző napon figyelmeztette a szüléimét, 
hogy megbízható forrásból tud arról, hogy másnap viszik a nagyhalászi zsidókat. 

A bátyámnak volt egy is¬ 
merőse, aki szintén megrokkant 
a munkaszolgálatban, elvesztette 
a lábát, ő is felmentést kapott. A 
bátyám átment biciklivel Ké¬ 
rni és rokkant ismerősének a 
is kapjon mentességet 
a deportálás alól. A mentes¬ 
séget persze nem kapták meg. 

Mikor Andor hazaért, a szülein¬ 
ket, a testvéreinket már ve¬ 
zették a csendőrök. A bátyám 
eldobta a biciklijét, beállt kö¬ 
zéjük a sorba. A nagyhalászi 
templomba vitték őket, két 
napig voltak ott, két SS katona 
és a nagyhalászi nyilasok vi¬ 
gyáztak rájuk. Az egyik nyilas 
meglátta Andor bátyám karján 
az óráját, mondta neki adja oda, mert úgy sem lesz már rá szüksége. Két nap után be¬ 
hozták őket Nyíregyházára a gettóba. Onnan elvitték őket Auschwitzba. Anyukám és 
Irénke húgom azonnal gázkamrába került. Apukám, Andor bátyám, Sándor öcsém 
és apukámnak egy kis tanulója együtt maradtak. Cementgyárban dolgoztak, ahol az 
öcsém később megbetegedett. TBC-t kapott, és 1944. december 29-én a lágerban 
meghalt. Apám elkerült Andor bátyámtól, mikor Auschwitzot a németek kiürítették. 
Andor együtt volt két gyermekkori ismerősével. A három fiatal fiú, köztük a bátyám 

— akinek hiányzott az egyik kézfeje — feltűnő volt. Elhatározták, hogy megszöknek. 
Az elhatározást tett követte. Sajnos az SS-ek észrevették, hogy hiányoznak, és 
elkezdték őket az erdőben kutyákkal keresni. A keresés sikeres volt, a fogolytársak 
csak a három puskalövést hallották, de abból már mindent megértettek. 

Engem a deportálás Budapesten ért. A szüleim, testvéreim sorsáról nem tudtam 
semmit, majd csak a felszabadulás után kaptam a szomorú híreket. 

Pesten a Dohány utca 77-ben laktam a nagybátyámnál. A nagybátyámnak volt egy 
sváb nyilas szomszédja. Ennek az embernek én valamiért szimpatikus voltam. Azt 
mondta egyszer, hogy „Neked megbocsájtom, hogy zsidó vagy, mert szeretlek”, és 
rám való tekintettel felhozatja egy nyilas bandával a családomat, menjek értük Nagy¬ 
halászba, és ő is jön. A nagybátyám azonban nem engedett, féltett. A tervvel 
egyébként is elkéstek, mert másnap elvitték a családunkat. 

Engem Budapesten a többi fiatal zsidóval 1944. októberben gyűjtöttek össze zsidó 
házakba, majd egy repülőgép-alkatrészeket gyártó üzembe kerültünk munkaszol¬ 
gálatosokkal együtt. Kijelölték az egyik házat, aminek a padlásán aludtunk, a nyilasok 
őriztek bennünket. A sváb nyilasok voltak a legkegyetlenebbek. Egyik alkalommal 
jött két munkaszolgálatos srác, hogy engem gyorsan bújtassanak el, mert két nyilas 
keres. Kiderült, hogy az egyikük az volt, aki fel akarta hozni a családunkat Nagy¬ 
halászból. Na, azok hoztak egy csomó ennivalót, sonkát, kolbászt, kenyeret. Újból 
volt egy ötlete az ismerősömnek, hogy úgy tesznek, mintha engem elfogtak volna és 
kivisznek. Nem egyeztem bele, nem bíztam benne. 

1944. december 1-én összegyűjtöttek bennünket a téglagyárban. Itt is lett volna 
egy szabadítom. A téglagyárban meglátott egy nagyhalászi keresztény ismerősöm, 
Czalek Jóska, aki rendőr volt. Megismert. Azt eszelte ki, hogy úgy tesz, mintha én 
elkövettem volna valami szabálytalanságot, amit ő észrevesz, és nagy ordítozással be¬ 
visz a rendőrségre, még a felesége személyi igazolványát is elhozta. Benne sem bíz¬ 
tam, nem mentem vele. 

December 2-án aztán sorakozót rendeltek el a téglagyárban, mindenkinek össze 
kellett szedni a holmiját, és már kint is voltunk az állomáson. Nem marhavagonban, 
hanem vasúti személykocsikban szállítottak. Két hétig ment a vonat, míg elértünk 
Németországba, Ravensbrückbe. Az osztrák határon át sem akartak bennünket en¬ 
gedni, a vonat hol előre ment, hol vissza, volt úgy, hogy ki is lehetett szállni. 

Ravensbrückben sátorbarakkok voltak, deszkából épített WC és mosdó is tartozott 
egy-egy 20 méteres barakkhoz. Priccseken aludtunk. Napközben kivittek bennünket 
dolgozni. A munka abból állt, hogy az udvaron felhalmozott földkupacokat lapáttal 

egyik helyről a másikra átpakoltuk. Volt közöttünk egy lány, akinek már a vonatban 
megbomlott az elméje, a németek szórakoztak vele, gúnyolták. 

Egyik alkalommal az egyik lányt egy SS valamiért pofon vágta, a lány pedig vissza¬ 
adta a pofont. Ekkor megfogták, elvitték, soha többé nem láttuk. 

Ravensbrückben ért bennünket a karácsony. Ünnepi vacsoraként kaptunk egy nagy 
savanyú uborkát és tejbegrízt. Az ételosztáskor nem azt mondták, hogy egész¬ 
ségetekre, hanem azt hogy „halálotokra.” 

1945. január 10-én aztán bevagoníroztak bennünket, nyitott vagonokba szálltunk 
be és utaztunk négy nap, három éjszaka. Elviselhetetlenül hideg volt. Azt csináltuk, 
hogy váltogattuk egymást, hogy ki kerüljön középre, illetve szélre, így felváltva 
melegítettük egymást. Penigben szálltunk ki a vagonból. Itt épített barakkok voltak, 
ahonnan gyalog mentünk dolgozni minden nap a repülőgépgyárba. Másfél órát tar¬ 
tott az út, naponta kétszer. Enni egyszer adtak, csalánból, kukoricahéjból főzött levest 
vagy hajas krumplit. Egyszer útközben találtunk egy cukorrépát, az alsóruhámba 
kötöttem bele, nehogy észrevegyék. Fejedelmi vacsorát csaptunk belőle, heten ettük 
meg szeletekre vágva. 

Minden reggel hajnal 4 órakor Appel volt, válogatással. A kiválogatott embereket, 
akiket két teherautó vitt el, többé nem láttuk. Három vagy négy hónapig voltunk 
Penigben, amikor a németek kihajtottak bennünket a táborból. Gyalogoltunk az úton 
étel nélkül. Útközben az erdőkben töltöttük az éjszakát. Egyszer csak azt vettük észre, 
hogy a németek eltünedeznek, majd hipp-hopp, nem voltak sehol. 

Hatan-heten összefogtunk és elindultunk. Egy német család beengedett bennün¬ 
ket a pajtába, ott voltunk néhány napot, majd kimerészkedtünk az útra, ahol már az 
amerikaiak járőröztek. Ók aztán elvittek egy közeli kastélyba, ahol karantén volt 
berendezve. Itt összesereglett a világ minden nációja, voltak itt kínaiak, japánok is, 
mindenféle nemzet. Felmentünk az emeletre, ahol fehér ágyneművel vetett ágyak 
voltak, nem hittünk a szemünknek: ilyen is van? 

Itt aztán feltápláltak bennünket az amerikaiak, félasztalnyi dobozokban hoztak 
sonkát, csokoládét, finom ételeket. Nagyon sokan nem tudták megállni, hogy ne 
egyenek, és a hirtelen evéstől meghaltak. 

Egy hónap múlva indultunk el haza. En egy németül jól beszélő barátnőmmel, 
Marikával utaztam úttalan utakon, vonat tetején, napokat vesztegelve, míg egyszer 
csak ki volt írva, hogy Magyarország - határállomás. Majd nagy nehezen Budapestre 
érkeztünk. Itt rögtön a Bethlen téri templom udvarán berendezett bizottság elé men¬ 
tünk, ahol igazoló iratokat kaptunk. Innen a rokonaimhoz mentem, ahol megtudtam, 
hogy mi történt a bátyámmal. 

Persze minél előbb haza akartam jutni. A Vöröskereszt segítségével megérkeztem 
Nyíregyházára. Itt találkoztam egy nagyhalászi ismerősömmel, aki minden nap kint 

volt az állomáson, várta a zsidókat. Rajta kívül engem nem várt senki. A szomszéd¬ 
jaink viszont a piacon árultak, és Jóska, az ismerősöm elvitt hozzájuk, az ő szeke¬ 
rükön mentem haza Nagyhalászba. 



Családi fotó 


Megálltam az elárvult házunk előtt, nekidőltem a kapunak és elkezdtem nagyon 
sírni. Egyszer csak előszaladt a kutyánk, megismert. 

Bementem a házba. Édesapám műhelye teljesen üres volt, nem volt sehol a három 
értékes gyalupad, nem találtam a gyémántfejű üvegvágókat, a rengeteg kéziszerszá¬ 
mot. 

1945. jűnius 26-a volt. 

Ekkorra vagy 8-9 fiatal zsidó, fiúk-lányok már otthon voltak, közöttük Weisz Fe¬ 
renc, aki már a deportálás előtt is udvarolt nekem. Kiderült, hogy Feri, aki munkaszol¬ 
gálatos volt és onnan megszökött, már 1944. november 7-én hazaért Nagyhalászba. 
Nekem még ezután, december 2-án kezdődött a kálváriám. 

A fiűk segítségével sikerült a helyi ácstól — akinél megtaláltuk az összes szerszá¬ 
mot - egy gyalupadot és néhány kisebb eszközt visszaszerezni. 

A családunkból apám jött még vissza rajtam kívül, ő 1945. szeptemberben érkezett 
haza. 

Elkezdtük az életünket. Ferivel 1946. január 18-án házasodtunk össze. Három 
lányunk szültetett: 1947-ben Irénke, 1949-ben Marika és 1955-ben Jutka. 

A férjemmel először volt egy kis vegyeskereskedésünk Nagyhalászban, majd azt 
bezártuk 1949-ben, mert az uramat hívták a szövetkezethez. Ö lett a nagyhalászi 
TÜZÉP vezetője. Éltünk, neveltük a gyermekeinket, engem apám nem engedett dol¬ 
gozni, azt mondta, nem cselédet nevelt. 

Apám is üjranősült kétszer is, nagyon szép kort ért meg, 91 éves korában halt meg. 

Nekem idős koromra meg kellet érnem a legnagyobb fájdalmat, gyermekem 
elvesztését. Mindent megtettünk, küzdöttünk, de mindhiába. 


Epilógus: 

Erzsiké néni erős asszony, lelkiereje csodálatra méltó. A legnagyobb veszteséget is méltósággal 
viseli. Tudjuk, aki elveszti a társát, az özvegy, aki elveszti a szüleit, az árva, de aki gyermekét 
veszíti el, arra nincsen szó... 

lakatos Gyuláné Reichmann Magdolna 


„Felkészültem a különbözetire, a harmadik évfolyamból le is vizsgáztam, 
bejelentkeztem a negyedik vizsgájára, de azt már hiába, mert elkezdődött a deportálás. ” 

1928. szeptember 12-én születtem Balkányban, mely egy 7000 lakost számláló 
település volt, ahol mintegy 120 zsidó család élt. Volt szép nagy zsinagógánk rabbi¬ 
lakással, taleszgyárral, ahol szőtték az imakendőket, készítették a ciceszeket, pe- 
szachkor sütötték a pászkát, működött zsidó iskola, jesiva. 

Anyám Schwartz Erzsébet háztartásbeli, apám Reichmann Vilmos termény- 
kereskedő volt. Egy élő testvérem van, a bátyám, Reichmann Imre, aki 1927. január 
12-én született. Apám bűtorasztalosnak tanult, de nem tudott a szakmájában dol¬ 
gozni, mert agyhártyagyulladás szövődményeként szemhéjbénulást kapott. Amíg en¬ 
gedték a zsidóknak a vállalkozás fenntartását, az öccsével közösen terménykereskedők 
voltak, majd mikor a 40-es években már a kereskedést is tiltották, vett két tehenet, 
aprójószágot és otthon gazdálkodott, így a családunk megélhetése biztosított volt. 


Mi elég jó körülmények között éltünk. Apám bátyja bádogos volt Balkányban, az 
egyik nővére Debrecenben, míg a másik lánytestvére és az öccse Nyíregyházán lakott. 
Élt az apai nagymamám is, akit 1924-ben vagy ’25-ben vastagbélrákkal operálták, és 
82 éves korában betegen deportáltak. 


Családunk nem volt túlságosan val¬ 
lásos, de kóser háztartást vezettünk, az 
ünnepeket megtartottuk. Szombaton 
apám, bár nagy dohányos volt, nem 
gyűjtött rá. Apám és a bátyám minden 
reggel imádkoztak. 

Balkányban a zsidó iskolában végez¬ 
tem el az elemi iskolát. Itt csupán egy 
tanterem volt, de minden tantárgyat 
tanultunk. Amíg az egyik évfolyam ta¬ 
nult, a másiknak csendben kellett lenni, 
addig horgoltunk, kézimunkáztunk. 
Heiderbe is jártam, megtanultam hé¬ 
berül írni-olvasni, amit sajnos elfelej¬ 
tettem, és ma már az imakönyveket 
sem tudom olvasni. 

Az iskolában jól tanultam, nagyon 
szerettem a matematikát. 

1944-ben 15 éves voltam, jelent¬ 
keztem Hajdűdorogra a polgáriba. Ide 
magántanulóként vettek volna fel, mert 
akkor már a zsidók létszámát korlá¬ 
tozták. Felkészültem a különbözetire. 



Reichmann Vilmosné Schwartz Erzsébet 

a harmadik évfolyamból le is vizsgáztam, bejelentkeztem a negyedik vizsgájára, de azt 
már hiába, mert elkezdődött a deportálás. 

1944-ben peszach utolsó napja 
szombatra esett. Vasárnap reggel 
az ünnep elmúltával mentünk 
volna kenyérért a pékhez. Az aj¬ 
tónkban leventék és felfegyverzett 
civilek őrködtek és nem engedtek 
ki a kapun. Az ablakból láttuk, 
hogy a falu külső szélén lakó Weisz 
nénit és Weisz bácsit a kis batyu¬ 
jukkal kísérik. Weisz néni alig bírt 
menni, taszigálták, ebből már tud¬ 
tuk, hogy ez nem csak számbavé¬ 
tel. Azon az éjszakán apám egész 
éjjel imádkozott. 

Ránk másnap, hétfőn került sor. 

Reggel megérkezett a csendőr, 

Belánszky Pál és még egy ember, 
aki a községházán dolgozott. Az 
volt az első, hogy kitépték a fülem¬ 
ből a fülbevalót. Akkor fogadtam 
meg, hogy soha többé nem fogok 
fülbevalót viselni. Elkérték az ék¬ 
szereinket, amit apám az utolsó A Lakatos házaspár 

karikagyűrűig odaadott. Belánszky 
úr az én stafírungomat kiszedte a 

szekrényből, majd kinyitotta az ablakot, és azon keresztül hordták el. 

Még otthon voltunk, amikor a szomszédok elvitték a tojásokon ülő libákat, a 
kotlóst a kiscsibékkel. Minket a csendőrök dél körül tereltek a templomhoz. 20 kg- 
os csomagot vihettünk magunkkal. Ennivalónk semmi nem volt, hiszen még kenye¬ 
ret sem tudtunk venni. A templomnál sorba állítottak, és ki gyalog, vagy aki felfért, 
az szekéren, bejöttünk a Nyíregyháza melletti Sima pusztára. Itt alig helyezkedtünk 
el, meggondolták magukat és betereltek Nyíregyházára, a Kossuth utca 3. számú 
házba. Ez egy szép, többszobás, fürdőszobás ház volt, a Bőhm festéküzlet tulaj¬ 
donosáé, angol WC is volt benne. Rengeteg embert zsúfoltak össze, a zongora alatt 
öten aludtunk. Egy hetet vagy talán tíz napot töltöttünk ott, valami ennivalóról a 
zsidó tanács gondoskodott. Borzalmas volt a zsúfoltság, tisztálkodni egyáltalán nem 
lehetett. 

Azután innen is menni kellett, kivittek bennünket Nyírjesre, ahol dohánypajták 
voltak. A pajta alja futóhomok volt, azon aludtunk. Volt egy kút az udvaron. Amikor 
mentünk vízért, a csendőrök korbáccsal hajkurásztak, a németek meg fényképeztek 
bennünket. 

Mi hárman: apám, anyám és én szerencsére együtt voltunk. Aztán elérkezett a nap, 
amikor újból menni kellett. Az a hír járta, hogy a Dunántúlra megyünk dolgozni. 
Összeszedtük a kis batyunkat, és gyalog Nyírjesről a Káliói úton végig, a Honvéd 
utcán keresztül jutottunk el az állomásra. A menetet korbácsos, kutyás csendőrök 
kísérték. 

Bevagoníroztak bennünket, a marhavagon ablaka tüskés dróttal volt berácsozva. 70 
ember került egy vagonba, egy vödröt adtak küblinek és egy kanna vizet inni. Szürkült 
már, mikor elindultunk. Hajnaltájt egyszer csak megállt a vonat. Kikukucskáltunk, 
láttuk, ki volt írva: Kassa. Akkor már tudtuk, hogy nem a Dunántúlra, hanem Néme¬ 
tországba visznek. Mondták, dolgozni megyünk, na de mit csinálnak ott a sok 
öregemberrel, a kisgyerekekkel, csecsemőkkel? — tettük fel magunkban a kérdést. 

Egy éjszaka és két nap ment a vonat, amikor egyszer csak ismét megállt, 
megérkeztünk Auschwitzba. Kinyitották a vagonajtót. Csíkos rabruhás emberek in¬ 
tézkedtek és mondták, hogy a férfiak szálljanak le. A férfiak leszálltak, a nőkre és a 
gyerekekre visszazárták az ajtót, rácsapták a kallantyút. 

Eltelt fél óra, megint kinyitották az ajtót, akkor már mindenkit kiszállították. A fér¬ 
fiaknak híre-hamva sem volt, mintha soha nem lettek volna. 

Minket, nőket barakkokba vittek, ahol priccsek voltak egymás felett. Egy cseh nő, 
aki már hosszú ideje ott volt, elmesélte, mi az Auschwitz, elmondta, hova lettek a 
férfiak. Rettegés lett úrrá mindannyiunkon. Én szinte egész idő alatt sírtam. 
Auschwitzban egy hétig voltunk, majd elvittek bennünket Plasowba, Krakkó 
elővárosába. Ott voltunk májustól augusztusig. Plasowban a láger egy dombon terült 
el, a tábor közepén volt egy nagy, katlanszerű gödör. Minden nap jött egy ponyvás 
fekete teherautó, amiből embereket szállítottak le. Volt közöttük férfi, nő, gyermek, 
csecsemő, aggastyán. Valamennyiüket belelőtték az őrtoronyból a gödörbe. Jött egy 
orvos, aki az aranyfogakat kiszedte a halottak szájából, majd leöntötték őket benzin¬ 
nel, beszórták fűrészporral és meggyújtották. Állandóan a tábor felett lengett az égett 
hús szaga... Ezeket az embereket a kijárási tilalom alatt szedték össze a városban. 

Augusztus végén aztán bevagoníroztak bennünket és visszavittek Auschwitz-Birke- 
nauba. Itt teljesen leszőrtelenítettek és tetováltak mindenkit. 

Az én számom 18815, az anyámé 18814. Minden nap volt Zehlappel. Ötös 
sorokban álltunk teljesen meztelenül, a ruhánkat és a fatalpú vászonbakancsot a fe¬ 
jünk felett tartottuk. Volt úgy, hogy ez egész nap tartott. Jött Mengele és válogatott, 
németül mondta: jobbra, balra. Ha tudta, hogy valakik összetartoznak, direkt 

szétválasztotta őket. Én és édesanyám addig ügyeskedtünk, hogy mindig együvé 
kerültünk. 

1944. szeptember 12-én volt aló. születésnapom. Mindig úgy gondoltam, hogy egy 
lány életében aló. születésnap egy különleges nap. Ezen a napon a hajnali derengéstől 
kezdve egész késő estig Zehlappel volt, álltunk étlen-szomjan egész nap. Sötétedéskor 
vagoníroztak be bennünket újból és elvittek Oederánba, ez Drezdától 30 kilométerre 
volt. Ahhoz képest, amin már keresztülmentünk addigra, ez nyaralás volt. Itt három 
műszakban, gyárban dolgoztunk: géppuska hüvelyeket esztergáltunk. A gyár emeletén 
laktunk, volt tisztálkodási lehetőség, WC, és naponta háromszor enni adtak. Amikor 
éjszakások voltunk, adtak egy deci paradicsomos babot, ez akkor a világ legfinomabb 
étele volt. Emlékszem Drezda bombázására, éjszaka volt, de nappali világosság. Ez 
úgy 1945. februárban vagy márciusban lehetett, álltunk a gyárudvaron a hóban és 
néztük, ahogy égett a város. 

Egy társunk halt itt meg, egy 
balkányi lány, Éva. Megengedte az 
SS parancsnok, hogy a zsidó vallás 
előírásai szerint temessük el az oe- 
deráni temetőbe. Ö volt az egyet¬ 
len halottunk. 

Április végén egyszer csak ismét 
bevagoníroztak bennünket. Nyi¬ 
tott vagonokban, harcok köze¬ 
pette, étlen-szomjan egy hétig men¬ 
tünk, és elérkeztünk Therezien- 
stadtba. Az egy hét alatt egyszer 
kaptunk egy negyed marharépát. 

A vonat hol előre ment, hol hátra, 
a bombázások, a géppuskatűz elől 
a vagonok alá kellett feküdni. 

Therezienstadt katonaváros volt 
laktanyákkal, ahol több ezer fog¬ 
lyot, élő halottakat gyűjtöttek 
össze 1945. május 9-re. Hozták 
őket vagonokkal vagy gyalog. 

Therezienstadtot az oroszok szabadították fel. Ez szinte észrevétlenül zajlott, an¬ 
nyit lehetett észlelni, hogy az oroszok átvették az irányítást. A Vöröskereszt biztosí¬ 
totta a felszabadított foglyok élelmezését. Csokoládétól a gyümölcsökig minden volt. 
Az oroszok nagyon becsülték, ha a felszabadított foglyok munkát vállaltak, azért 
külön jutalom ennivalót adtak. 

Én és anyám az egész tortúrát komolyabb betegség nélkül átvészeltük. Szerencsénk 
volt, hogy az utolsó pillanatban Auschwitzból Oederanba kerültünk. 

Persze hiába volt már jó a helyzetünk, vágytunk haza. Mi van otthon, hol vannak 
a családtagjaink? Jártunk az orosz parancsnok nyakára, hogy adja ki a papírokat, és 
indulunk haza. 

Meg is kaptuk a szükséges okmányokat, összeállíthattunk egy csomagot, el¬ 
hozhattunk ennivalót, fehérneműt, takarókat. 

Kiállítottak egy vonatot, amibe matracokat is elhelyeztek, és ezzel a vonattal jöt¬ 
tünk haza egész Nyíregyházáig. 

Mikor megérkeztünk, ismerősökkel találkoztunk az állomáson és velük mentünk 
haza Balkányba. A kis fehér Maxi kutyánk várt bennünket a vonatnál. Elmondták a 
szomszédok, hogy attól kezdve, hogy elmentünk, a kutya szinte megállás nélkül vonyí- 
tott és várt az állomáson. 1945. június közepe volt... 

A házunkban a mi holminkból egy szeg sem maradt, tele volt viszont terménnyel 
és patkánnyal, mert az oroszok terményraktárnak használták. 

Átmentem az egyik szomszédunkhoz, aki annak idején elvitte a kotlósokat, 
kérdeztem, hogy hol van valami bútorunk. Azt mondta, ő nem tudja. Aztán ahogy 
szétnéztem, láttam, hogy ott vannak a holmijaink. Mondta, hogy őt nem érdekli, az 
ő dolgait meg mások vitték el. Mondtam neki, legyen vele boldog, csak azt a kis réz 
tálcát hoztam el, amit a nagymamámtól kaptam. 

Persze mi volt ez ahhoz képest, hogy nem jött vissza apám, a nagymamám, az 
apám testvére, az unokatestvérek és a többi közeli-távoli rokonunk. 

És volt erőnk újrakezdeni! 

1947. augusztus 3-án házasságot kötöttem Lakatos Gyulával. Két gyermekünk 
született, Iván és Éva. Öt unokám és két dédunokám van. 

A férjemmel három hét híján 55 évig éltünk együtt, ő 2002. július 10-én halt meg. 

Szépen éltünk, tanultunk, dolgoztunk, neveltük a gyermekeinket, sokat utaztunk. 

Sokszor elgondolkodom, miként lehetséges az, hogy túlélve a sok megaláztatást, 
szenvedést, gyötrelmet, szeretteink elvesztését, boldogok tudtunk lenni?... 

Krausz Sándorné Rosenbaum Margit 


„.. .mondták a munkatársaim, hogy én bigtos a lágerben tanultam meg németül. Na, ott agtán 
nemigen hallottunk mást, csak Du Sívelne Jude, blöde — nem volt egy becsületes szavuk”... 

Manyika, így ismerjük őt a hitközségben. 

Magas, szikár, zárkózott teremtés, nagyon köszönöm neki, hogy engedett a kérésemnek és el¬ 
mondta történetét. 

1928. július 13-án születtem Tiszaszalkán, egy kis beregi faluban. Édesapám Rosen- 
baum Adolf, édesanyám Zuckermann Irén. Édesapám 1897-ben, édesanyám 1900- 
ban született. 

Hárman voltunk testvérek: van egy nővérem és volt egy öcsém. 

Tiszaszalkán 12 zsidó család élt, többségük szegénységben, de rendezett 
körülmények között. Volt közöttük két nagybirtokos, akik fenntartották a hitközséget, 
volt metsző, zsinagóga. Persze nem olyan nagy, mint Nyíregyházán, ettől jóval sze¬ 
rényebb. 

Minket a szüléink nagy szeretetben, vallásosan neveltek. Elemi iskolába Tiszaszal¬ 
kán jártam, majd magánúton elkezdtem a polgárit. Közben bejött a 8 általános rend¬ 
szere, így én azt végeztem el. Azt mondta apámnak a tanító, hogy az ugyanannyit ér 
majd, mint a négy polgári. 

Elkövetkezett 1944 tavasza. Már nem emlékszem a pontos dátumra, hogy mikor 
szedtek össze bennünket. Édesanyám még csak 44 éves volt, de hófehér volt a haja. 
Apámat el sem vihették volna, mert frontharcos volt az I. világháborúban, két évig 
volt Olaszországban fogságban. Volt otthon egy hímzett kép, amit a fogságból ho¬ 
zott haza, őt ábrázolta, amint kapál és egy olasz katona őrzi. Egy kapcavászonra volt 
kivarrva. Mindig tervezte, hogy majd ha lesz pénze, bekeretezted. Erre aztán soha 
sem került sor. 

1944 tavaszán az első állomás a vásárosnaményi gettó volt, onnan Beregszászba vit¬ 
tek bennünket a téglagyárba. Innen indult a szomorú vonat Auschwitzba. 1944 
pünkösdjét már Auschwitzban töltöttük, ahol hat hétig voltunk. Úgy rendelte a Min¬ 
denható, hogy hárman együtt maradjunk. Édesanyámat először elválasztották tőlünk, 
de úgy helyezkedtünk, hogy végül sikerült együtt maradnunk. Az „A” lágerben 
voltunk közvedenül a krematórium mellett, persze akkor még nem tudtuk, hogy az 
a krematórium. 

Azt a hat hetet, amit Auschwitzban töltöttünk, nem lehet elmondani, nem lehet 
elképzelni. Zehlappel naponta háromszor is, válogatott durvaságokkal. A polgáriban 
nagyon szerettem a német nyelvet, beszéltem is. Már a felszabadulás után a munka¬ 
helyemen mondták a munkatársaim, hogy én biztos a lágerben tanultam meg németül. 
Na, ott aztán nemigen hallottunk mást, csak „Du sweine Jude, blöde” - nem volt 
egy becsületes szavuk. Azt nem lehet elmondani, hogy azok a pillanatok hogyan 
peregtek. Az a sok fiatal, szigorú vallásosságban nevelkedett, szemérmes, szinte még 
gyereklány hogyan viselte el a megaláztatást, a kiszolgáltatottságot, ami még a testi fáj¬ 
dalomnál is szörnyűbb volt. 

Hat hét után aztán elvittek bennünket a francia határ mellé, Gelsenbergbe, ahol 
romokat takarítottunk vagy kétezren, zsidó nők. Velem volt Nánásiné Éva is. Gelsen- 
bergben olaj- és benzingyár működött, amit a franciák naponta bombáztak. Katonai 
sátrakban szállásoltak el bennünket, emeletes ágyakon aludtunk. Rajtunk, zsidó nőkön 
kívül negyvenezer hadifogoly volt ott, mindenféle náció. Az egyik napon magát a 
tábort is bombatámadás érte. A lányok félelmükben pokrócokat hűztak a fejükre és 
kiszaladtak a szöges dróton kívülre a rétre. A bombatámadás után, mikor jöttek visz- 
sza, a gépek legéppuskázták a réten fekvő foglyokat. Rengeteg volt a halott és a meg- 
nyomorodott sebesült. A halottakat egy közös sírba rakták, leöntötték mésszel, úgy 
temették el őket. 



A bombatámadás után elvittek minket egy másik táborba, Sömmerdába, ahol lő¬ 
szergyárban dolgoztunk. Két csoportba osztottak bennünket, reggel hattól este hatig 
tartott a műszak. 

Volt egy beregszászi asszony, aki az egyik este járt blokkról blokkra és kiabálta, 
hogy „böjtöljetek, hátha megszabadulunk”. Nem értettük, honnan tudta, hogy el¬ 
következtek az őszi ünnepek, hiszen egyik nap olyan volt, mint a másik. 

Itt voltunk csaknem a háború végéig. Aztán a vége felé megkezdték az evakuálást, 
a tábor kiürítését. Hogy ez miért volt jó a németeknek, ma sem tudom. Két német 
nő kísért minket, az egyiket Margának hívták, egész jóindulatú volt. Mikor Gelsen- 
bergben a tragédia megtörtént, ordított, felelősségre vonta a Wehrmacht katonákat, 

akik őriztek bennünket, hogy miért engedték, hogy elhagyjuk a tábort és kimenjünk 
a rétre. 

Az evakuáció során hét hétig bolyongtunk a Szudétákban, hullottak az emberek. 
Egyik alkalommal magyar katonákkal is találkoztunk, csak a magyar beszédre lettünk 
kölcsönösen figyelmesek. Kiabálták, hogy vége van a háborünak, hazamegyünk. Mi 
nem mertük remélni, hogy van hová hazamenni. Elérkeztünk egy kis faluba, ahol 
egy csűrben húztuk meg magunkat. Akkor már csak 180-an voltunk, a többiek 
meghaltak az úton. Mikor megérkeztünk, az egyik ház udvarán főtt egy üstben a hajas 
krumpli a disznóknak, nekiestünk. Zavart el a házigazda, hogy mi marad az ő disz- 
nainak. 

A nővérem egy németül jól beszélő barátnőjével bement a szomszéd házba és kért 
munkát. Kérdezte a német asszony, hogy milyen munkához ért, mondta, hogy tud 
varrni. Kapott a nővérem és anyám is varrnivalót. A német asszony elégedett volt a 
munkájukkal, ezért cserébe adott nekik ennivalót. 

Egy kis faluba kerültünk, Karlsbadtól mindössze 20 km-re. Karlsbadot amerika¬ 
iak szabadították fel, itt viszont oroszok voltak. 

Egyik nap jött a polgármester, mondta, hogy ez egy kis szegény falu, ők nem 
tudnak minket eltartani, indulhatunk, amerre látunk, nyitva vannak a határok. 

így aztán hazajöttem. Akiket az amerikaiak szabadítottak fel, jobb helyzetben 
voltak, mert feltáplálták őket, lehetőségük volt elmenni Svédországba vagy máshová. 
Mi a lágerruhában, lágercipőben érkeztünk meg Pestre, a Bethlen utcába, én negy¬ 
venöt kiló voltam mindössze. Van egy kis fényképem, de nem mutatom meg, nem 
akarom, hogy bárki lássa. 

A Bethlen utcán, Pesten felállítottak egy konyhát, ahol minden nap főztek, adtak 
egy tányér ételt, egy pokrócot, egy lepedőt és egy ruhára való anyagot, majd elküldték, 
mondták: menjetek haza. 

így érkeztünk meg Tiszaszalkára az üres házba. Szegény apámról és az öcsémről 
soha nem tudtunk meg semmit. 

A házunkat teljesen kifosztották, a varrógépet a határban találtuk meg, rozsda 
marta, nem volt használható. 

Valamihez kezdeni kellett, ezért a földünkön egy feles bérlővel gazdálkodni 
kezdtem. Aztán a földet államosították. Megtudtam, hogy Nyíregyházán a Joint tá¬ 
mogatásával indul egy varroda, így itt kezdtem el dolgozni 1949-ben. 

A későbbi férjem, Krausz Sándor, munkaszolgálatos volt. Tényleges katonaként 
vonult be, de az oroszok elfogták, hiába mondta, hogy ő „hibru”, az volt rá a válasz, 
hogy „secku jednu”. Hét évig volt Minszkben. A nővérem és az édesanyám kimentek 
Amerikába. A férjem nem akarta elhagyni Magyarországot, itt maradtunk. 22 éve 
már, hogy ő is meghalt, azóta egyedül élek. 

Küzdelmes életemről írtam egy verset, ami önmagáért beszél. 

Kísért a múlt és fáj a jelen, hogy miért, agt nem kérdenem, 
júliusi rózsák holtak a világra, és én mégsem voltam a virág kosarában. 
Sajnos a rózsáim hamar elhervadtak, és nekem csak a tövisek maradtak. 
Agok csak szúrnak, szúrnak szüntelen, hogy miért? Hát egt kérdenem. 
Amire választ nem kapok; e% egy „Sors” és neked eljutott. 

Megjártam én is a hadak útját, amit nem leírni, még álmodni is fáj. 

Nem boldogította életemet a gyermek mosolya sem, 
boldogult, jó férjemet is hamar elvesztettem, 
így egyedül a hitemmel töltöm a% életem. 

Grózinger Lajos 


,gíZ én számom ,A 8030”. A tetoválásnál a szerkezetből kifogyott a tinta, így volt egy kis 
szünet, azért bírtam ki. Nagyon fájt, ahogy az ember karjába belevágtak”... 

Zajta Csengertől 14 kilométernyire északkeletre, a román határ mellett fekszik. Neve a régi 
magyar Zah személynévből származik, ennek eredete pedig a héber eredetű latin Zachens személy¬ 
név. 

A község vasútállomása (a Nyíregyháza—Mátészalka—Zajta-vasútvonal végállomása) az ország 
legkeletibb vasúti pontja. A vasút egykor Szatmárnémeti és Fehérgyarmat között épült ki, azon¬ 
ban a trianoni határ kettévágta, így Zajta lett a magyar oldalon a végállomás. A Romániához 
került vonalszakaszt a II. világháború után felszedték. 

Ma Nyíregyházáról legkevesebb egy átszállással 4 óra alatt lehet vasúton elérni , de aznap Nyír¬ 
egyházára vonattal már nem lehet visszajönni. 

Közúton Fehérgyarmat és Csengetfelől, de a leggyorsabban az 1970-es árvíz u ^ n épített védőgá¬ 
ton húzódó úton lehet elérni. 

A település történetleírása szerint 1864-ben 448 római katolikus, 27 görög katolikus, 6 refor¬ 
mátus és 16 izraelita vallásit ember élt a faluban, míg 1904-ben 539 római katolikus, 93 görög 
katolikus, 34 református és 15 izraelita vallásit lakott itt. A településtörténet leírás beszámol a 
faluban élt svábok kálváriájáról mely szerint 26 sváb férfit és nőt telepítettek ki, de nem tesz em ~ 
lítést az itt korábban békében és szegénységben élt zsidók deportálásáról. 

2011 .július 10-én, amikor a melegrekord ismét megdőlt az országban és árnyékban 38 fokot 
mértek, kerekedett fel a Sófár-újság szerkesztőbizottsága, hogy megkeresse Grózjnger Fajost. Tőle 
aztán megtudtuk, hogy itt a világ végén, ebben az 1944-ben legfeljebb 700 lelket számláló kisközség¬ 
ben sem feledkezett meg a zsidókról a könyörtelen gépezet. 

Következzék Grózinger Lajos története. 

1926. augusztus 6-án születtem Zajtán, 
édesanyám Farkas Gizella. Öten voltunk 
testvérek, öt fiú. A testvéreim: Ernő, Sándor, 

Zsigmond és Dezső. Én voltam a legidősebb. 

A családunk egy kevés kis földön gaz¬ 
dálkodott, és volt egy kis szatócsboltunk. A 
bolt árukészletét két bőröndben el lehetett 
volna vinni; egy kis petró, egy kis só, néhány 
apróság volt, amit árultunk. 

Az elemi iskolát itt Zajtán végeztem, 8 osz¬ 
tályt jártam ki. Utána cipőfelsőrész készítést 
akartam tanulni, sorkosztos lettem volna. 

Ahogy változott a világ, már erre sem volt 
lehetőség. 

Nem éltünk különösebben vallásos életet. 

Sábeszkor és az ünnepekkor Rozsályban vagy 

Peleskén jöttünk össze valamelyik háznál imádkozni. Összegyűltünk vagy tízen-ti- 
zenöten. A héber betűket ismertem, mert jártam vasárnaponként zsidó iskolába, de 
ma már nem tudok olvasni, elfelejtettem. 

A zsidó temető itt van a kertünk végében, a nagyapámnak a sírköve is megvan. A 
többi talán öt sír helyét nem jelzi semmi, benőtték a fák, bokrok. 

1944 márciusában a jegyzőség tudatta, hogy sárga csillagot kell viselni a zsidóknak 
és nem lehet elhagyni a falut. Talán fél hónap telt el, amikor összetereltek bennünket 
és elvittek lovas szekérrel Peleskére — ez most Románia területén van — egy elavult 
zsidótemplomba. Pár napra való élelmet és a legszükségesebb ruhát vihettük ma¬ 
gunkkal. Apám 55, anyám 45 éves volt. Én 18, Ernő 16, Sándor 14, Zsigmond 8, a 
legkisebb, Dezső 3 éves volt. Peleskén 4-5 napot töltöttünk, majd elvittek mindenkit 
Szatmárnémetibe. Itt a város egy részét kiürítették és kijelölték gettónak. A gettóban 
biztos lehettünk ötezren is. Egy-egy szobában laktunk vagy hűszan. Szatmárné¬ 
metiben egy jó hónapot töltöttünk, folyamatosan vagonírozták az embereket. 

A mi családunk tagjai egy vagonba kerültek, ahol voltunk vagy 80-an. Nem adtak 
egy korty vizet sem, WC-nek egy edényt sem. Szinte ugyanilyen meleg volt, mint 
most, mindenki ott végezte a szükségét, ahol ült vagy állt. Könyörögtünk a vízért, de 
nem adtak. Azt sem engedték, hogy a civilek adjanak, mert próbálkoztak volna az em¬ 
berek, amikor állt a vonat, de nem engedték. Három napig voltunk a vagonban étlen- 
szomjan. A víz hiánya a legkutyább dolog a világon. Az egyik rokonunk nem bírta a 
szörnyű körülményeket, megtébolyodott. 

Nem tudtuk, hová megyünk, az egyetlen állomás, amit láttunk kiírva, Kassa volt, 
ott nagyon sokáig állt a vonat. 

Három nap múlva érkeztünk meg Auschwitzba, ott rögtön szétválasztották a csalá¬ 
dunkat. Anyám, apám, Sándor, Zsigmond és a kis Dezső együtt maradtak, én és Ernő 
a férfiak közé kerültünk. Mikor a szétválogatás megvolt, épp csak hátraköszöntünk 
a szüléinknek, a testvéreinknek. Azt hittük, megyünk dolgozni, aztán majd este 
találkozunk. Nem így történt. Soha többé nem láttuk őket. 

Én és Ernő az erősebb férfiakkal maradtunk. Szőrtelenítettek, leborotváltak, 
tetováltak, ez eltartott vagy három napig. Addig nem kaptunk sem enni, sem inni. 
Az én számom „A 8030”. 

A tetoválásnál a szerkezetből kifogyott a tinta, így volt egy kis szünet, azért bírtam 
ki. Nagyon fájt, ahogy az ember karjába belevágtak. 

Beosztottak munkára. Harmincán voltunk egy csapatban, egy-két SS katona vi¬ 
gyázott ránk. Ástunk futóárkokat, utána beosztottak az alumíniumgyárba, ott dol¬ 
goztam vagy két hónapot. A gumigyárban is dolgoztam, attól meg olyan fekete, 
kormos volt az ember, mint a kéményseprő. 

20 dekányi kenyeret kaptunk egy napra, amit már este kiadtak. Persze nem bírtuk, 

ki hogy aznap este ne együk meg. Az ennivaló a kenyéren kívül répaleves, büzaleves, 
árpaleves volt. A legrosszabb volt a büzaleves: édeskés ízű, lilás színű. A szakács látta, 
hogy jól dolgozom, ezért megengedte, hogy a körmömmel a kondér oldaláról leka¬ 
parjam a maradékot. A kenyér olyan volt, mint a vályog; először fel sem ismertem, 
hogy az kenyér. Pont ügy nézett ki, mint a vályogtégla, amit a falunkban vetettek. 



Az elején volt tisztálkodási lehetőség, rendszeresen volt tetűvizsgálat. A tetűvizs- 
gálatra a tetovált szám szerint kellett menni egy kis épületbe. Egyik ilyen tetvezés 
után másnap reggel hívtak raportra, hiába mondtam, hogy én már voltam a vizs¬ 
gálaton, csak valószínű nem írtak be. Huszonöt botot kaptam. Az első három-négy 
ütés után elvesztettem az eszméletem, kihajítottak egy füves részre, ott tértem ma¬ 
gamhoz órák műlva. Attól kezdve vagy három hónapig csak hason tudtam feküdni. 
Egyre gyengültem, ezt észre is vették az őreink, ezért beosztottak halottakat hordani. 
Dolgoztam a krematóriumnál is. Csillére raktuk a holtakat, a teli csille bement az 
épületbe, és üresen jött vissza. 

A barakkokból a halottakat hosszú szekerekre raktuk fel. A szekereket ökrök 
húzták. Hatalmas gödrök voltak kiásva a lágertől 4-5 kilométernyire, oda dobáltuk be 
a halottakat, sokszor a haláltusájukat vívó félholtakat is. Nem tudom ma sem, hogyan 

bírtam ki, hogyan tudtam ezt a munkát végezni. El nem tudtam képzelni azelőtt, 
hogy én megfogjak egy halott embert. 

Aztán ahogy közeledett a front, elhagytuk a lágert, vittek bennünket befelé Német¬ 
országba, eljutottam egészen Berlinig. Majd onnan visszafelé jöttünk, míg megfogtak 
az oroszok. Prágától 80 kilométerre, Therezinben szabadultam fel. Az oroszok is 
táborokba zsúfoltak össze bennünket, ott is nagyon sokan meghaltak, hiszen az oro¬ 
szoknak sem volt semmijük. Therezinből vonattal kerültem valahogy Magyarország¬ 
ra, előbb Budapestre, majd Csengerbe. Csengerből gyalog jöttem haza Zajtába. A 
nagyszüleim háza állt itt ezen a helyen, ahol most lakunk. Nem volt abban semmi, 
csak az üres falak, mire hazaértem. A németek hadiszállást tartottak fenn itt a román 
határnál és eltüzeltek mindent. 

Megmaradt viszont három tehenem, mert azok ki voltak adva, és visszakaptam. 
Egy ért valamit, de kettő semmit, mert megromlott, nem jól tartották. Azt az egy 
tehenemet eladtam és abból indultam meg. Lett egy fogatom, azzal fuvaroztam, majd 
megbíztak a posta szállításával. Aztán bekerültem a tsz-be én is, mint mindenki. Ott 
is fogatos voltam, de valahogy észrevették, hogy megvan a magamhoz való eszem és 
elküldték iskolába Zsámbékra. Akkorra meg is házasodtam, a falusi kovácsmester 
lányát, Drobnyák Erzsébetet vettem feleségül. Egy évig voltam az iskolában, onnan 
kéthavonta jöttem haza. A feleségem itthon volt a gyerekekkel, a jószággal, rengeteget 
dolgozott. Mikor befejeztem az iskolát, először helyettes lettem, majd elnök itt Zaj- 
tán és Rozsályban, a tsz-ben. 

Szövetkezetünket a hetvenes években a pénzügyminisztérium patronálta. Kijártam, 
hogy elengedjék az adókat. A kedvező pénzügyi helyzetben vettünk öt IFA 
teherautót, markolót, megépítettük a védőgátat és az utat, azon lehet most is idejutni 
a faluba. 

Az idegölő, kemény munka hamar felőrölte az egészségemet, viszonylag korán 
nyugdíjba mentem. Megsirattak az emberek, amikor átadtam a méhteleid terme¬ 
lőszövetkezetet. 

Az első feleségemmel 55 évet éltünk együtt, négy gyermekünk született: Lajos, 
Gizella, Erzsébet és Valéria. Nyolc unokám van, akiknek már könnyebb az életük, 
mint a miénk volt. 

Kilenc évvel ezelőtt újból megnősültem, második feleségemmel is szeretetben, 
megértésben élünk. 

A fiam tavaly elvitt Auschwitzba, végigjártam a szenvedésem helyszíneit. Voltak 
akkor is látogatók sok helyről, még Amerikából is, nem akarták elhinni, hogy én túlélő 
vagyok. Felhúztam az ingem ujját és megmutattam a tetovált számomat: „A 8030”. 

Az egyik magyar csoport vezetője viszont ott az én jelenlétemben tartott előadást 

arról, hogy az egész holokauszt nem volt igaz, és nem úgy történtek a dolgok, ahogy 
én átéltem. 

Ezért is tartottam fontosnak, hogy elmondjam a történetemet, mert ennek minden 
szava igaz! 

Kerekes Hermanné Klein Éva 


„Kitartottuk a kekünket a vagon ablakának rácsai köpött, 
úgy gyűjtöttünk pár cseppet, hogy valamivel oltsuk a syomjunkat”.,. 

Napkor község Nyíregyházától 12 kilométernyire található, jelenleg 3867 lakost számláló 
település. 

A Rákóczi szabadságharc után a lakosság létszáma vallási összetételre tekintet nélkül erősen 
megcsappant, majd az 1739 / 40-espestisjárvány következtében szinte teljesen kihalt. A XVIII. 
század közepén a Kállayak telepítették be a települést. Az 1940-es években a népességfelét római 
katolikus svábok, mintegy harmadát görög katolikusok, kis részét pedig reformátusok és zsidók 
alkották. (Lekli Béla: Napkor község története a levéltári források tükrében.) 

A falu címerében megtalálható ezüstszínű kis Dávid csillag emlékeztet arra, hogy élt ebben a 
faluban számottevő zsidó lakosság is. 

Kerekes Hermanné Klein Éva Napkorról származik, most az ő története követ¬ 
kezik. 

1925. július 27-én születtem, édesanyám Dickman Helén, édesapám Klein Géza. 

Öten voltunk testvérek. László 1920-ban, Anna 1922-ben, Magda 1923-ban, Erzsé¬ 
bet, akit mi Klárinak hívtunk, 1927-ben született. Édesapám mészáros volt, kóser és 
tréfli húst is árult. Családunk jómódban élt, az akkori színvonalon megvolt min¬ 
denünk. Állandó háztartási alkalmazottat is tartottunk, akit Breszka Ilonának hívtak. 

Napkoron jártam elemi iskolába és heiderbe. Beszélni nem tudtam „zsidóul”, de 
olvasni megtanultam. Napkoron volt zsidótemplom, minden nap összejött a minjen. 
Családunk glatt kóser háztartást vitt. Szigorú vallásos életet éltünk. 

Az elemi befejezése után 
cipőfelsőrész készítő szak¬ 
mát tanultam Kant Samu bá¬ 
csinál Nyíregyházán. 

A testvéreim közül Anna 
férjhez ment Derecskére egy 
cipőkereskedőhöz. 1944-ben 
már volt egy kétéves kisfiúk. 

Magda nővérem Budapest¬ 
re került, ő ott tanult varró¬ 
nőnek. 

Elkövetkezett 1944 ápril¬ 
isa. Anna férjét behívták 
munkaszolgálatra, ezért Annát a kétéves kisfiával a szüleim hazahozatták Napkorra, 
hogy ne legyen Derecskén egyedül. Ugyancsak munkaszolgálatos volt László 
testvérem is. 

Húsvét után deportáltak bennünket. A napkori zsidók, köztük apám, anyám, Anna 
nővérem a kisfiával, én és Klári gyalog jöttünk be Napkorról Sima pusztára. Körül- 

belül egy hónap múlva ugyancsak gyalog meneteltünk a nyíregyházi állomásra, ahol 
már várt bennünket a marhavagon. Az út talán két napig tartott víz és élelem nélkül. 
Kitartottuk a kezünket a vagon ablakának rácsai között, úgy gyűjtöttünk pár cseppet, 
hogy valamivel oltsuk a szomjunkat. Kibírtuk mindannyian az utat, a kétéves kis¬ 
gyermek is. 

Megérkeztünk Auschwitzba, ahol kezdetét vette a szelektálás. Én és Klári az egyik 
oldalra, anyu, Nusi és a kisfia a másik oldalra kerültek. Itt az auschwitzi rámpán lát¬ 
tuk őket utoljára. 

Én végig együtt maradtam Klárival, 
együtt mentünk Birkenauba, ahol 
nyomban meztelenre kellett vetkőz¬ 
nünk, majd szőrtelenítettek. Adtak 
valami rabruhát, arra volt rávarrva a 
számunk. Az enyém 38.451. Barakkok¬ 
ban laktunk, csupasz priccseken alud¬ 
tunk. Egy lengyel nő volt a felügyelőnk, 
aki mutatta a füstölgő, hatalmas ké¬ 
ményt és mondta: „Ti is ott fogtok égni 
hamarosan”. 

Birkenauban minden nap Appel volt, 
válogatások, de dolgozni nem kellett, 
csak tengtünk-lengtünk. 

Már nem emlékszem, mennyi idő 
múlva tovább mentünk Stutthofba, 
majd Blombergbe. Itt már dolgoztunk, 
árkot kellett ásni. Két nő őrzött ben¬ 
nünket, az egyiket Lottinak hívták. 

Lotti nagyon rendes volt, emlékszem 
rá, egyszer az uzsonnáját is ideadta. A 
másik nő, egy vörös hajú, nagyon 
gonosz volt. Az étel, amit kaptunk, ré¬ 
paleves, feketekávé és fekete kenyér 
volt. 

Az egyik Appelen kiszólítottak, mondták a számom, kimentem. Kaptam a 
blokkaltestétől - aki egy magas, szőke német férfi volt - két pofont, majd becsuktak 
a bunkerba két napra. Az történt ugyanis, hogy az egyik rabtársunk, valamelyik zsidó 
lány a ruhacserekor az én számom íratta be, így a nyilvántartásban kétszer szerepel¬ 
tem, mintha kétszer kértem volna cserefehérneműt. Ezért kaptam a büntetést, amit 
a sorstársamnak köszönhettem. 

Már nem emlékszem, hogy Stutthofban vagy Blombergben, begyulladt az ujjam, 
bekerültem a revierbe. így hívták az orvosi szobát, egy litván fogoly-orvosnő kezelt. 

Arra nem emlékszem, hogy ebben a táborban meghalt volna valaki. Szerencsénk 
volt. 

Minket az oroszok szabadítottak fel. 

Egyszer csak azt vettük észre, hogy a néme¬ 
tek elpucoltak, majd jöttek a táborba olasz, 
francia politikai foglyok. 

Enni a felszabadulás után sem kaptunk 
többet, hiszen az oroszoknak sem volt. En 
élelmes voltam és mentem, hogy szerezzek 
élelmet az elhagyott német lakásokból. Egy 
matrachuzatból csináltam egy hátizsákot, 
abba raktam minden holmim, többek között 
a felszabaduláskor kapott igazolást is, ami 
kellett a hazautazáshoz. Nos, egyik alkalom¬ 
mal, már Lochban, éjjel a földön aludtunk. 

A fejem alá tettem a hátizsákot, amit reggelre 
elloptak, kihüzták a fejem alól. Odalett az 
igazolás is, csupasz fenékkel indultunk haza. 

Jöttünk gyalog, vonaton, hol így, hol úgy. 

Varsóba is eljutottunk valahogy, ahol men¬ 
tem a házakhoz koldulni. Egy lengyel asz- 
szony úgy tett, mint aki ad lisztet, közben a 
zacskóban gipsz volt. Mikor tésztát akartam 
belőle gyúrni, akkor derült ki minden. 

Végül viszontagságos, hosszú utazás után 
Csapon keresztül kerültünk haza Napkorra. 

A házunkat egy napkori parasztcsalád 
foglalta el, nem volt lakásuk, hát beköltöztek 
a zsidó házba. Míg ki nem mentek, hol az 
egyik, hol a másik családnál aludtunk 
kegyelemből. A házunkat teljesen üresen 
kaptuk vissza, még egy kanalunk sem ma¬ 
radt, mindent elhordták belőle. Végül a 
tűzhelyet sikerült visszaszerezni, mert egy ismerős megsúgta, hogy kinél van. 

Apám, anyám, Nusi nővérem és az ő kétéves kisfia, a kis Tamás odamaradt. A 
testvéreim közül Magdi nem jött haza Magyarországra. Előbb Svédországba, majd 

Izraelbe ment, végül Kanadában telepedett le. Klári a gyerekcsoporttal szintén ki¬ 
ment Izraelbe, talán 1947-ben. László engem férjhez adott, majd ő is kivándorolt 
Kanadába. 

A férjem, Kerekes (Katz) Hermán 1914. május 29-én született. Tülélte a munka- 
szolgálatot. 

Volt egy süketnéma lány¬ 
testvére Pesten, intézetben. 

Az intézetvezető megta¬ 
gadta a zsidók kiadását, így 
Sára megmenekült. 

Hermannal 1948-ban há¬ 
zasodtunk össze. Lakóhe¬ 
lyünk úgy változott, ahogy 
a férjem munkája kívánta. 

Laktunk Nábrádon, Tuzsé- 
ron, végül Nyíregyházára 
költöztünk. 

Gyermekünk nem szüle¬ 
tett, de mi neveltük fel a fér¬ 
jem testvére kisfiát, Ernőkét, 
aki velünk élt 20 éves koráig. 

Ernőkének két tehetséges fia van: Marci és Dávid, ők az unokáim. 

A háború után előbb a cipőgyárban, majd a kereskedelemben dolgoztam nyugdí¬ 
jazásomig. 

A férjem 1990. május 1-én halt meg, azóta egyedül élek. 

Egész életemben betartottam a zsidó vallás törvényeit. Péntek este gyertyát gyúj¬ 
tok ma is, megtartom a szombatot, a húst, amit eszem, kikóserezem. A templomba 
gyalog már nem bírok elmenni, ünnepen pedig nem ülök járműre, nem szegem meg 
a törvényt. 

Itthon mondom el az imákat, a Teremtő innen is meghallja és megsegít... 



Klein Magda, Tami, Éva 

Váradi Jenő és felesége, Zelekovics Ilona Gitta 


„Három gyermekünk született, Gábor Péter, Porbála és Sándor. Sándort 23 éves korában 
elveszítettük, autóbaleset áldozata lett. Stoppal utazott Nyíregyházára, vétlen utas volt, 

Zsebében a vonatjeggyel. Még egt is ki kellett bírni”... 

Nehezen jött össze ez az interjú , már egy éve próbálkoztam, hogy Jenő bácsival és a feleségével 
találkoztam. 

2012. április 15-én, a Holocaust emléknapja előtti napon, mikor Budapesten elindult az, félét 
menete ”, végre sikerült. 

Ezen a napon ültünk le Mátészalkán Jenő bácsiék lakásában, ami a harmadik emeleten van 
egy társasházban. A 90 éves Jenő bácsi és a 84 éves Gitta néni egy szóval nem panaszkodott, hogy 
a lift nélküli házban nehezükre esne a lépcsőjárás. Jenő bácsi sportos fiatalember, aki mikor Gitta 
néni nem figyelt ránk , bemutatta, hogyan képes derékból úgy lehajolni, hogy a kezével érinti aföldet. 
Gitta néni vékony, filigrán, fürge hölgy, pillanatok alatt finom kávét főzött, amit elegánsan fel¬ 
szolgált. 


Az ő történetük következik. 


Váradi Jenő 

1923. február 17-én szület¬ 
tem Opályiban. Édesapám 
Weisz Ábrahám, édesanyám 
Lebovics Gizella. Tízen vol¬ 
tunk testvérek: öt fiú és öt lány, 
én voltam a második gyermek. 

A testvéreim: Sándor 1920- 
ban, Margit 1924-ben, Irén 
1926-ban, József 1927-ben, 
Klári 1929-ben, Lenke 1930- 
ban, Ferenc 1932-ben, Tibor 
1933-ban, Erzsébet 1935-ben 
született. 

Ópályi olyan 3000 lelkes 
település volt akkoriban, ahol 
22 zsidó család élt. Volt zsi¬ 
nagóga (sil), rabbi, sachter, hei- 
der, jeshiva. 

Családunk 17 hold földön 
gazdálkodott. Apám az első vi¬ 
lágháborúból 75 %-os hadirok¬ 
kantként jött haza. Kárpótlásul 
kapott egy öt településre - 
Mátészalkára, Csengerre, Fe- 

hérgyarmatra, Szamosszegre, Nagyecsedre - kiterjedő vásári italkimérést. Ezeken a 
településeken, ha vásár volt, ott engedélyezett volt számára az ital árusítása. Nem 
voltunk gazdagok, de megéltünk. 

Családunk Opályiban köztiszteletnek örvendett. A nagyapám a faluban főbíró, 
apám mindaddig, amíg a zsidótörvények be nem jöttek, esküdt volt. Hallgattak rá az 
emberek, s mint jó szomszéd, mint helybeli, intézte a falubeliek ügyes-bajos dolgait, 
szerették, elfogadták a döntéseit. 

4-5 éves koromban kezdtem el tanulni a heiderban, majd a református elemiben, 
mellette végig jártam a zsidó iskolába is. Már kisiskolás koromban tudtam fordítani 
héberről jiddisre és arról magyarra. Tanítványom is volt a jesivában. 

Édesanyám otthon volt a sok gyerekkel. Kóser háztartást vezettünk, szigorúan, a 
rituális előírásoknak megfelelően. Eszünkbe sem jutott ez ellen tiltakozni, természetes 
volt. 

Opályiban a zsidók és nem zsidók, főleg reformátusok békében éltek egymással, 
tisztelték egymás vallását. Ha egy keresztény osztálytársam azt mondta: „Gyere velünk 
a templomba,” elmentem. Apám sem tiltotta. Álmunkban sem gondoltuk, hogy mi¬ 
lyen tragédia közeleg nem is olyan sokára. 

Opályiban hat, több száz hold földdel rendelkező földbirtokos élt, közülük három 
zsidó volt. 

1938-tól 1940-ig egy százholdas gazdaságot irányítottam. A tulajdonos idős ember 
volt, megbeszélték a nagyapámmal, hogy én megfelelek erre a feladatra, pedig alig 
voltam 14 éves. Mindent tudtam a gazdálkodásról, a munkától nem riadtam vissza: 
tudtam kaszálni, kapálni, a kisujjamban voltak a tudnivalók. 

A világ történéseiről a mikvében értesültünk, itt együtt voltam a felnőttekkel, jöt¬ 
tek a hírek, mindent megbeszéltünk. A zsidótörvényekről is itt hallottam először. 

Aztán a falunkban is megjelentek az antiszemita jelenségek, kődobálás, verekedés. 
Egyik alkalommal engem is hasba bokszoltak bokszerrel, de utána majd egy kilo¬ 
méteren keresztül kergettem a csibészt, nem hagytam magam. 

16 éves voltam, amikor felmentem Pestre szakmát tanulni egy pékhez. A felvételi 
abból állt, hogy fel kellett vinnem egy 50 kilós liszteszsákot a padlásra. Sikerült. Ki¬ 
tanultam a pék szakmát, erős és szorgalmas voltam. Jól kerestem, mint pékinas, a 
Gundelbe szállítottam triciklivel a péksüteményeket. Később, amikor a zsidók 
számára a jövedelmek is korlátozva voltak, felvittem magamhoz Józsefet és a két hú¬ 
gomat, Irént és Margitot. Amikor a németek bejöttek, mind a négyen Pesten voltunk. 
A mesterem, akinél inas voltam, Frühling Károly zsidó pék 1942-ben nem tudta iga¬ 
zolni a magyarországi tartózkodásának jogszerűségét. Az egész családot, mint „ren¬ 
dezetlen állampolgárságúakat” elvitték Kamenyec-Podolszkba, soha többé nem 

hallottunk hírt felőlük. A pékséget megvette egy sváb, Schléderer Rezső, akinek a fe¬ 
lesége zsidó volt. Mikor elkezdődött a gettósítás, azt mondta, ne menjek sehová, ő el¬ 
bújtat. Persze nem hallgattam rá, mind a négyen, az öcsémmel és a két húgommal 
együtt hazajöttünk Opályiba, nem hagytuk el a családunkat. Sándor testvérem, mint 
munkaszolgálatos már a deportálás előtt, 1943-ban meghalt. Szegeden van eltemetve. 
A zsidó temetőben van egy parcella, ahol a munkaszolgálatos mártírok nyugszanak 



Jenő bácsi két testvérével 


A háború után 20 évvel, mikor kerestem a testvéreimet, találtam meg a bátyám sírját 
Szegeden. 

Mikor 1944-ben Pestről hazajöttünk, áprilisban, húsvét után be kellett menni a 
gettóba. A gettó Mátészalkán volt az ortodox zsidó templomban és a környező utcák¬ 
ban. Deszkapalánkkal voltak az utcák körbekerítve. Együtt mentünk, a kilenc gyerek 
és a szüleim. Rengeteg embert zsúfoltak össze a környező településekről. Néhány 
hétig voltunk a gettóban, majd az egyik transzporttal elvitték az egész családot 
Auschwitzba, nem számított, hogy az apám kitüntetett hadirokkant és esküdt volt. 

Mikor megérkeztünk, szétválasztották a családot. Én József öcsémmel munkára 
kerültem, a három húgomat, Margitot, Irént és Klárit máshová vitték. Lenke, Ferenc, 
Tibor a szüléinkkel maradtak, soha többé nem láttam őket. 

Auschwitz környéki lágerekbe vittek munkára, a nevükre már nem emlékszem, 
hiszen 90 éves vagyok. Enni alig adtak, de hát én egy erős falusi fiú voltam, 21 éves. 
Letéptem a csalánt, betettem a zsebembe, megszárítottam és megettem. Ha csigát 
találtam, összeszedtem, megtörtem és megettem. Azon a területen voltam, ahol a 

lágereket az oroszok szabadították fel. Nem vártam meg az oroszokat, hanem mikor 
észrevettük, hogy a németek már kevésbé figyelnek, megszöktem néhány társammal. 
Elindultunk hazafelé a vonat tetején. Debrecenben volt egy központ a kaszárnyában, 
ott kaptam igazoló papírokat, majd megérkeztem Opályiba. A családunkból József 
öcsém jött még haza. A házunkat teljesen kifosztották, még ajtó és ablak sem volt 
rajta. Volt egy istállónk, azt cserepestől-mindenestől ellopták. 

Mikor megindult az élet a faluban, sikerült visszaszereznem egy kis földet. 
Józsefnek nem kellett a föld, ő kiment Izraelbe. Én itt maradtam, elkezdtem 
gazdálkodni, lassan gyarapodtam, majd 1948-ban megnősültem. 

Az egyik barátom udvarolt egy lánynak, akit bemutatott nekem. Mikor megláttam, 
azt gondoltam magamban: Hej de tetszik nekem ez a lány! 

Azt mondtam a barátomnak: Ha három napon belül nem kéred meg, kiütlek. És 
így történt, megkértem a Gitta kezét, összeházasodtunk. Később a pékszakmában 
dolgoztam, létrehoztam Mátészalkán egy modern sütőüzemet. Amikor elértem a 
nyugdíjkorhatárt, visszatartottak, hogy tanítsam be a következő generációt, így rá¬ 
dolgoztam még öt évet. 

És itt kapcsolódik a beszélgetésbe Jenő bácsi felesége, Gitta néni. 

Zelekovics Ilona 

1928. május 8-án születtem Garbolcon. A leánykori nevem Zelekovics Ilona, de 
mindenki csak Gittának szólított. Egyedül édesapám hívott Ilonkának, ha szólt hoz¬ 
zám, először fel sem figyeltem, annyira szokatlan volt. Öten voltunk testvérek. 

A bátyám, Lajos 1926-ban, az öcsém, Sándor 1934-ben, Miidós 1936-ban és a 
kishúgom, Borbála 1941-ben született. 

16 éves voltam. A születésnapom előtt 2 nappal, 1944. május 6-án vittek be ben¬ 
nünket a gettóba. Szatmárnémetibe. A fivérem, Lajos Budapestre járt tanítóképzőbe, 
de hazajött, hogy együtt legyünk. így aztán együtt mentünk a gettóba, majd 
Auschwitzba. A két kis öcsém kilenc- és tízéves, a kishúgom, Borbála három éves 
volt. Most is látom a kis szőke fejét az anyám vállán, ahogy álltak a vagon mellett, 
olyan volt, mint egy kis angyal a szőke fürtös hajával. 

Mikor leszálltunk a vonatról, a vagonban kellett hagyni a „culát”. Odajött hozzám 
egy csíkos ruhás férfi. Törte a magyart, megfogta a karomat és mondta, hogy „te 
erre menj, te bírsz dolgozni”. Én nem akartam engedelmeskedni, azt mondtam, én 
az anyámmal akarok maradni. Megnyugtatott, hogy „majd később fogsz találkozni az 
anyáddal”. Találkozni... soha többé nem láttam anyámat - áld csak 42 éves volt —, 
az öcséimet, a kis angyali szőke húgomat. 

Hat hónapot töltöttem Auschwitzban, ahol csak tengtünk-lengtünk, majd 6 hónap 
múlva, október végén-november elején tetováltak. 13.309 a számom. Elvittek ben¬ 
nünket Szász-Németországba egy autó- és repülőgép gyárba. Nem tudom a helység 
nevét, ott dolgoztam három műszakban április végéig. A gyárépületben laktunk. 
Amikor már bombázások voltak, bezártak bennünket; gondolták: hadd pusztuljanak. 
Mikor közeledett a front, felraktak bennünket egy vonatra. Ez nyolc napig ment úgy, 
hogy hol állt két napot, hol ment egy napot. Nyolc nap elteltével érkeztünk meg 
Theresienstadtba, ott szabadítottak fel az oroszok. A felszabadulás után tífuszt kap¬ 
tam. Theresinben találkoztam a zajtai Grózinger Lajossal, ő mondta el, hogy együtt 
volt még három hete az apámmal. Theresinben a felszabadulás után mondták, hogy 
ne jöjjek haza, menjek külföldre. Miután hírt kaptam apámról, haza akartam jönni. így 
is történt, hazajöttem a kis falunkba. Rendesek voltak a falubeliek, hívtak magukhoz, 
segítettek. Egy szál magam voltam, nem jött haza senki a családból. Majd később 
tudtam meg, hogy az apám a felszabadulás előtti napon halt meg Buchenwaldban. 44 
éves volt. A bátyám, Lajos túlélte a lágert, de nem jött vissza Magyarországra, hanem 
elment külföldre. Amikor 1964-ben hírt kaptam felőle, már Pittsburghban élt, 
Amerikában. Tizenkilenc év után találkoztunk, kivitetett engem, újsághír volt a 
találkozásunk. O 1974-ben jött haza először. Már nem él, tíz éve meghalt. 

Hazajött a lágerből egy unokabátyám, aki szintén egyedül maradt: a lánytestvére, 
szülei odamaradtak Auschwitzban. A fivérét Balfon a bányában géppuskázták le. 
Megbeszéltük, hogy összeköltözünk Mátészalkán. így is történt. En egy rőfös üzlet¬ 
ben dolgoztam, és vezettem a háztartást. 1948-ban ismertem meg Jenőt, összeháza¬ 
sodtunk és Opályiban éltünk. Még megvan a ház, a telek, 12.000 négyzetméter 
gyümölcsös és konyhakert. Jenő a mai napig egyedül műveli meg. 

Három gyermekünk született: Gábor Péter 1949-ben, Borbála 1950-ben, Sándor 
1954-ben. 

Gábor Kanadában él, Borbála pedig Budapesten. 

Sándort 23 éves korában elveszítettük, autóbaleset áldozata lett. Stoppal utazott 
Nyíregyházára, vétlen utas volt, zsebében a vonatjeggyel. Még ezt is ki kellett bírni. 

A deportálásról a gyerekeimnek soha nem beszéltem. Látták a karomon a 
tetoválást, kérdezgették: Mi ez szám? Annyit mondtam: „A rossz emberek odaírták, 
ne kérdezzetek”. Megelégedtek ennyi válasszal, belenyugodtak, hogy nem beszélek. 
Hogy is lehetett volna a borzalmakról beszélni? Nem lehet azt elmondani, hiszen 
már csaknem 70 éve, de még mindig hallom a kutyák csaholását, érzem a szabadban 
égetett holttestek szagát. 

Mindig azt mondom, hogy nem szabad hátranézni, csak előre, mert másképp hogy 
lehetne mindezt kibírni? 

Igen, a Váradi házaspár előre néz. Jenő bácsi mostanában azon gondolkodik, hogy 
a több mint egy hektáros kertje földjének PH értékét a tavasszal megmaradt alma 
felhasználásával hogyan tudná megváltoztatni. Az a terve, hogy a savas talajba 
gesztenyefákat ültet. 

Örülnek az életnek, hogy képesek tevékenykedni, büszkék gyermekeikre, négy 
unokájukra, és várják a dédunokát. 

Galambos Zoltán 


„ Versetfaragtunk a nyomorúságunkról: 
Sehol nincs helyed, ahol megpihenhetsz 
Oh, menned kell, menned , mindig csak menned, 
Akárhogy vérzik vagy fáradt a láb. 
Zsidó vagy, szenvedj csak tovább”... 

Az 1869. évi III. törvénycikk által elrendelt népszámlálás során Vaján 124 lélek zsidót szám¬ 
láltak össze. 

Számuk 1944-ben 184 fő, volt összesen 41 család. A zsidók kereskedtek, suszter, szabó, 
kovács, asztalos szakmát űzték. Gazdagnak a Székács és Weinberger család számított, akik 
nagybirtokos gazdálkodók voltak. Vaján volt zsinagóga, mikve, az 1920-as évekigjesiva is. 

Vaj a Mátészalkától 15 km-re, Nyíregyházától 35 kilométerre található, városi rangií település. 

Itt született és itt él Galambos Zoltán, ma már egyedüli zsidóként Az ő története következik- 

1923. január 18-án születtem, édesapám Grósz Sámuel, édesanyám Spitzer Heléna. 

Nyolcán voltunk testvérek: Irén (1907), Etelka (1908), Dezső (1912), Aranka 
(1914), László (1920), Zoltán, Lili - ikrek (1923), Editke (1927). 


Szegény anyám mesélte, hogy mikor én világra jöttem, azt mondta a bábaasszony: 
Na, Grószné asszony, forduljon meg... és fél óra múlva megszületett Lili, az ikerhú¬ 
gom. 


Volt vagy 3-4 hold földünk, boltunk 
és asztalosműhely. Glatt kóser életvitelt 
folytattunk, amihez minden feltétel 
adott volt. Ahogy cseperedtünk, részt 
vettünk a családi munkában. A lányok, 
amikor abba a korba kerültek, férjhez 
mentek. Irénke 1929-ben, Etelka 1935 
őszén, Aranka 1939-ben. Irénke Gel- 
sén, Etelka Derecskén, Aranka Puszta¬ 
doboson élt. 

Itt Vaján a református iskolában 
végeztem el a hat elemit. Három éves 
koromtól tizenhárom éves koromig 
zsidó iskolába jártam, heiderbe, ugyan¬ 
csak itt. Utána jesivába kerültem Put- 
nokra és Kisvárdára. A jesivában 
Talmudot, Tórát és mindent tanultunk, 
ami a zsidó vallás gyakorlásához, meg¬ 
értéséhez szükséges. 

1938-ban elmentem kereskedőtanu¬ 
lónak Tiszalökre, 1940-ben szabadul¬ 
tam. Ekkor a zsidótörvények korlátozó 
rendelkezései miatt már nem tudtam el- 

helyezkedni, a 6 %-os korlátozás miatt nem vettek fel sehova, ezért beálltam apám 
mellé az asztalosműhelybe. Ott dolgoztam 1944-ig, amikor márciusban behívtak 
munkaszolgálatra. 

Kassára vonultam be, onnan elkerültem Aranyidára, ami Kassától 30 kilo¬ 
méternyire található. Onnan Lajosmizsére irányítottak át minket. Örkény-pusztán, 
ami szinte összeépült Lajosmizsével, volt egy légvédelmi szakasz. Volt ott egy 
Horváth nevű karpaszományos őrmester, aki azt mondta nekem, hogy elhoz haza Va¬ 
jára, nem kell tovább mennem a többiekkel. 21 éves voltam, a családunkról nem 
tudtam semmit, azt mondtam, nem vállalom a kockázatot, inkább megyek a töb¬ 
biekkel. így aztán a nyíregyházi fiókkal elkerültem Várpalotára 1944. augusztusban. 
Várpalotán repteret építettünk, a 
várdombba kellett alagutat kia¬ 
lakítani. Reggel 6 órától délután 5- 
ig dolgoztunk. Egyik alkalommal 
lejött egy alezredes a földalatti 
munkaterületre, én jelentettem, 
ám neki nem tetszett valami, 
ezért engem és az ott lévő hat 
társamat, hetünket bezártak hét 
napra fogdába. Ez augusztus 
végén volt. 

1944. augusztus 23-án a néme¬ 
tek részére fenntartott Várpalota 
melletti szentkirályszabadjai rep¬ 
teret lebombázták, tönkretették 
az egész repteret. Az egyik gépet 
kilőtték a németek. A legénység 
tagjai ejtőernyőkkel kiugráltak. 

Most is előttem van a kép, ahogy 
szálltak lefelé az ejtőernyők, mint 
a nagyfejű krizantém virágok. 

Nagyon szép látvány volt azok¬ 
nak, akik nézték. Őket, szegé¬ 
nyeket, mikor földet értek, a 
földeken dolgozók sarlókkal, ka¬ 
szákkal levágták. A magyar kato¬ 
nák a halott angol katonákról 
leszedték a karórát. Mentek a németek, hogy az övék a zsákmány. A vége az lett, 
hogy a németek a magyar katonákat is betették hozzánk, a fogdába. 



Esküvői fotó 


núk 89 







A mi századparancsnokunk egy Nagy Károly nevű nagykállói ember volt, a másik 
parancsnok meg gávavencsellői. Semmi rosszat nem tudok rájuk mondani. Nagyon 
rendesek voltak, ennivalónk is került mindig. 

Együtt voltam a kisvárdai rabbi fiával, Rosenbaummal, aki megszökött 1944 au¬ 
gusztusában. Mint később kiderült, eljutott Pestre, és sikerült negyven darab men¬ 
levelet szereznie. 

Engem az egyik vasárnap reggel 6 órakor kirendeltek tizennégy fogattal Zircre, 
bányafát kellett szállítani. Mikor este visszaérkeztem, mondták a többiek, hogy itt 
volt Rosenbaum, hozta neked is a menlevelet. Na, mit csináljak, kértem szabadságot 
- azt is lehetett -, felkerültem nagy nehezen Pestre. Azelőtt soha nem jártam ott. 

1944. november 23-a volt, nem ismertem a várost, nem tudtam, hogy mit csináljak. 
Persze elkaptak, bevittek az Albert laktanyába, betettek a menetszázadba és levittek 
Gántra. Ebben a században azok voltak, akiket Pesten összeszedtek, elkaptak. Gán- 
ton az volt a munkánk, hogy a telefonoszlopok porcelánját kellett lerobbantani. Egyik 
alkalommal elvonul előttünk egy század, kérdeztem az egyiket: „Vajaiak nincsenek 
köztetek?” Mondta valaki: de van egy. Hát itt találkoztam össze 1944. novemberben 
Laci bátyámmal. Becsatlakoztam a századukba és egy éjszakát ott maradtam, mindent 
elmeséltünk egymásnak, amit tudtunk. O már 1941-ben bevonult, kikerült a frontra, 
megsebesült, Munkácson volt kórházban, négy év múlva itt találkoztunk Gánton. 

1944. december 20-a körül már jöttek az oroszok, közeledett a front, ezért elhaj¬ 
tottak minket Fertőrákosra. Ott nagyon rosszak voltak a körülmények. Egy csűrben 
helyeztek el, ahol viszont 1945. január 1-én ismét összetalálkoztam Lacival. Itt voltunk 

1945. március 25-ig. 

Ahogy a front közeledett, mentünk egyre nyugatabbra, gyalog vánszorogtunk he¬ 
teken át. Verset faragtunk a nyomorúságunkról: 

„Sehol nincs helyed, ahol megpihenhetsz, 

Oh, menned kell menned, mindig csak menned, 

Akárhogy vérzik vagy fáradt a láb. 

Zsidó vagy, szenvedj csak tovább” 

így jutottunk el Mauthausenbe. 

Ott találkoztam egy vajai fiúval, Rosenfelddel. Azt mondja nekem: „Nincs neked 
már senkid, mind kiment a füstön.” Bolondnak tartottam, nem hittem neki. Maut- 
hausenből aztán Günskirchenbe jutottunk. Azt a tábort 1944 decemberében kezdték 
építeni, 55 kilométerre volt Mauthausentől. Günskirchenben borzalmasak voltak a 
körülmények. A holttestek szanaszét hevertek, enni március 25-től május 5-ig nem 
kaptunk szinte semmit. A körtelevelek már mutatkoztak, azt tépkedtük, összeszedtük 

a csigákat földről, fáról, azt rágtuk nyersen. Útközben kiszedtük a földből az elvetett 
krumplit. Akit a németek észrevették, lelőtték, akinek szerencséje volt, megúszta. A 
tetvek akkorára nőttek rajtunk, mint egy babszem. 

Az emberek legyengültek, aratott a betegség, hasmenés, a halál. 

Május 5-én, egy szombati napon szabadították fel a günskircheni lágert az amerika¬ 
iak. Az volt az első, hogy leszórtak bennünket fertőtlenítővel, elpusztultak a tetvek. 
Az amerikaiak aztán adtak enni. Sokan még ezután is meghaltak, tülették magukat. Én 
le voltam gyengülve, de nem voltam beteg. Az amerikaiak elvittek minket 
Hörschingbe, ahol egy kaszárnyában helyeztek el. 

Hörschingből aztán elindultunk haza, már vonaton. Megérkeztünk Budapestre, a 
Bethlen térre, ahol kaptam egy kis igazoló szelvényt. Aztán hazajöttem ide Vajára. 
Laci már itthon volt. Az történt ugyanis, hogy az ő századparancsnoka nem vitte 
őket tovább, hanem a Fertő tavon bementek a szigetre, ott töltöttek egy hetet, majd 
visszafordultak. Én 1945. július végén jöttem haza. A házunkból mindent elvittek, a 
lakásból a bútorokat, a boltból az árut. Volt az udvarunkon vagy 20 köbméter deszka, 
azt is elvitték a falubeliek. A bútorokat összeszedtük valahogy. 

Editke augusztusban jött haza. 

Dezsőért, a másik bátyámért már én 
mentem fel Pestre, nagyon rosszul 
nézett ki. O is munkaszolgálatos 
volt, majd elkerült Theresienstadt- 
ba, ott szabadult. 

A családból mi hárman fiúk és 
Editke, a legkisebb húgom jött ha¬ 
za. 

Edit mondta el, hogy a szülein¬ 
ket, a lánytestvéreimet és azok gyer¬ 
mekeit Auschwitzba vitték. 

Lénkének négy. Arankának kettő, 

Etelkának három gyermeke volt. 

Irénke, a legidősebb, és Edit, a leg¬ 
fiatalabb lánytestvérem együvé ke¬ 
rült. Lénkét a négy gyermeke mellől 
kiválasztották munkára. Mai napig 
nem tudok szabadulni a gondolat¬ 
tól, hogy vajon az a négy ártatlan gyermek kinek a kezét fogta, amikor a gázba 
mentek. Irénke a felszabadulás előtt egy nappal halt meg, végig követelte a gyerekeit. 
Aranka 1944 peszachkor itthon volt a két gyerekkel, ugyanis hazajött húsvétra, itt 

érte őket a deportálás. Aranka gyerekei: a kis Pali három éves volt, Márti, a kislány 
négy éves. Az egyikük kezét a szelektáláskor az anyja fogta, a másikat meg a testvérem, 
Lili. Auschwitzból csak Edit jött haza, a szüléink, a lánytestvéreim, az ő gyermekeik 
mind odamaradtak. 

Az életet viszont folytatni kellett. Megnyitottuk a boltot, jártunk Romániába bőrért, 
sóért. Mikor Dezső hazajött, csinálta az asztalosműhelyt, gazdálkodtunk, almát ter¬ 
mesztettünk. 

1956-ban disszidáltam, de csak az ausztriai táborig jutottam el. Nem mentem 
tovább, visszajöttem. 

Dezső bátyám már 1957-ben meghalt. Előtte őt még nagy bánat érte: a kislánya 9 
éves korában, balesetben meghalt. Az apja elvitte magával a pálinkafőzőbe, és a gyer¬ 
mek beleesett a forró cefrébe. 

Laci bátyám nem nősült meg, nem volt családja. Edit férjhez ment. Már meghalt 
ő is. Egy kislánya van, aki Kanadában él. 

Én 41 éves koromban alapítottam családot, 1964-ben kötöttem házasságot Fekete 
Irénnel. A feleségem tanítónő volt, már tizenöt éve nyugdíjas. 

Két gyermekünk született: Zoltán és Tamás. Az egyik unokám kint van Izraelben, 
megkapta az állampolgárságot, már ott rendezi az életét nagy örömömre. 

Én csak azt tudom mondani: zsidónak születtem, zsidónak neveltek, megszenved¬ 
tem nagyon érte, de az is maradtam... 

Molnár László 


>y Mengele szelektált, a hüvelykujját mozgatta jobbra vagy balra, 

ennyin múlott egy ember élete. ” 

1944-ben Kisvárán városban a %sidó lakosság számaránya az összlakosság közel 1 / 3-át tette 
ki. Ma már csak pár zsidó ember él itt, olyanok pedig, akik a holocaustot túlélték, csupán hár¬ 
man. Közülük a legfiatalabb a 82 éves Molnár László, akinek a története következik. 

1931. szeptember 7-én születtem Zsurkon. Édesanyám Róthfeld Ilona, édesapám 
Moskovitz József. Testvérem nem volt. 

Édesapám 1938-ig Zsurkon volt szeszgyárvezető. Az első zsidótörvény be¬ 
vezetésével menesztették, ekkor költöztünk be Kisvárdára. Itt édesapám a Káin féle 
fatelepen dolgozott, mint alkalmazott, és mellette gazdálkodtunk, teheneket tartot¬ 
tunk. 

Hat elemit végeztem, és jártam a zsidó iskolába is. A családunk nem volt 
különösebben vallásos, de az ünnepeket megtartottuk. A kisvárdai nagyzsinagógában 
névre szóló székünk volt, ami akkoriban a család státuszát szimbolizálta. Asszimilált, 
modern zsidók voltunk. 

Kisvárdán a gettósítást 1944. április 8-án rendelték el. A gettó a Horthy Miklós üt 
(ma Mártírok utca) bal oldalán kezdődött, a Bessenyei üt bal oldala, a Deák Ferenc 
üt (ma Csillag utca) és a Petőfi utca mindkét oldalával zárult. Az úttestek és a város¬ 
részek korláttal voltak lezárva. A vidéki településekről beszállított családokat két 
fatelepen és a templom udvarán helyezték el. 

7000 embert gyűjtöttek össze a környező településekről, Baktalórántházáról, 
Ramocsaházáról és Kisvárda városból. Mi a Mandel féle házba kerültünk. Rettenetes 
körülmények között összezsúfolva éltek az emberek a gettóban másfél-két hónapig. 
Nekünk szerencsénk volt, ugyanis volt egy bérlőnk, Hanuscsák János cipészmester, 
aki kockáztatva az életét, veszélyeztetve a családját, rendszeresen élelmet dobott be 
nekünk a kerítésen. Nagyon rendes ember volt. 

A gettóból két transzporttal szállították el az embereket, mi a második transz¬ 
portba kerültünk. A Stern féle fatelepre sínpár vezetett be, itt szuszakoltak be ben¬ 
nünket a vagonokba. Egy-egy 17 négyzetméteres vagonban 70 ember volt, két 
vederrel: az egyikben víz volt, a másikba a szükségünket végezhettük. A vagonban 
csak állni lehetett. Szinte víz nélkül vészeltük át a három napot a nyári melegben, 
amíg az út tartott. Kassáig csendőrök kísérték a vonatot, ott átvették a németek. 

Megérkeztünk Birkenauba, ahol működött a megsemmisítő tábor. Két transzport 
érkezett akkor, amikor mi. Nagy volt a forgalom akkor Magyarországról, velünk a 
mátészalkaiak érkeztek. Lengyel zsidókból álló kommandó zavart ki bennünket a 
vagonokból, minden még meglévő kis csomagot ott kellett hagyni. Csináltak egy 
gyors szétválasztást, különvették a férfiakat és a nőket. Én édesapámmal álltam 
nagyon sokáig, mikor ránk került a sor. 

Mengele szelektált, a hüvelykujját mozgatta jobbra vagy balra, ennyin múlott egy 
ember élete. 

Én nagytermetű voltam és erős, az iskolában tornaórán mindig én tartottam a 
gúlát. Bár még nem töltöttem be a 13. életévemet, otthon nehéz fizikai munkát 
végeztem, s ez meglátszott az izmaimon. így a szelekciónál édesapám és én is 
munkára kerültünk. 

Először a kiválasztás után egy hatalmas terembe mentünk. Le kellet vetkőzni, a 
ruhánkat ott kellett hagyni, a cipőt, szemüveget és sérvkötőt lehetett elvinni. Szőrte- 
lenítettek, kopaszra borotváltak mindenkit, majd a fürdés, fertőtlenítés után kiosz¬ 
tották a csíkos fogolyruhát. 

Felsorakoztunk a kapunál, majd csináltak egy újabb válogatást és a hozzám ha¬ 
sonló fiatalokat kiszedték. Külön barakkba kerültem, édesapámtól elválasztottak. Itt 
úgy éltünk, mint a barmok, nappal sem mehettünk ki. A barakk egyik sarkában volt 
egy kübli, ami egy malteros ládára hasonlított, oda végezte mindenki a dolgát. Itt 
rövid ideig voltam csak, mert észrevettem a sorakozónál egy ismerőst, aki a felnőt¬ 
tek barakkjában volt. Üzentem vele édesapámnak, hogy jöjjön arra, így is történt. A 
következő sorakozónál beugrottam az édesapám csoportjába. 

Abban a barakkban, ahova kerültünk, holland vagy dán cigányok voltak a bloc- 
kaltesték. Egyik alkalommal a barakktól távol nézelődtem, láttam ugyanis, hogy 

távolabb ott voltak a cigányok családtagjai. A cigány blockalteste észrevette, és 
hordóabronccsal annyira megvert, hogy elvesztettem az eszméletemet. Úgy húztak 
be a többiek, mint a dögöt, másnap reggel tértem csak magamhoz. 

Minden nap hajnalban, még sötétben mentünk a sorakozóra, ahol újabb és újabb 
szelektálás volt. Lábujjhegyre álltam, hogy még magasabbnak látszódjak. 

Az egyik napon kiválasztottak egy 1500 fős transzportba. Itt már „könnyebb” volt 
a helyzet, mert csak ötvenen voltunk egy vagonban, ahol három katona kísért ben¬ 
nünket. A minket kísérő Wehrmacht katonák közül kettő egyetemistaként vonult be, 
két szép szál fiatalember. Nagy szerencsénk volt velük, ugyanis az állomásokon a 
német sebesült katonákat szállító vonatokban lévő vöröskeresztes nővérektől élel¬ 
met szereztek nekünk. Münchenig kísértek bennünket, innen 500-an Dachauba , 
1000-en pedig Mühldorfba kerültünk. 

Dachauban mi voltunk az első magyar szállítmány. Itt Magyarországról származó 
szászok, svábok voltak az őrök, ütötték-verték a foglyokat, magyarul meg nem szólal¬ 
tak volna. 

A legyengült foglyokkal húzatták a teherautó pótkocsikat, ha nem bírták elég 
gyorsan húzni, kutyákat uszítottak rájuk. 

Dachauban bombatölcsérek betemetésén dolgoztunk, csillével kellett a földet moz- 

gatni. Többször megtapasztaltam a német polgári lakosság szolidaritását a 
munkavégzés során. Mint fiatal gyereket megsajnáltak és ennivalót tettek le a kö¬ 
zelembe, jelezve, hogy nekem szánták. Az őrök is elnézték, ugyanis fiatal korom el¬ 
lenére nagyon keményen dolgoztam, és ezt méltányolták. 

Dachauból aztán átkerültem a hozzá tartozó külső tábora, Allachba, ahonnan a 
BMW gyárba jártak a foglyok kényszermunkára. Ebben a táborban egymástól 
elválasztva orosz hadifogolytábor, keresztény politikai foglyok tábora és a zsidók tá¬ 
bora működött. A BMW a háborű alatt repülőgépmotorokat gyártott. 

A BMW-nél egy-egy műszakban három-négyezer ember dolgozott. Ezen a munka¬ 
helyen a zsidók két hétnél tovább nem maradtak életben. 

Már a munkába menetelés is megpróbáltatás 
volt. A keskeny üt két oldalát drótkerítés övezte, 
amin kívül kutyás őrök álltak. Mindig a zsidók 
mentek leghátul. Ekkora embertömeg moz¬ 
gására jellemző, hogy ha az eleje sétál is, a vége 
már csak futással tud lépést tartani. 

így futólépésben mentek a legyengült fog¬ 
lyok, cipelve az ételes kondért, amiből az étel 
javát a katonák a kutyáknak kiszedték. Ha nem 
haladt a menet vége elég gyorsan, az őrök a fog¬ 
lyokra uszították a kutyákat. Édesapám két hó¬ 
napot, én vagy két-három napot dolgoztam itt. 

Újból szerencsém volt, mert beosztottak a tá¬ 
borparancsnok lakosztályának és a lágergond¬ 
nok lakásának a takarítására. Ez könnyebb 
munka volt. Mint fiatal gyerek, ügyes, élelmes 
voltam, jártam krumplit lopni. Kivágtam a 
kabátomnak a zsebét és a szövet és a bélés 
között vittem be, amit szereztem. Egyszer elka¬ 
ptak, úgy volt, hogy 25-öt vernek rám, már fel is 
állították az asztalt, amire rá kellett feküdni, de végül az SS katona megkegyelmezett, 
megúsztam. 

A lopott krumplit megsütöttem és minden este vittem édesapámnak. Szereztem 
számára cigarettát is, mert szenvedélyes dohányos volt, összeszedtem neki a csikkeket. 

Igen ám, de megbetegedtem. Elkaptam a flekktífuszt, 40 fokos lázam, hasme¬ 
nésem volt. 

Bekerültem a kórházbarakkba, ahol a nagyváradi zsidó kórház orvosai voltak. Nem 
volt persze semmi gyógyszerük. Élni akarásom, szívósságom miatt pár nap alatt ki¬ 
hevertem a szörnyű betegséget. A barakkorvosok annyit tudtak segíteni, hogy egész 

télen benntartottak, ott takarítottam, segédkeztem. Jött azonban a szomorú hír, hogy 
édesapám meghalt, nem bírta a megpróbáltatásokat a fizikai és lelki támogatásom 
nélkül. 

Tavasszal újból beosztottak munkára, bombatölcséreket kellett betemetni, illetve 
egy helybeli parasztember földjére hordtam a trágyát és tettem azt rendbe. 



1945 áprilisára teljes fejetlenség alakult ki a táborban. Rendszeresen hoztak más 
lágerekből szörnyű állapotban lévő foglyokat, akik közül érkezésük után nyomban 
sokan meghaltak. Ha éjjel érkeztek, 
reggel teherautó számra hordták el a 
holttesteket. 

Másokat hoztak, minket meg elvit¬ 
tek. Bevagoníroztak, de zárt vagon már 
nem volt, hanem szúrós dróthálóval 
fedték le a nyitott vagonokat, úgy szál¬ 
lítottak oda-vissza. 

A szövetségesek ekkor már rendsze¬ 
resen bombáztak, de érdekes módon a 
BMW gyár egyetlen találatot sem kapott 
az egész háború alatt. A nyitott va¬ 
gonban három napig álltunk Karlsfeld 
állomáson. Mint a háború után meg¬ 
tudtuk, Himmler kiadta a parancsot, 
hogy a koncentrációs táborok foglyai 
nem maradhatnak életben. Ezt a pa¬ 
rancsot sok helyen végrehajtották, de 
volt, ahol nem. Ilyen volt a mi táborunk 
is, szerencsénk volt. 


A nagy zűrzavarban végül 1945-ben xxxyyy 

az amerikaiak szabadítottak fel bennün¬ 
ket. Rögtön kaptunk vöröskeresztes élelmiszercsomagokat. Sok fogoly társamnak ez 
lett a veszte, az evéstől haltak meg, mert a legyengült szervezet nem tudta feldolgoz¬ 
ni a hirtelen behabzsolt élelmet. 

Felszabadulásunk után Csehországon keresztül jöttem haza. 

Utunk során megtapasztaltam az orosz és az amerikai katonák ellátásának különb¬ 
ségét. Az orosz katonák csak egy kis vékony gimnasztyorkában jártak, élelmük alig 
volt, míg az amerikaiak elegáns, vasalt egyenruhát-nyakkendőt viseltek. El voltak látva 

mindennel, amire szükségük volt, csak autóval közlekedtek. A benzin az üt mentén 
volt lerakva, annyit vételeztek, amennyire szükségük volt: feltették a tele kannát és ott¬ 
hagyták az üreset. 

Gyulaházára jöttem haza, addigra két nagybátyám, anyám két testvére visszajött a 
munkaszolgálatból. Gazdálkodni kezdtünk 100 hold földön. Persze kulákok lettünk, 
így végül 1949-ben felajánlottuk a földet az államnak. Nagy kő esett le a szívünkről, 
hogy elfogadták, bevetve adtuk át. 

Utána fuvaros voltam vagy két évig, majd bevonultam katonának. Itt kitüntetés¬ 
sel végeztem el a tiszthelyettesi iskolát. Szakaszparancsnok lettem, 1953-ban szerel¬ 
tem le. 

Leszerelésemet követően dolgoztam a hüsiparnál, majd Debrecenbe az Állami Fu¬ 
varozóhoz kerültem kocsisnak, ott négy évet hüztam le. Naponta több száz mázsát 
kellett megmozgatni, le- felrakni. Nagyon jól kerestem a nehéz munkával, így min¬ 
den évben Hajdúszoboszlón nyaraltam, ami akkor nagy szó volt. 

1958. januárban visszajöttem Kisvárdára, és a 
Húsipari vállalatnál helyezkedtem el, ott dolgoz¬ 
tam 35 évet. 1991 decemberében onnan mentem 
nyugdíjba. Munka mellett elvégeztem a nyolc osz¬ 
tályt - hiszen előtte csak hat elemim volt -, majd 
mezőgazdasági technikumba jártam, végül elvé¬ 
geztem az agráregyetemet, 1971-ben agrármérnöki 
diplomát szereztem. Ugyanebben az évben kötöt¬ 
tem házasságot Berecz Erzsébettel, ő református 
elvált asszony volt. 

1972. november 21-én született a fiunk, József, 
aki itt ügyvéd Kisvárdán. Két aranyos kislány uno¬ 
kám van: Judit és Dóra. 

2010-ben özvegyen maradtam, a feleségem 
hosszú betegeskedés után halt meg. 

Ma is dolgozom, a fiammal több, mint 100 hek¬ 
tár földön gazdálkodunk. Gazdaságunk gépesített, 
de emellett is sok tennivalóm akad. 

Történetem végére kellett hagynom, hogy mi történt az édesanyámmal. Ha az ele¬ 
jén szólok róla, nem tudtam volna szinte semmit elmondani, a sírás, a szomorúság 
ebben megakadályozott volna. 

1944-ben édesanyám 34 éves fiatalasszony volt, 1910-ben született. A birkenaui 

rámpán láttam őt utoljára, a lágerélet 
alatt sem hallottam róla semmit. 

Aztán a felszabadulás után találkoz¬ 
tam kisvárdai asszonyokkal, akik el¬ 
mondták, mi történt vele. Öt is 
munkára választották, Birkenau után 
valamelyik melléktáborba került dol¬ 
gozni. Ö sem tudott rólam semmit, 
élek-halok, mi van velem. Aztán 
később a lágerlakók között is ismertté 
vált, hogy a gyerekeket, öregeket, 
munkára alkalmatlanokat a szelektálás 
után gázkamrában megölték, kre¬ 
matóriumban elégették. Mivel nem 
tudott rólam semmit, arra gondolt, 
hogy én is erre a sorsra jutottam, hi¬ 
szen csak 13 éves voltam. Gyermeke 
vélt elvesztését nem tudta elfogadni, 
nem akart így élni, és szándékosan 
nekiment a láger villanydrótos kerítésének, így halt meg. 

Édesanyám irántam érzett szeretete erősebb volt az élni akarásánál. Ezzel a tu¬ 
dattal élem az életem, ami nem könnyű. Ha ott a láger nyomorúságában tudunk 
egymásról, kis szerencsével mindhárman túlélhettük volna a borzalmakat. Nem így 
történt. 

Alice és Elvira 


„ Volt egy orosg_ katona, holott nekünk egy vekni fekete kenyeret. 
Mondta, hogy ne együnk mást, csak eyt. Fogolytársaink kögiil sokan ettek a németek által 

a raktárakban hátrahagyott ételből, felfúvódtak és meghaltak. ” 

2010. január 1-én a mai Sátoraljaújhelynek 15.901 lakosa volt. 1944-ben a városból 4000 
%sidót deportáltak. Ez a szám a város mai összlakosságának is csaknem az egynegyedét tenné ki. 
Ebből a városból származik Kóth A.lice — zsidó neve Hane - és Kóth Elvira: Feige Perl. 

A. két idős hölgy testvérek, történetüket Alice mondta tollba. 


1925. július 7-én születtem, édesanyám Schwarcz Margit, édesapám Róth Jenő. 
Négyen voltunk testvérek: Erzsébet, Elvira, Miklós és én. Elvira 1922. december 22- 
én született, most lesz 90 éves. Már csak ketten élünk a testvéreim közül. 



A gyerekkorunk csodála¬ 
tos volt, édesanyám a meg¬ 
testesült „jiddische mame”. 

Édesapám biztosította csa¬ 
ládunk megélhetését. 

Végzettségét tekintve 
férfiszabó volt, aki elké¬ 
szítette a férfiruhákat. Volt 
üzlete, és később Erzsébet 
testvéremmel vásárokra 
jártak. Falusi embereknek 
télikabátokat, csizmanad¬ 
rágokat készített. A fizet¬ 
ség sokszor természetben 
történt: megkérdezte a 
kuncsaft, hogy pénzt adjon 
vagy valami mást. így ke¬ 
rült a házhoz baromfi, liba, 
kacsa, kukorica. Édesa¬ 
nyám a sovány, ”száraz” 
libát-kacsát tömte, majd a 
súly elérésekor a metszővel 
vágatta le. Glatt kóser ház¬ 
tartásunk volt, amit mi a 
mai napig tartunk, és Er- Chane 

zsébet testvérem is haláláig 

kóser háztartást vitt. Amikor a fia katona volt, Erzsébet a laktanyába is bevitte az 
előírásoknak megfelelően készített ételt. 

Édesapám minden reggel és este templomba járt az ortodox zsinagógába. Volt úgy, 
hogy télen szinte életveszélyes volt a síkos úton menni, de ez sem tartotta vissza. 
Érdekes módon - ennek okát már soha nem fogom megtudni - édesanyám a 

stateszku (status quo) zsinagógát látogatta. A szüleim egészségesek voltak. Nem em¬ 
lékszem, pontosan mikor születtek, de 1944-ben apám 54, anyám 52 éves volt. 

A bátyám egy Brühner nevű kereskedőnél volt segéd, Elvira egy előkelő ruhasza¬ 
lonban volt varrónő, gyönyörűen varrt. 

Én a hat elemit a status quo zsidó iskolában, majd utána az állami iskolában a két 
éves gazdasági továbbképzőt végeztem el. Mindannyian tanultunk németül. Elvira 
és Erzsébet nagyon jól beszéltek, én már csak alapszinten. 

Édesanyám rengeteget olvasott. Minden péntek este nosztalgiaestet tartottunk, 
ahol ott voltak az anyai nagyszüleien is. Ezeken az esteken anyám az olvasmányairól 
is beszámolt. 

Gyerekfejjel ügy emlékszem, hogy Sátoraljaüjhelyen a lakosság háromnegyede 
zsidó volt. Ellentétet zsidók és keresztények között gyerekkoromban soha nem 
tapasztaltam. A baráti körömbe keresztény és zsidó fiük, lányok egyaránt tartoztak. 

Apám mindig olvasta az Esti Kurírt. A cikkekből kicsengtek az antiszemita fel¬ 
hangok, de ami bekövetkezett, azt álmunkban sem sejtettük. 

A bátyám először tényleges katonának vonult be, majd behívták munkaszolgálatra. 
Ilosván volt munkaszolgálatos. Egy nagyon rendes őrnagy volt a parancsnoka, aki 
gyakran hazaengedte szabadságra. 

1944 tavaszán kezdtem el varrni tanulni. Történt, hogy egy napon apám azzal a hír¬ 
rel jött értem, hogy bejöttek a németek, persze ekkor már sárga csillagot viseltünk. 

A szüléink és a három lány együtt mentünk a gettóba, ami a status quo zsina¬ 
gógában volt kialakítva. El kellett hagynunk az otthonunkat, szinte semmit nem vi¬ 
hettünk magunkkal. Valamit leterítettünk a padlóra és ott aludtunk. Néhány nap után 
mentünk a vasütállomásra, és a családunkat bevagonírozták. Elindult a vonat isme¬ 
retlen célja felé. A vagonban voltunk vagy nyolcvanan. Néha beadtak egy kis vizet, 
meg beengedtek egy kis levegőt. Volt, aki már itt meghalt. 

Birkenauba érkeztünk meg három nap után. Kiszálltunk a vagonból. „Rechts-links” 

— hangzott a vezényszó, ennyin mülott az élet. Minden pillanatok alatt történt. Mi hár¬ 
man lányok együvé kerültünk, míg a szüléink a másik oldalra. Éel sem fogtuk, hol 
vagyunk. Mi, lányok együtt voltunk, beszélgettünk, majd odaszólt egy cseh lány, Olga 

- aki már két éve ott volt Addig, míg ti itt nevetgéltek, anyátokat, apátokat ott 
égetik - és a füstölgő kéményekre mutatott. 

Ekkor értettük meg a különös szagot, mert láttuk a kéményeket, csak a szag nem 
olyan volt, mint ami egy pékségből jön. Az odaveszett hozzátartozóink számát meg 
sem lehet becsülni. Apámnak volt 11 testvére, mind családosok, senki nem maradt 
meg közülük. 

Tetováltak bennünket. Az én számom „A6698”, az Elviráé „A6699”. Elvira már a 
felszabadulás után kioperáltatta, mert elege volt a munkahelyén a kérdezősködésből. 



Birkenauból átkerültünk Auschwitzba mind a hárman. Szerencsénk volt a munká¬ 
val, ugyanis a ruhaválogatóban dolgoztunk két műszakban. A transzportokról levetett 
ruhákat kellett szortírozni, kabátot a kabáthoz, szoknyát a szoknyához. Zosha, egy 
lengyel fogoly nő volt a parancsnok. Rendes volt, de azt nem mondhattuk meg, hogy 
testvérek vagyunk, mert akkor szétválasztanak. 

Történt az egyik napon, 
hogy mentem a lagerstras- 
sen a WC-re, és zsebre dug¬ 
tam a fázós kezem. 

Vesztemre szembetalál¬ 
koztam a lagerführerrel. 

Nyomban „megsportolta¬ 
tott”: vezényszóra a sárba - 
amiben egy üvegdarab is 
volt - hasra kellett feküd¬ 
nöm, majd felállnom, ezt 
többször. A kezemet elvág¬ 
ta az üvegszilánk. Mondta a 
német, hogy majd az éjsza¬ 
kai műszakban meglátogat, 
így is történt. Mondta 
Zoshának, hogy jöjjön elő 
az, akit ma megsportolta¬ 
tott. A további büntetés az 
lett, hogy elválasztottak a 
testvéreimtől, és zárkát 
kaptam. A zárka egy szú- 
nyoghálóval zárt barakk 
volt, ahol bogarak voltak, 
szörnyű volt. Mindez a- 

zért, mert zsebemben volt p eige p erl 

a kezem. 

Aztán amikor a lagerführer megnyugodott, visszakerültem a nővéreimhez. 


A lágerben Erzsi nővéremnek lefagyott két ujja. Én borzasztóan le voltam fogyva, 
nem voltam talán húsz kiló sem akkor, amikor az oroszok felszabadították a lágert. 
A tábor felszabadítása után Erzsi és én kórházba kerültünk. A németek elmenekül- 


104 Vannak még tanúk 









tek, még a félig kész ételt is otthagyták. Volt egy orosz katona, hozott nekünk egy 
vekni fekete kenyeret. Mondta, hogy ne együnk mást, csak ezt. Fogolytársaink közül 
sokan ettek a németek által a raktárakban hátrahagyott ételből, felfúvódtak és meghal¬ 
tak. 

Az oroszok mondták, mehetünk, amerre látunk. Mi elkerültünk egy német család¬ 
hoz még Auschwitzban, befogadtak bennünket, nagyon rendesek voltak. 

Persze mi is segítettünk rajtuk, mert Elvira eljárt az oroszokhoz a konyhára dol¬ 
gozni, és fizetségül ennivalót kapott, amit hazahozott. Én olyan sovány voltam, hogy 
egy babakocsiban elfértem. A német család orvost hívott hozzám, aki erősítő injek¬ 
ciót adott. Mikor ment el, kérdeztük tőle, hogy mivel tartozunk. Az öreg orvos 
válaszul elkezdett sírni és össze-vissza csókolt. 

A felszabadított Auschwitzból elkerültünk Ravensbrükkbe és Neustadtba, elhagy¬ 
ott lágerekbe, majd elhangzott a jelszó, hogy szálljunk fel a vonatra, mert megy visz- 
sza Magyarországra. Be is szálltunk egy vagonba, de a vonat majd csak másnap indult, 
ott éjszakáztunk. Na, ezalatt ellopták a kis motyónkat. Persze nem volt annak semmi 
értéke, de másnak még annyi sem volt, hát ellopta. 

Megérkeztünk Budapestre, ahol a Vas utcai kórházban kicsit felerősítettek. Onnan 
már csak Elvira ment Sátoraljaújhelybe. Meg sem próbálta a házunkat visszaszerezni. 
Erzsi és én Nyíregyházára kerültünk. 

Elvira férjhez ment a nagy szerelméhez, Simon Gyulához, és később Miskolcra 
költöztek. 

Erzsi nővéremnek a háború előtt volt egy udvarlója, Ferber Sándor. Sanyi nagyon 
szerette a nővéremet, de Erzsi nem ment hozzá, mert nem tartotta elég vallásosnak. 
Sanyi megnősült, született egy kislánya is, persze az első felesége és a kisgyermek 
odamaradtak. 

A felszabadulás után az elárvult Sanyi és Erzsi összeházasodtak. 

A bajok jöttek egymás után. Az első gyermekük, egy kisfiú halva született. Azt 
mondták az orvosok, hogy nem lett volna szabad a láger után rövid idő múlva szül¬ 
nie. 

Utána lett egy gyönyörű, bronzhajú, hosszú szempillájú, kreolbőrű kislánya, 
Zsuzsika, akit csakTaskunak hívtunk. Zsuzsikának születésekor megnyomták az agyát 
és lebénult. Teljesen magatehetetlen volt. Én itt maradtam Nyíregyházán a 
nővéreméknél. Taskut ápoltam, gondoztam, én voltam a gyermekkel. Csak pépes 
ételeket tudott megenni, és a narancs volt az egyetlen gyümölcs, aminek az ízére 
reagált. így aztán a legnagyobb ínség idején is, ha más nem, de narancs, mandarin 
mindig volt Ferberéknél. 

Tasku után megszületett Anikó, akinek halva született az ikertestvére. Nyolc éves 

volt Tasku, amikor mindketten megkapták a kanyarót, és Tasku meghalt. Nagy bánat 
nehezedett a családra. Aztán megszületett Gyurika, anyjának a szemefénye. Már 
mondtam az elején, hogy mikor Gyuri katona volt, minden délben megjelent az anyja 
a laktanyában - kijárta, hogy engedélyezzék -, és vitte a kóser ételt. 

Én a fiatalságomat a nővérem családjának áldoztam, persze ezt nem panaszként 
mondom. Erzsi szent asszony volt, a zsidóságát, a hitét soha el nem hagyta, bármi¬ 
lyen csapás érte is a családot. 

1965. szeptember 21-én férjhez mentem. A férjem, Gancz Márton, Kárpátaljáról 
származott. Nagytiszteletű rabbi volt a nagyapja, persze én őt nem ismertem. A fér¬ 
jemnek egy húga és egy öccse volt, mindketten odamaradtak. 25 évet éltünk együtt, 
Miskolcon laktunk, gyermekünk nem született. A férjem 1990-ben halt meg. 

Elvirának született egy fia és egy lánya. A lányától már öt dédunokája is van, akik 
Kanadában élnek. A fia is családos, tehetséges gyermekei vannak. 

A férjem elvesztése után újból Nyíregyházára kerültem. Erzsi nővéremet beteg¬ 
ségében, halála előtt én ápoltam. 

Most együtt lakunk a 90 éves Elvirával. A Teremtőnek hála, ellátjuk magunkat, 
csak a nagytakarításhoz hívunk segítséget. 

Templomba nem járunk, de az ünnepeket itthon megtartjuk. Csak kóser ételt fo¬ 
gyasztunk, és együtt imádkozunk. 

Nincs szükségünk templomra ahhoz, hogy a hitünk szerint éljünk. 

Én a deportálásról ezelőtt senkinek nem beszéltem, sem a családtagoknak, sem 
idegeneknek. 

Volt egy nagyon jó keresztény barátnőm, aki kivándorolt Amerikába. Azután is 
nagyon jóban voltunk, chanukakor, peszachkor mindig felhívott telefonon. Egyik 
telefonbeszélgetés alkalmával kérte, hogy az Auschwitzban történtekről beszéljek a 
lányának, mert ebből írja az egyetemen a szakdolgozatát. Mondtam a barátnőmnek, 
hogy szó sem lehet róla. Megharagudott rám emiatt, azóta nem tartjuk a kapcsolatot. 

Az egy évig tartó szenvedés emlékét persze nem lehet kitörölni, a sok évtizedes 
hallgatás sem halványította el. 

Váradiné Farkas Emma 


„Beásott a tető, a vfes földön aludtunk, szorosan egymás mellett a csupasz nedves földön. 

Megfordulni csak úgy lehetett, ha a% egés^ sor fordult. ” 

1773-ban írott emlékek utalnak arra , hogy Hajdúnánás lakossága zsidókkal kereskedelmi kap¬ 
csolatba került. A 19. sgágad elejétől a zsidóság már fontos elemévé vált Hajdúnánás mindennap- 


Megjelenésük mentalitásban, gondolkodásmódban jelentett új áramlatot. A gsidók egy modernebb 
életszemléletet képviseltek, ami olyan vonásokon keresztül volt mérhető, mint az őket jellemző szor¬ 
galom, vállalkozói kedv és haszpnelvűség. 

Ezek a polgári jellemvonások az adottfeudális keretek között egy modernebb világfelé mutattak, 
annak előfutáraiként értékelhetőek. (Forrás: Hajdú-Bihar Megyei Levéltár Évkönyve XXX. ) 

1940-ben 17.996fő volt Hajdúnánás lélekszámú, közülük mintegy 6 %, tehát csaknem 1100 
ember volt zsidó. 

X/ áradiné Farkas Emma (zsidó neve: Friemed) családja ebből a városból származik Most az ő 
története következik. 

1924. október 25-én születtem Hajdúnánáson. Édesanyám Dászkál Szeréna, édes¬ 
apám Farkas Mátyás. 

Öten voltunk testvérek: Erzsébet 1917-ben, Erna 1920-ban, Sándor 1922-ben 



Családi fotó. Az álló sorban középen Farkas Emma 

született, utánuk következtem én, Éva pedig 1929-ben született. 

Édesapám marhakereskedő volt, édesanyám otthon dolgozott a háztartásban. 
Kóser háztartást vezettünk, de a háborü előtt szinte minden vidéki zsidó család így 
élt. Hajdúnánáson a zsidó élet intézményei: a zsinagóga, a heider egy utcában 
helyezkedtek el, amit később Zsidó utcának neveztek. Nem voltunk gazdagok, de 
édesapámnak volt annyi jövedelme, hogy középosztálybeli szinten el tudta tartani a 
családját. Én az elemibe a hajdúnánási zsidó iskolába jártam, majd elvégeztem a gim¬ 
názium négy osztályát. Az volt a tervem, hogy táncpedagógus leszek. Ez a csalá¬ 
dunkban nem volt ismeretlen, ugyanis az édesanyám egyik testvérének, Dászkál 
Móricznak tánciskolája volt Hajdúnánáson. Nagyon szerettem szerepelni, ügyesen 
tornáztam, táncoltam. Sajnos mire Budapesten megkezdhettem volna a táncpedagó¬ 
gusi tanulmányaimat, bejöttek a zsidótörvények, a megszorítások, így nem vettek fel, 
nem tanulhattam tovább. Erna és Sándor testvéreim befejezték Hajdúdorogon a négy 
polgárit. Sándor utána nyomdász lett, Éva varrni tanult, Erzsébet, a legidősebb 
nővérem férjhez ment. 

Erzsébet férjét, Schlisser Izidort behívták munkaszolgálatra, ezért a nővérem, hogy 
ne legyenek egyedül, az öt éves Bandikéval hazajött. Édesanyám 1943-ban középfül- 
gyulladásban egy hét betegeskedés után meghalt. Ekkorra már Sándor testvérem is 
munkaszolgálatos volt. 

1944 tavaszán - a dátumra nem emlékszem pontosan - bejöttek a németek és 
megkezdődött a zsidók összegyűjtése. Jött a rendelet, hogy mindenkinek sárga csil¬ 
lagot kell viselni. 

Hajdúnánáson két utcát kiürítettek: az egyik volt a Zsidó utca, a másik a mellette 
lévő, és az ott található házakba zsúfolták be az embereket. Egy-egy szoba jutott egy 
családnak. Ez volt a gettó. Takarókat terítettünk le a földre, és úgy aludtunk. Ágy¬ 
neműt, valami ruhaneműt és ennivalót vihettünk magunkkal, minden egyéb hol¬ 
minkat ott kellett hagyni a házunkban. Mikor elfogyott a hazulról vitt élelem, csendőri 
kísérettel mehetett ki két ember a városba valamit vásárolni. Ez a gettóbeli élet nem 
sokáig tartott, talán két hétig, amikor jött egy újabb parancs, hogy a zsidókat össze 
kell gyűjteni a templomudvarra. Ott a csendőrök felállítottak egy asztalt. Az asztal 
előtt egyesével haladtunk el, és mindenkinek le kellett adnia az ékszereit, minden még 
meglévő értékét. Emlékszem, mindez estére fejeződött be, már sötétedett, ennek el¬ 
lenére menni kellett a vasútállomásra, ahol vártak a marhavagonok. Ahogy vonul¬ 
tunk a pályaudvarra csendőri kísérettel, a lakosság két oldalról ugyancsak kísért 
bennünket. Volt, aki örömét fejezte ki, de volt, aki sírt és egy-egy darab kenyeret 
odacsúsztatott. Fogalmunk nem volt, mi miért történik, mi következik, hova utazunk. 

Hallottunk olyan híreket, hogy Sándor testvérem Hajdúböszörményben van 
munkatáborban. Édesapám a készpénzét nem adta oda a csendőröknek, eldugta a 

kabátja bélésébe. Az volt az elgondolása, hátha Böszörményben találkozunk Sán¬ 
dorral, és kidobja neki a vagonból a pénzt. Persze ez nem így történt, a testvérem¬ 
mel nem találkoztunk. 

Megérkeztünk Debrecenbe, ahol a város mellett kiszállítottak a vonatból és a szán¬ 
tóföldön, a szabad ég alatt töltöttünk talán egy hetet. Itt találkoztunk össze a későbbi 
férjem, Felbermann Pál szüleivel, akik emlékszem, összehordtak kis gallyakat, és 
főztek valami kis ételt, amivel megkínáltak. Aztán kis siheder német SS-ek jöttek, 
betereltek mindenkit üjból a vagonokba. Édesapám a nála lévő pénzt, félve, hogy az 
SS-ek megtalálják, egyszerűen eldobta. Négy fillér maradt a zsebében. Emlékszem, 
hogy sírt szegény, hogy ennyi maradt élete munkájából. Azt mondogatta, milyen jó, 
hogy az édesanyánk mindezt nem érte meg, ő el van temetve és van sírköve. 

A vagonokban rengetegen voltunk. Nem adtak egy korty vizet sem, a szükségün¬ 
ket konzervdobozokba végeztük, amit kiborítottunk, ha nagy ritkán ránk nyitották az 
ajtót. 

Vizünk annyi volt, amennyit üvegekben magunkkal vittünk. Ment a vonat vagy 
három napot, majd megérkeztünk Auschwitzba. A csomagunkat, a szegényes kis 
holmit a vonatban kellett hagyni. 

Minden nagyon gyorsan történt. Édesapámat, Erzsébet nővéremet és a kis Bandit 
baloldalra állították, engem, Ernát és Évát a jobb oldalra. Azt láttuk, hogy a fiatalok 
kerültek a jobboldalra, az öregek, a kisgyerekesek a balra. Emlékszem, édesapám 
utolsó szava az volt, hogy „Gyerekek, vigyázzatok a csomagokra”. Nem értettük, mi¬ 
lyen csomagokra, hiszen minden a vagonban maradt. Utólag visszagondolva: ha a 
kisfiú az édesapám kezét fogja, akkor Erzsi is megmaradt volna, de hát hogy engedte 
volna el ő a gyermeke kezét! Itt láttuk őket utoljára. 

Minket, hármunkat elvittek a fürdőbe, lekopaszítottak, szőrtelenítettek mindenütt. 
A ruháinkat ott kellett hagyni, adtak valami kis rongyokat, abba kellett öltözni Innen 
mentünk a barakkokba. Itt a blockaltestek lengyel zsidó nők voltak, akik ugyanolyan 
durvák voltak, mint a németek. Beázott a tető, a vizes földön aludtunk szorosan 
egymás mellett a csupasz, nedves földön. Megfordulni csak úgy lehetett, ha az egész 
sor fordult. Tisztálkodási lehetőség annyi volt, hogy lajtos kocsiban hoztak vizet, per¬ 
sze keveset, így hárman egy lavór vízben mosakodtunk meg, ahogy tudtunk. Egy 
nap egyszer adtak a koszos csajkánkba valami üres levest. Tíz embernek volt egy 
csajkája. Ha akadt benne egy darab krumpli vagy egy szem bab, azt háromfelé osz¬ 
tottuk. Picit leharaptunk belőle és adtuk a másik szájába. Munka nem volt, csak 
tengtünk-lengtünk. Minden nap már hajnalban zehlappel volt. Jött Mengele, nézte a 
szemünket, orrunkat, kezünket, és válogatott ötletszerűen. Akiket kiállított, azok a 
lányok örökre eltűntek. A lengyel nők már 5 éve ott szenvedtek, mutatták a 
kéményeket, hogy „ott égetik a kiválogatottakat, meg ott égtek el a hozzátartozóitok 

Nem hittük el, ilyen nem létezhet... pedig igaz volt. 

Auschwitzban olyan két és fél hónapig voltunk, amikor jött a parancs, hogy be kell 
vagonírozni bennünket. Mentünk a vonattal városról városra, már bent Néme¬ 
tországban, és elérkeztünk Bergen-Belsenbe. Itt sátrakban laktunk, majd kiválogattak 
munkára és elkerültünk Duderstadba. Szerencsére együtt, sőt, velünk volt Felber- 
mann Vera, a későbbi első férjem testvére és egy unokatestvérem, Róth Margit is 

Duderstadtban egy gyárban dolgoztunk, töltényhüvelyeket válogattunk. A gyárhoz 
tartozó lágerban a korábbihoz képest nagyon jó elhelyezésünk volt, mert priccseken 
aludtunk, pokróccal takaróztunk, lehetett egy héten kétszer zuhanyozni, és adtak 
enni. A húgomat, Évát kiválasztották a konyhára. Egyik napon én mentem el he¬ 
lyettesíteni, mert Éva betegeskedett. Emlékszem, egy barna szövetkabát volt rajtam. 
A konyhán elcsentem egy jó nagy főtt lócsontot, azzal, hogy viszem a testvéreimnek, 
ők is egyenek egy kis jót, mert a csont végén volt egy kis hús. Mikor sorba álltunk, a 
lágerfőnöknő észrevette, hogy kidudorodik a kabátom, megnézte mi az. Utasított, 
hogy a csontot vigyem vissza a konyhára. Nem vittem vissza, hanem eldugtam, de a 
lágerfőnöknő megtalálta. Na, akkor kaptam tőle egy olyan pofont, hogy tényleg a 
csillagokat láttam. Akkor tapasztaltam meg, hogy milyen az, amikor az ember az 
ütéstől csillagokat lát, ezt a jelenséget addig csak hallomásból ismertem. 

Aztán a végén ennek a nőnek a kedvence lettem. Az történt, hogy egyik alkalom¬ 
mal egy német nőnek fésültem a haját. Meglátta az „aufseherin” - így kellett szólí¬ 
tani a lágerfőnöknőt -, kérdezte, hogy „te értesz a fodrászkodáshoz?”. A többiek 
mondták, hogy „hát még ha látná, hogy tud táncolni!” Tartottam egy tornabemu¬ 
tatót. A lányok énekeltek, én spárgát csináltam, pörögtem, forogtam, tetszett az auf- 
seherinnek. A végén a kedvence lettem annak, aki korábban jól összepofozott. 

Duderstadtban 1945. április elejéig voltunk, amikor újból bevagoníroztak ben¬ 
nünket egy szál ruhában, élelem, víz nélkül. A vonat hol megállt, hol ment. Volt, hogy 
le kellett szállni, mert bombázások voltak. Akkor a németek már a front elől menekül¬ 
tek, és vittek magukkal minket is. Egy ideig mentünk vonattal, majd gyalog. Enni 
nem adtak semmit. Egy éjszakát egy filmgyár épületében töltöttünk. A nyomokból, 
széthagyott rongyokból, papírdarabokból arra következtettünk, hogy előttünk ott 
járt már más fogolytranszport. Reggel mentünk tovább, hetekig gyalogoltunk. Ha 
láttunk egy szemétdombot, szaladtunk keresni valami ennivalót: krumplihéjat, egy- 
egy répát. Végül hetek múlva csontig lesoványodva, elcsigázva, rongyosan érkeztünk 
Theresienstadtba. Ott több magyar családdal találkoztunk, akik Ausztriából kerültek 
oda. Együtt voltak a szülők a gyerekekkel, ezt nem is értettük, hogyan lehetséges. 
Ezek a magyarok csodálkoztak, hogy mi miért vagyunk ilyen rossz állapotban. Mikor 
elmeséltük nekik, hogy min mentünk keresztül, nem akarták elhinni. 

Theresienstadtban már nem sokáig maradtunk, mert jöttek az oroszok és felsza- 

badították a tábort, kinyitották a kapukat és mondták, hogy mehetünk, amerre lá¬ 
tunk. 

Na de hova menjünk? Soványak voltunk, rongyosak, nem volt pénzünk. 

Végül kaptunk tőlük igazolást és vártuk a lehetőséget, hogy hazajöhessünk. 



Erna, Sanyi, Éva és Emma, az életben maradt négy testvér 

Én és a testvéreim a vonat tetején utaztunk haza, mert csüngtek még a vonat 
oldalán is, bent nem volt hely. Ha alagút jött, összehúztuk magunkat, nehogy levigye 
a fejünket. így érkeztünk meg Budapestre, ahol már megszervezték a deportáltak fo¬ 
gadását. Kaptunk egy kis pénzt is. A nővéremtől a hazaúton egy orosz katona ellopta 
a pénzét. Emlékszem, hogy sírt a testvérem, de mondtuk neki, hogy ne sírjon, úgy 
sem ér az a pénz semmit. így is volt: mire hazaértünk Hajdúnánásra, a pénzért egy 
tojást sem tudtunk vásárolni. 

A házunkban idegenek laktak, de rendesek voltak, mondták, adjunk egy kis időt és 
kiköltöznek. 

Róth Margiték háza üres volt, érdekes módon azt nem foglalta el senki. Ott 
helyezkedtünk el átmenetileg. 

Hazajött a korábbi udvarlóm, Felbermann Pál is. Gyorsan történtek az események, 
1945. augusztus 27-én már össze is házasodtunk. A háború előtt az ő szülei - akik 
szintén odamaradtak - földbirtokosok voltak. 1945-ben még megvolt a tanyájuk, 
kiköltöztünk oda. Persze nem sokáig maradhattunk, mert a földet elvették. A fér¬ 
jemnek nem volt szakmája, a gazdálkodáshoz értett, föld nélkül ez nem ment. Az 
elején mindenfélével foglalkozott, hogy eltartsa a családot, hiszen gyerekeink lettek: 
1946-ban megszületett Tamás, majd 1948-ban Endre. Én bekerültem a debreceni 
fodrász ktsz-hez, fodrász lettem, majd később Miskolcra költöztünk. A férjem végül 
tsz agronómus lett, de megromlott a házasságunk, és 24 év után elváltunk. 

A testvéreim a háború után kivándoroltak: Sándor Ausztráliába, Erna Amerikába, 
Éva Kanadába. Sándor testvérem 65 évesen meghalt, Éva és Erna élnek. Erna még 
90 évesen is hazajött Amerikából meglátogatni. 

Én a válásom után kétszer mentem férjhez. A harmadik férjemmel, Váradi Lász¬ 
lóval nagy harmóniában éltünk. Sajnos 12 évi házasság után, 2000-ben meghalt. 

Azóta egyedül élek Miskolcon. 

A fiaimat gyerekkorukban zsidóként neveltem. Jártak heiderba is egy ideig, de 
ahogy cseperedtek, nem nagyon érdekelte őket a vallás. Én a mai napig minden pén¬ 
tek este gyertyát gyújtok, a nagy ünnepeket számon tartom. A chanukát a gyerekek 
is megünneplik. 

Nagyon szép a családom. Van négy lányunokám és öt dédunokám, két fiú és három 
lány. 

Endre fiam nagy ünnepeken jár templomba, ápolja a hagyományokat és gondos¬ 
kodik arról, hogy a gyermekei, unokái is megismerjék a család történetét. Az ő család¬ 
fakutatása eredményeként tudtuk meg, hogy nem Erzsébet volt elsőszülött 
testvérünk, mert előtte szüléinknek 1914-ben született egy gyermeke, Jenő, aki két 
hetes korában meghalt. Szüléink soha nem beszéltek róla, a kutatás nélkül rövid földi 
léte homályban maradt volna, így viszont már ő is tovább él emlékezetünkben. 

Lichtblau Sándorné lakatos Ágnes 


,AÍZ úton sokan meghaltak, gyerekek, felnőttek. 
A halottakat majd csak Auschwitzban dobálták ki a vagonból. ” 

1924. február 28-án születtem Nyíregyházán, édesanyám Reich Giza, édesapám 
Lakatos Viktor. Hárman voltunk testvérek: Magda 1919-ben, Gyula 1920-ban 
született. 

Negyedik testvérem születésekor édesanyám és a kisgyermek is meghalt. 

Édesapám eredeti családi neve Lévi volt, de mire én születtem, már Lakatosra 
magyarosította azt. 

Családunk nem volt különösebben vallásos. Édesapám - aki tisztviselő volt, 
könyvelőként dolgozott a vasútnál - templomba sem járt. Édesanyám a háztartásban 
tevékenykedett, de sajnos, mire én megkezdtem az elemi iskolát, már meghalt. 

A zsidó iskolában végeztem el négy osztályt, de heiderba nem jártam, így héberül 
olvasni, imádkozni nem tudok. 

Az elemi befejezése után egy Turcsányi Ica nevű varrónőhöz kerültem tanulónak. 
Kitanultam a varrónő szakmát, a mesternő fel is szabadított. Nála dolgoztam a de¬ 
portálásig varrónőként. 

Magda nővérem a nagymamámhoz került, mert nagymama egyedül élt. 



Fia, menye és dédunokái társaságában 

A tisztviselőtelepen laktunk, ami Nyíregyházán a mai Rákóczi út környékén volt, 
a város szélén. 

1944. május 2-án összetereltek bennünket a csendőrök és elvittek Harangodra. Mi 
hárman voltunk együtt: édesapám, én és Magda nővérem. Rengeteg ember zsúfoló¬ 
dott össze. A csendőrök kínozták, vallatták az embereket, faggatták őket, hogy hol a 
vagyonuk, adják elő. Nekünk nem volt semmink, szegények voltunk. 

Édesapám szívbeteg volt, Harangodon nem volt lehetőség a gyógyszerezésére, 
rendszeresen rosszul volt, ezért behozták Nyíregyházára a zsinagógába, ahol a kórház 
volt berendezve. Ettől kezdve nem tudtunk róla semmit. 

Minket május 27-én vagoníroztak be Nyíregyházán. Gyalog jöttünk be Harangod¬ 
ról a vasútállomásra. Az emberek az utcán nézték. Volt, aki ennivalót akart adni, de 
a csendőrök nem engedték, elzavarták őket, azt mondták, ha nem mennek el, ők is 
jöhetnek velünk. 

Gyerekek, öregek egy falat étel, egy korty víz nélkül indultak el a lezárt vagonok¬ 
ban. Nem tudom már mennyi ideig, de több napig ment a vonat, majd megérkeztünk 
Auschwitzba. Az úton sokan meghaltak, gyerekek, felnőttek. A halottakat majd csak 
Auschwitzban dobálták ki a vagonból. 

Én ott kint Auschwitzban tudtam meg, hogy az édesapám Nyíregyházán nem 
sokkal az után, hogy bekerült a zsinagógában berendezett kórházba, meghalt. 

Amikor megérkeztünk Auschwitz-Birkenauba, Mengele doktor szelektált ben¬ 
nünket. 

Én együtt maradtam a nővéremmel, aki labilis idegállapotú volt. Az átéltek olyan¬ 
nyira megviselték, hogy öngyilkos akart lenni. Neki akart menni a kerítésnek, amibe 
villany volt vezetve. Sikerült lebeszélni. 

Auschwitzban barakkokban laktunk, a puszta földön aludtunk, alig kaptunk enni. 
Dolgozni nem kellett. 

Egyik napon bevagoníroztak bennünket és elvittek Rawensbrückbe. Ez egy 
közbenső állomás volt, nem sokáig tartózkodtunk itt, dolgozni itt sem kellett. Enni 
egy kis répalevest adtak, majd néhány nap múlva újból bevagoníroztak és elvittek 
bennünket Malchowba. 

Onnan visszakerültünk ismét Auschwitzba, ahol tetováltak. Az én számom 
A10956, nővéremé A10957. 

Minden reggel már hajnalban volt sorakozó, álltunk hosszasan a placcon. Az SS 
őrök kitaláltak különböző gyakorlatokat, például békaugrást. Én ügyesen ugráltam, 
ezért nem kellett mennem dolgozni. A nővérem ügyetlenebb volt, ezért őt kiállítot¬ 
ták a napra, ott állt egész nap a tűző napon. 

Nekem erős volt a szervezetem. Igaz, hogy lesoványodtam nagyon, hiszen alig 

kaptunk enni, de nem betegedtem meg, kibírtam. A nővérem viszont, mire elérkezett 
a felszabadulás, nagyon rossz állapotba került, tüdőbetegséget kapott. 

Auschwitzban ért bennünket a felszabadulás, a tábort az oroszok szabadították fel. 

Miután a tábor felszabadult, ment, ki merre látott. Én és a nővérem először Német¬ 
országban bolyongtunk, hol vonaton, hol gyalog. Aztán lett egy vonat, ami körbement 
az országokon, szedte össze a deportáltakat, menekülteket. Erre a vontra sikerült 
nekünk is feljutnunk. 

Mikor hazaértünk Magyarországra, először Debrecenbe mentünk. Élt ott egy nagy¬ 
bátyám, aki állomásfőnök volt a háborü előtt, ezért nem deportálták. Nála voltunk 
néhány napot, majd hazajöttünk Nyíregyházára 1945. augusztus 22-én. 

A bátyám munkaszolgálatos volt Borban. Ö is tülélte, mire hazajöttünk, ő már itt¬ 
hon volt. A házunkat román katonák foglalták el. Mindent tönkretettek, az ablakokat 
is kiszedték, nyílt tüzet raktak a szobában. A hajópadlót is felszedték és elégették. 
Erről 1949. május 29-én igazolást is kiadtak. Az igazolás tartalmazza, hogy a lakásunk 
a háborús pusztítások és fosztogatások martaléka lett, az irataink is megsemmisültek. 

A nyíregyházi lakásunk használhatatlan volt, ezért visszamentünk a nagybátyámhoz 
Debrecenbe. Én varrónőként dolgoztam, a nővérem pedig egy pékségben árult pék¬ 
süteményeket. 

Aztán egy barátnőm közvetítésével ismerkedtem meg a férjemmel, Lichtblau Sán¬ 
dorral. 

A férjem 1906. március 15-én született, heten voltak testvérek. Egy testvére még 
a 30-as években Amerikába, egy pedig Párizsba vándorolt ki. Négy testvérét, akik a 
férjemtől idősebbek voltak, Auschwitzba deportálták az édesanyjukkal együtt, senki 
nem jött vissza közülük. 

A férjemet Kassára hívták be munkaszolgálatra, kikerült a második magyar had¬ 
sereggel a Donhoz. Amikor a hadsereg megsemmisült, a férjem fogságba esett, el¬ 
került Nyizsnyij Tagilba. Neki rézműves volt a foglalkozása, ezermester volt. A 
hadifogságban ragaszkodtak a munkájához, ez lett a veszte, ezért jött csak 1948-ban 
haza. 

1949-ben házasodtunk össze és 1951-ben született a fiam, György. A férjem a hadi¬ 
fogságból már betegen érkezett haza, nem volt egészséges ember. 1973-ban 
bekövetkezett haláláig a szakmájában maszekként dolgozott, én segítettem neki. A 
rézműves szakmában volt munkája, hiszen a pálinkafőzők rézüstjeit, a fürdőhen¬ 
gereket, a szikvízüzemek tartályait rézből készítették, így szükség volt a munkájára. 

A felszabadulás után nem éltünk vallásos életet. Templomba nem jártunk, gyer¬ 
mekünket is materialista szellemben neveltük. Igyekeztünk asszimilálódni. 

A lágerben, a munkaszolgálatban, a hadifogságban történteket pedig el akartuk 
felejteni, a gyermekünknek nem sokat beszéltünk róla. 

A férjemnek volt egy barátja, Rosenthal Ernő, együtt voltak munkaszolgálatosok. 
Ernő hetente egyszer-kétszer eljött hozzánk, ő és a férjem beszélgettek egymás között 
a munkaszolgálatos élményeikről. A Nyizsnyij Tagilban volt hadifoglyok minden 
évben Budapesten tartottak egy találkozót. A férjem oda is elment minden alkalom¬ 
mal, de otthon a családban nem volt téma a láger. 

A fiam 1972-ben kötött házasságot Serbán Máriával, aki származását tekintve nem 
zsidó, de teljes mértékben zsidóként él. Két unokám van: egy fiü és egy lány, és van 
öt dédunokám. 

A fiammal és a menyemmel lakom együtt, nagy szeretettel vesznek körül. Az uno¬ 
káim, dédunokáim minden héten egy napot nálunk vendégeskednek, az ünnepeket is 
együtt tartjuk meg. A fiam, Gyuri és a menyem, Mária a zsidó ünnepeken elkísérnek 
a hitközségbe, gondoskodnak arról, hogy az ünnepeken, összejöveteleken ott legyek 
hittestvéreim között. 

Egy közvetett tanú 

A következő interjúalanyom más , mint a „ 'Vannak még tanúk sorodat” eddigi szereplői. 

Paládi Gyuláné Margó syármayását tekintve nem ysidó. Elhivatott egészségügyi dolgozóként 
nyugdíjazták akarata ellenére 61 éves korában. Mivel kellő erőt érzett még magában ahhoz hogy 
dolgozton, öt évvel ezelőtt ayAmerikai Egyesült Államokba utazott, ahol vállalta idős holokausyt- 
túlélők gondozását, ápolását. Munkája során ezekhez ay emberekhez W n köyel került, és szük¬ 
ségét érezte, hogy tapasztalatait megossya másokkal. 

Felkereste hitközségünket, és mesélt ayokról a messye szakadt idős emberekről, akik a 
holokansyt után már nem akartak Magyarorsyágon élni, de a lelkűk legmélyén mindvégig magya¬ 
rok maradtak. 


Paládi Gyuláné Margó 


„Mikorfelriadt, kérdeztem, hogy mi rossyat álmodott? Akkor mesélte el, hogy a 
kicsiny gyermekeit, a két és fél éves Emíliát és ay ót éves Slajmit elvették tőle Auschwitzban. ” 

New York Brooklyn negyedében található Borough Park, amit Boro-Magya- 
rországnak is neveznek. New Yorknak ez a városrésze a zsidó világ fellegvára, és itt 
minden házban élnek magyarok, főleg az úgynevezett szatmári zsidók. 

Idős zsidóasszonyokat ápoltam 2007-től 5 évig, és kísértem el őket életük végál¬ 
lomásáig. Azt a szót, hogy halál, nem volt szabad kimondani, és azt a szót sem, hogy 
Auschwitz. 

Grósz Lili nénit, akit 84 éves korában ismertem meg, a két barátnője csak suhanc- 
nak nevezte, hiszen ő a 98 és 99 éves barátnőihez képest nagyon fiatalnak számított. 

A három barátnő Auschwitzban találkozott, majd utána Amerikában. 

Akkoriban gondom volt az egyik gyerekemmel. Panaszkodtam Lili néninek, aki a 
kezembe adott egy írást magyarul, Rössel Mordecháj „Levél egy szülőhöz” c. írását. 
Ebben olyan bölcsességeket olvastam, ami átsegített a nehézségeken. A legfontosabb, 
amit megjegyeztem belőle, hogy ha a szülő nehezményezi a gyermeke vele szemben 
tanúsított magatartását, arra kell gondolnia, hogy a „szülő sorsa adni, mindig adni. 
Szívet, szeretetet - ha van, anyagiakat -, és nem kérni semmi ellenértéket. Egyetlen 
mélységes fohász kell, hogy eltöltse a szülő lelkét, mindig adhasson, sose legyen rá¬ 
szorulva gyermekei kegyeire.” Ezek a bölcsességek mélyen megérintettek. 

Ha a három barátnő összejött - és gyakran összejött -, magyarul beszélgettek 
értelmes, okos dolgokról, 
verseket mondtak, nem ple- 
tykálkodtak. Kis szegényes 
falvakban jártak iskolába va¬ 
lamikor, ennek ellenére gyö¬ 
nyörűen, akcentus nélkül 
beszéltek magyarul, emlékez¬ 
tek a Petőfi versekre. 

Az egyikük, ha elkezdte a 
Tisza című verset, a többiek 
bekapcsolódtak és együtt 
mondták hibátlanul, töretlen 
magyarsággal: „Nyári napnak 
alkonyulatánál / megállék a 
kanyargó Tiszánál...” 

A Magyarországról ma¬ 
gukkal vitt apró tárgyakat, a 
beregi, kalocsai megsárgult 
hímzéseket, amelyeket vagy 
ők vagy füstté vált hozzátar¬ 
tozóik készítettek, ereklye- 

ként őrizték. így őrzi Henyu néni családja azt a képet, amit az Auschwitzban maradt 
testvére festett arról a helyről, ahol a Tisza ered. 

Mirjam Friedmann Nyíregyházáról származott. Három gyermeke volt: két lány és 
egy fiú. A fia ombudsman, két méter magas, hatalmas férfi. Mirjam nénihez akkor 
kerültem, amikor őt a családja már nem tudta otthon ápolni, olyan súlyos beteg volt, 
kénytelenek voltak bevinni a Home-ba (Otthonba). Az Otthonban igen gondos or¬ 
vosi kezelést és ápolást kapott. 

Az idős emberekkel végzett munkám során tapasztaltam, hogy az Alzheimer kór¬ 
ban vagy más utolsó stádiumban lévő betegségben szenvedő emberek hiába beszél¬ 
tek aktív korukban akárhány nyelvet, elesett állapotukban már csak az anyanyelvükön 
értettek és tudtak megszólalni. Az én ápoltjaim tehát csak magyarul beszéltek és csak 
magyarul értettek. 

Mirjam nénihez is jött az ombudsman fia látogatóba, beszélhetett neki bármit an¬ 
golul, Mirjam néni meg se rezzent. Amikor viszont én magyarul mondtam neki, hogy 
„Mirjam néni, itt van a kisfia”, rögtön felemelte a fejét. Ezért ragaszkodott ahhoz a 
család, hogy Mirjam nénivel az otthonban is én legyek, hiszen hiába kapta meg a 
gondos testi ápolást, ha a lelkét nem ápolta senki. A lélek ápolásához pedig szük¬ 
séges a beszéd, a szó megértése, amit a családtagok már nem tudtak biztosítani. 

Az otthonban az ápoltak szórakozásáról, hitéletéről is gondoskodtak. Rendszere¬ 
sen zenekari előadások voltak, és a zenészek mindig játszottak magyar zenét is. A 97, 
98 éves nénik a zenészekkel együtt énekelték például az „Az a szép, az a szép” kezdetű 
dalt. 

Gizi néninek a férje és a nővére odamaradt, a testvérének a férje viszont visszajött, 
és a két elárvult ember házasságot kötött. Gizi néni Sátoraljaújhelyről származott, ő 
másfajta nótákat énekelt, mint a szabolcsiak, szatmáriak. Tokaj és a felvidék szerepelt 
a dalaiban. 99 éves volt, mikor hozzákerültem. Halála előtt néhány nappal kérte, hogy 
vigyem ki a szabadba, mert meg akarja nézni, hogy megjöttek-e a piros madarak, s 
ha meglátja őket a fákon, akkor eljött a tavasz. Én hiába figyeltem, nem vettem észre 
a piros madarakat, de Gizi néni a szódásüveg szemüvegével meglátta őket. 

Utolsó napjaiban, ha mosdattam, vagy bármit tettem vele, nem mozgott nem 
reagált. Amikor viszont meglátogatta a szintén magyar nászasszonya és elkezdte 
énekelni, hogy „Szól a kakas már”, a haldokló Gizi néni kinyitotta a szemét. 

Henyu néni — teljes nevén Lőwi Markovics Hermina — Magyarláposról szárma¬ 
zott. A Tisza itt még csak egy kis patak. Mikor hozzá kerültem, már 20 éve megöz¬ 
vegyült. Egyedül lakott, de mindig alkalmazott egy magyar asszonyt, mert nagyon 
szeretett beszélgetni, természetesen magyarul. Persze elkelt nála a segítség is, pati¬ 
katisztaságot követelt a lakásában. 

Egyszer, éjjel két órakor arra ébredtem, hogy Henyu néni kiabált: „Gyilkosok, gyil¬ 
kosok, nem hagyom, nem engedem, kinek ártottak, az egyik még beszélni sem tud! 
Kitől kérjek bocsánatot?” Remegett, leizzadt. Mikor felébredt, kérdeztem tőle, hogy 
mi rosszat álmodott? Akkor mesélte el nekem, hogy a kicsiny gyermekeit, a két és fél 
éves Emíliát és az öt éves Slajmit elvették tőle Auschwitzban. Ö ordított, könyörgött, 
hogy ne tegyék - mindhiába. Ezzel álmodott még sok-sok év múlva is, nem sza¬ 
badulva a szörnyű, gyötrelmes emléktől, ártatlan gyermekei segélykérő, ijedt pillan¬ 
tásától. Az esélytelen harc során a jobb alkarját eltörték puskatussal, ami nem jól forrt 
össze. Élete végéig fájt neki, sokat szenvedett vele, a kabátját is csak segítséggel tudta 
felvenni. 

Munkám során azt tapasztaltam, hogy ezek az idős asszonyok a családjuknak a 
szörnyű dolgokról nem beszéltek évtizedeken keresztül. 

Egy éjjel Henyu néni nagy fájdalmakkal küzdött. Egész éjjel, világos reggelig 
masszíroztam a hátát, a fájós kezét, és ekkor Henyu néni elmesélte a szörnyű 
kálváriáját. 

Elmesélte, hogyan terelték be őket egy marhavagonba étel és víz nélkül, ahol sem 
ülőhely, sem WC nem volt. Két napig zötykölődött a vonat, míg megérkeztek a 
lágerbe. Először a férjétől választották el, majd elvették tőle a két gyermekét. Soha 
többé nem látta őket, a férjéről sem tudott semmit. 

Aztán túlélte az elviselhetetlen borzalmakat. Elmondta, hogy a lágerben a rabok a 
„Szól a kakas már” dallal tartották egymásban a lelket. Ez volt a jel, ha énekelték, 
ezzel adták hírül, hogy talán eljön a szabadulás, közelegnek a felszabadítók. 

A harmincnyolc kilós Hermina rongyosan, felemás cipőben, orosz teherautón 
érkezett meg a kis szatmári szülőfalujába, Magyarláposra. Rögtön a házukhoz ment, 
benyitott, de a házban más lakott. Az ő egykori ruháját viselte az az asszony, aki ajtót 
nyitott. 

„A megölő ellenségemnek sem kívánom azt az érzést, amit én éreztem akkor” — 
mondta nekem. 

Az idegenek kiköltöztek a házból, és tíz nap múlva hazaérkezett a férje is. Elsirat¬ 
ták a két kis gyermeküket. 

Nagy szomorúságukban örültek egymásnak, szeretgették egymást, és Herminának 
nemsokára gömbölyödött a hasa. El sem akarta hinni, hogy a Jóteremtő ezt a csodát 
megadta neki, hogy újból gyermeke lehet. Megszületett a kislánya, s ahogy mondta: 
ez többet jelentett neki a világ minden kincsénél, ezért adta a kislányának a Golda 
(Arany) nevet. 

Henyu néni ezt a történetet soha senkinek, csak nekem mondta el. 

A halála után én meséltem el a lányának, hogy miért lett a neve Goldy. Az édes¬ 
anyja búcsúztatásán aztán a lánya beszélte el a gyászolóknak édesanyja történetét, 
szenvedését, majd örömét, és azt is, hogy mindezt a „magyar asszonytól”, vagyis 
tőlem tudta meg. 

Édesanyja, mint ahogy a többi „feliratos néni”, eltemették magukban a lágert, a 
szenvedést, a borzalmakat. 

Mikor kérdeztem tőlük, hogy miért nem beszélnek ezekről a dolgokról a gyer¬ 
mekeiknek, unokáiknak, hiszen nem az ő szégyenük, azt mondták, nem akarják, hogy 
a gyermekeik, unokáik, dédunokáik valaha is féljenek, bármitől is tartsanak. Ha a 
kisgyerekek a „feliratról”, a tetovált számról kérdezték őket, valami banális dologgal 
elütötték a választ, és a kis unokák a hétköznapi válasszal megelégedtek, tovább ját¬ 
szottak, ugráltak gondtalanul. 

Edit néni 92 éves, Újfehértóról származik. Nagyon örült, hogy velem találkozott, 
merthogy Nyíregyháza és Újfehértó közel vannak egymáshoz. Edit néni 82 éves ko¬ 
ráig dolgozott, boltjuk volt, amiben ő volt a pénztáros. Ma is él, 60 év után is gyö¬ 
nyörűen beszél magyarul. 

Tele van bölcsességgel, életszeretettel. Együtt pucoltuk az ezüstöt, mert ragasz¬ 
kodott hozzá, hogy ő is részt vegyen benne, ha máshogy nem, ülve, és közben on¬ 
totta a bölcsességeket. 

„Az élet ott kezdődik, amikor megszűnik a félelem bennünk. 

Itt teljes értékű emberek vagyunk, van erőnk, bátorságunk és célunk. Úgy kell él¬ 
nünk, hogy emberségünk átölelje a holtakat, a meglévőket és az eljövendőket.” 

És már énekelte is, hogy „Szeressük egymást, gyerekek, a szív a legszebb kincs, 
ennél szebb szó, hogy szeretet a nagyvilágon sincs”. 

Ez az öt év, amit ezeknél a Magyarországról elkerült, már nagyon idős, sokat 
szenvedett emberekkel töltöttem, rengeteget adott nekem. 

Megtapasztaltam az ő életükön keresztül, hogy az anyanyelv, a szülőföld a sírig 
elkíséri az embert. 

Az eszükkel tudták, hogy az előítélet és félelemmentes élet sok ezer kilométerre 
volt csak lehetséges, de tudatuk legmélyén és érzelmeikben mindig ott van az a hely, 
ahol születtek és felnőttek: Magyarország. 

Anyám, Weisz Maluina 


.minden nap ástunk egy akkora gödröt, amiben elfértünk, 
agtán összebújtunk és úgy melegítettük egymást. ” 

1926. augusztus 31-én születtem Kántorjánosiban. A házunk egy tipikus parasztház 
volt. Előtér, konyha, egy nagyobb szoba és egy kisszoba. A nagyobb szobában állt 
középen a nagy szabóasztal, amin apám dolgozott. Férfiszabó volt, az egyetlen a 
faluban, Kántorjánosiban. így aztán mindig volt munkája, hiszen a jegyző, a földesúr 
és más tehetősebbek nála csináltatták az öltönyeiket, a téli, báránybőrrel bélelt 
mikádókat. Ugyanitt álltak a próbababák, amelyeken a félkész férfizakók feszültek. 
Körben fekhelyek voltak, hiszen ez a helyiség szolgált hálószobául a hattagú család¬ 
nak, mert a kisszoba a két nagymama hálóhelye volt, mivel ők is velünk laktak. 

Apám, Weisz Márton Mendel harmincegy éves volt 1926-ban, amikor én születtem, 
egy évvel fiatalabb, mint anyám, Grósz Mária Mirjam. 

Négyen voltunk testvérek, négy lány. Rózsi hat évvel volt idősebb tőlem, Irén egy 
évvel, Etelka két évvel volt fiatalabb, mint én. 

Abris nagybátyám, anyám 
testvére a harmincas évek e- 
lején, a nagy gazdasági világ¬ 
válság idején kivándorolt 
Amerikába. Úgy volt, hogy 
mi is megyünk, Abris a hajó¬ 
jegyet is elküldte, minden 
előkészületet megtettünk. Az 
égiek azonban nem így akar¬ 
ták. Regina nagymama meg¬ 
betegedett. 

Ma azt mondanák, hogy a 
pszichés feszültség ered¬ 
ményezte a testi bajt, hiszen 
biztosan nagyon félt a hosszú 
hajóúttól, a megpróbáltatá¬ 
soktól. Nem lett a kivándor¬ 
lásból semmi, mindannyian 
otthon maradtunk. Abris é- 
vekig levelet sem írt, annyira 
megharagudott. Aztán per¬ 
sze belátta, hogy az ő segít¬ 
sége nélkül nem tudunk 
megélni, küldte a csomagokat Philadelphiából. Ezek a csomagok hatalmas faládák 
voltak, tele női ruhákkal, különleges élelmiszerekkel. 

Előbb Regina, az anyai nagymamám, majd az apai nagymamám is meghalt. Az ő 
megüresedett szobájuk lett Rózsi nővérem szobája és varrodája. Rózsi kitanulta a 

varrónő szakmát, nagyon tehetséges volt, amihez segítséget nyújtottak a csomagok 
is, hiszen az Amerikából küldött ruhák kitekintést engedtek a nagyvilágba. 

Mi, a három kicsi már nem tanultunk szakmát, pedig a tanító úr azt mondta anyám¬ 
nak, hogy vétek engem nem taníttatni. Mire az elemi iskolát és a két év ismétlőt 
elvégeztem, már 1940-et írtunk, a megszorítások, a bizonytalan jövő nem volt kellő 
alap a tanuláshoz. Persze anyagi lehetőségeink is szűkösek voltak. Apám asztmás 
beteg volt, egyre nehezebben bírta a munkát, még jó, hogy Rózsi már megállt a saját 
lábán. 

Csodálatos, boldog gyermekkorom volt, amit az édesanyámnak köszönhetek. Hon¬ 
nan volt benne az a mély szeretet és segíteni akarás, ma sem tudom. Szegények 
voltunk, hiszen csak a mindennapi megélhetésre volt elég az apám keresete, de hoz¬ 
zánk nem tudott úgy jönni bárki, akár ismerős, akár idegen, hogy anyám ne segített 
volna rajta, ha rászorult. 

Oda jártunk elemi iskolába, Kántorjánosiba. Osztatlan iskola volt: amíg az egyik 
osztály hangosan olvasott vagy számolt, a másik valami írásbeli feladatot végzett. 
Mire az elemi iskolába kerültem, már tudtam héberül olvasni. Szemben volt a 
házunkkal, az utca másik oldalán a zsinagóga és a heider. 

Az elemiben a keresztény gyerekek tanultak hittant. A hittanóra általában délután 
volt, akkor mi zsidó gyerekek már hazamehettünk volna, de én mindig ottmaradtam 
az iskolában. így megtanultam a református hittant is. Minden évben, mikor vége 
volt az iskolaévnek, műsort adtak a gyerekek, még ma is emlékszem a szerepekre. 
Borzasztóan örültem a sikernek, a tapsnak. 

Otthon az ortodox vallási előírásoknak megfelelően éltünk. Szigorúan kóser ház¬ 
tartást vezettünk, anyám baromfit tartott, libát tömött, kenyeret sütöttünk. Már 
tízéves koromban be tudtam dagasztani a három kenyérhez elegendő tésztát a nagy 
dagasztóteknőben, pedig nem volt könnyű munka. 

Jóban voltunk keresztény szomszédjainkkal, természetes volt, hogy zsidók, nem 
zsidók békében élnek egymás mellett. Mindig volt, aki szombaton meggyújtsa a lám¬ 
pát, vagy elhozza a kemencéből a sóletet, hiszen a sabati munkatilalmat is betartot¬ 
tuk. 

Mindent tudtam a vallásról, az imákat, az áldásokat, a szigorú étkezési szabályokat, 
hiszen a vallás az életünk alapja volt. A vallás törvényeit mindenben követő élet nem 
jelentett terhet, mivel a Tóra előírásai a legtermészetesebb módon épültek be a min¬ 
dennapjainkba. 

Távoli rokonunk volt a demecseri Klein család. 1940-ben, valamikor ősszel meg¬ 
keresett bennünket Ilonka férje, Klein László, hogy behívták munkaszolgálatra, és a 
feleségének segítségre lenne szüksége, anyám engedje el az egyik kislányt a három 

közül. Az állapotos Ilonka egyedül maradt a kisfiával, Sanyikával, ott volt rajta a gaz¬ 
daság, a bolt, a háztartás gondja. Először Irén hügom ment el Székelybe, hogy segít¬ 
sen Ilonkának, de hamar feladta, jobb volt otthon, az édesanyánk szoknyája mellett. 
Ilonka csak könyörgött, hogy fél is egyedül, nem is bírja a háztartást valamelyikünk 
menjen el hozzá. így aztán én adtam be a derekam. Alig voltam 15 éves, és megkez¬ 
dődött a felnőtt életem. Nem is értettem, hogy én, a gyerek milyen segítséget jelen¬ 
tek egy felnőtt családos asszonynak. Attól függően, hogy a férjét, Lacit éppen 
behívták vagy hazaengedték, én is vagy otthon, vagy Székelyben voltam. 

Aztán 1944-ben, amikor már a mi kis békés falunkban is előfordultak atrocitások 
a zsidók ellen, anyám nem engedett többé. Legyünk otthon együtt, ha bármi történik. 

És elkövetkezett 1944. március 19. Kántorjánosiba is bejöttek a németek, oldalko¬ 
csis motorkerékpárral száguldoztak a poros főutcán. Megbolondult a világ. A békés, 
barátságos falunkbeliek között is akadtak ellenségeink, a fiatal fiük csüfolódtak, ránk 
verték az ablakot. Kidobolta a kisbíró, hogy minden zsidónak sárga csillagot kell 
viselni a megkülönböztetés jeléül. Egy olyan kis településen, mint a mi falunk, nem 
volt annak semmi értelme, hiszen mindenki ismert mindenkit, egyértelmű volt, ki 
zsidó, ki nem. Persze a rendeletet be kellett tartani, Rózsi megvarrta mindenkinek a 
sárga csillagot, és hordtuk. 

Jöttek mindenféle hírek, hogy nem jó világ jön a zsidókra, de nem nagyon hittük. 
Igaz, hogy a férfiaknak el kellett menni munkaszolgálatba, de 1944-ig még időnként 
hazajártak szabadságra. Mikor itthon voltak, elmesélték, hogyan bánnak velük, nem 
veszik őket emberszámra, kegyetlenkedések is előfordulnak, de még mindig bíztunk 
benne, hogy vége lesz a háborúnak és minden jóra fordul. Volt egy ismerős család, 
amelyből a Budapesten élő fiatalasszony a két kisfiával hazajött a szüleihez Kántor¬ 
jánosiba, mert a férjét behívták munkaszolgálatra. Mindenki úgy gondolta, hogy a 
kis szabolcsi faluban, távol a világtól nagyobb biztonságban van, mint a fővárosban. 

1944. áprilisban peszach után vittek be bennünket a gettóba Mátészalkára. Még 
volt időnk sütni vagy hat darab nagy kerek kenyeret, azokat csomagoltuk össze, em¬ 
lékszem, anyám dióbelet rakott zacskókba, azt vittük magunkkal. Azt mondták a 
csendőrök, ügy pakoljunk, hogy 14 napig leszünk a gettóban. 

A gettót Mátészalkán a zsinagóga körüli utcákból alakították ki, kétméteres fa¬ 
palánkkal volt körbevéve. 

Embertelen körülmények között éltünk. Egy szobába több család zsúfolódott 
össze, a földön aludtunk nők, férfiak gyerekek, öregek, betegek. Az élelem nagyon 
hamar elfogyott. Különösen azután, hogy behozták a máramarosi zsidókat is 
Mátészalkára. Szegényeket már a peszachi ünnepek alatt összeszedték, így aztán nekik 
nem volt semmi élelmük. Abba a szobába is beraktak egy máramarosi családot, ahol 
mi voltunk. Mikor anyám meglátta a rongyos, éhes, elgyötört, nagyszemű gyerekeket, 

Irén, Etu, Manyi 


rögtön megosztotta velük a még megmaradt ennivalót, nem érdekelte, hogy nekünk 
is alig volt. 

Hatalmas volt a gettóban az embertömeg, tisztálkodási lehetőség szinte semmi. 
Aztán megkezdődött a deportálás. 

A savouti ünnepek minket még a gettóban értek. Valamikor jünius hónapban in¬ 
dították el azt a transzportot, amelyikbe a mi családunk került. 

Kimentünk a mátészalkai állomásra. 80 embert zsúfoltak be egy marhavagonba, 
köztük a tehetetlen öregeket, a kicsi gyerekeket. Két vedret adtak be, az egyikben víz 
volt, a másik a wc-t szolgálta. 

Ránk csukták a vagon ajtaját, rettenetes meleg volt a bezárt marhavagonban. 

Három napig ment a vonat, ez már maga volt a pokol. A gyerekek sírtak, a betegek 
jajgattak. 

Nekünk sikerült az asztmás apámmal a berácsozott ablak közelében elhelyezkedni, 
így néha jutott neki egy kis levegő. Folyamatosan köhögött, fuldoklott. 

Péntek este volt, amikor megérkeztünk Auschwitzba. Csíkos ruhás férfiak szálltak 
be a vagonokba és közölték, hogy minden ottmarad, semmit nem vihetünk ma¬ 
gunkkal. Már ez is érthetetlen volt, nem mintha lett volna bármilyen értékünk, egy pár 
ruhadarab, meg valami ágynemű volt velünk. 

Hullámzott az embertömeg a rámpán, ordítozás, kiabálás, német vezényszavak. A 
csíkos ruhások magyarul siettették az embereket. A fiatal nőktől, akik kisgyerekkel 
voltak, kérdezgették: „Van anyád?” Aki azt mondta, van, mondták neki: „Add oda 
neki a gyermeket”. Sokan így tettek, az a falunkbeli fiatalasszony is, aki Pestről jött 
haza a két kisfiával. 

Pillanatok alatt különválasztották a férfiakat és a nőket. Hiába próbálok visszaem¬ 
lékezni, már nem tudom felidézni, mikor láttam apámat utoljára. 

Ötös sorokat alakítottak ki, mi négyen lányok és anya kiadtunk egy sort. így járul¬ 
tunk Mengele elé, aki ott állt elegánsan, makulátlan egyenruhában, kezében egy gör¬ 
bebot. 

A hüvelykujját mozgatta csak, 
úgy jelezte, ki hová álljon. Hár¬ 
munkat, Rózsit, Irént és engem 
jobbra, anyát és Etut balra válasz¬ 
totta. Aztán meggondolta magát, 

Etu nyakába akasztotta a botját és 
megkérdezte: „Hány éves vagy? 

Egészséges vagy?” Etu gyorsan 
válaszolt, hogy 16 éves - még csak 
15 volt -, anya pedig mondta, 
hogy „Igen, igen, egészséges”. 

Ekkor Mengele Etut is a jobb 
oldalra irányította. De már jött is a 
következő sor, anyától egyre távo¬ 
lodtunk. 

Még utánunk szólt: „Menjetek 
csak, gyermekeim, engem biztos 
konyhára visznek”. 

Ezek voltak az utolsó szavak, 
soha többé nem láttuk őt. Fekete 
kendővel volt bekötve a feje, a három napos utazás nagyon meggyötörte, öreg¬ 
asszonynak nézett ki, pedig még ötven éves sem volt. 

Minket elvittek fürödni. A rajtunk lévő ruha helyett adtak valami használtabbat, 
szőrtelenítettek mindenhol. Mindez férfiak jelenlétében történt, takargattuk magunkat 
a kezünkkel, míg álltunk a sorban, hogy leborotváljanak. Emlékszem, az egyik német 
még gúnyolódott is, ahogy ott szemérmeskedtünk: „Cö-cö kiszasszons”, mondta tört 
magyarsággal. 

Bekerültük a „C” lágerbe, a 31-es blokkba. Ezren voltunk, fekhely semmi nem 
volt, mint a juhok az akolban, úgy aludtunk a földön. 



Etu 

A pesti fiatalasszony is hozzánk került. Folyamatosan üvöltött, ordított, ütötte saját 
magát, mikor rádöbbent, mit tett a gyerekeivel, amikor odaadta az anyjának. Ekkor¬ 
ra a lengyel lányok, akik a felügyelők voltak, már elmondták, hogy mik azok a 
kémények, amiből folyamatosan jön az orrfacsaró bűz és csapnak ki a lángnyelvek. 
Persze nem hittük el minden szavukat, mikor mondták: „Ott égetik apátokat, anyá¬ 
tokat”. 

Rózsit öt hét után az egyik Appelen kiválasztották és elvitték. Mindenre el voltunk 
készülve. Szerencsére hamarosan életjelt adott magáról, a szomszédos cseh lágerbe 
került. 

Ott volt az egyik unokatestvérem, Joli is. Én hamarosan összebarátkoztam a lager- 
altestevel, egy lengyel lánnyal, és bekerültem a konyhára. Mindig igyekeztem egy kis 
plusz kaját szerezni. Ez legtöbbször sikerült is, olyannyira, hogy a nővéremnek és 
Jolinak is juttattam belőle. Szereztem egy füles veilingot, a kezemet betekertem vasta¬ 
gon rongyokkal, hogy az áram meg ne üssön, és a szögesdrót alatt átcsűsztattam az 
edényt az étellel. Joli vette át a másik oldalon, miközben Rózsi ordított, hogy ne 
csináljam, hagyjam abba. Nagyon féltett, hogy agyoncsap az áram, vagy az őr a 
toronyból lelő, de megúsztam. 

Októberig voltunk Auschwitzban. Emlékszem, pont az őszi ünnepek utolsó napján 
vagoníroztak be bennünket és elvittek fel, Sziléziába. Felosztottak bennünket 
századokra, én a két kishúgommal a kilencedik századba kerültem. 

Sáncot, tankcsapdát és páncélgödröt ástunk. Minden nap kivonultunk munkára, 
hajnalban indultunk, késő estig kint voltunk. Fegyveres Wehrmacht katona kísért 
bennünket oda-vissza. Nagyon hideg volt, majd megfagyott kezünk-lábunk, hiszen 
téli ruhánk nem volt. A fagyott földet csákányoztuk, persze nem volt annak semmi 
értelme, az összefagyott, erőtlen lányok nem haladtak a munkával. Az őrünk viszont 
rendes volt, elnézte, hogy minden nap ástunk egy akkora gödröt, amiben elfértünk, 
aztán összebújtunk és úgy melegítettük egymást. 

1945. január 8-án aztán elindítottak bennünket gyalogmenetben, nyugati irányba be 
Németországba. Az őrmesterünk elbúcsúzott tőlünk: „Kislányok, én eddig vigyáztam 
rátok, most már vigyázzatok magatokra.” 

Irén már az indulás előtt megbetegedett, nem bírt jönni, ezért ketten Etuval a há¬ 
tunkon vittük. Megállni nem lehetett, mert aki lemaradt vagy kiállt a sorból, egysze¬ 
rűen lelőtték és ott hagyták temetetlenül. 

Elmondhatatlan hideg volt és térdig ért a hó, úgy meneteltünk, vánszorogtunk a 
kis vékony rongyainkban, facipőben. Menetelésünk során útba ejtettünk lágereket, ott 
töltöttünk egy éjszakát, és reggel az ott talált embereket is hozzánk csatolták. Ilyen 
láger volt Guben és Grünberg. 

Hat hétig tartott a gyalogmenet. Enni útközben nem adtak semmit, havat ettünk, 
és ha egy szemétdombot láttunk, abból szedtünk össze valamit. Őreink teherautóval 
haladtak mellettünk. Egyik alkalommal az egyik teherautó megállt, hogy bevárja a 
menetet. Azt láttuk, hogy a rajta ülő SS katona bicskával valami csontos húst evett. 
Fohászkodtunk, hogy mire odaérünk, de jó lenne, ha eldobná a csontot. így is lett, 
eldobta a csontot, rávetettük magunkat és megkaparintottuk. 

Napokig felváltva szopogattuk. 

Egy másik alkalommal, ahogy mentünk a hóban, Etu valamiben megbotlott. 
Lenéztünk, hát egy konzervdoboz rajzolódott ki a hóban. Gyorsan kikapartuk és vit¬ 
tük a zsákmányt, alig vártuk, hogy végre este legyen és megálljunk valahol. Mi lehet 
abban a dobozban? 

Aznap éjjel egy pajtában szállásoltak el bennünket. Kinyitottuk a dobozt, hát zsír 
volt benne. Minden nap nyaltunk belőle az ujjúnkról egy falatot. 

1945. március 10-én érkeztünk meg Bergen-Belsenbe, ez volt a végállomás. Éjszaka 
volt, nem láttunk semmit, csak borzasztó bűzt éreztünk. 

Reggel aztán megláttuk, hová kerültünk: hatalmas hullahegyek, oszladozó, teme- 
tetlen holttestek mindenütt. Mindent elleptek a tetvek, ennivaló, innivaló semmi. Pár 
nap múlva elkaptam a flekktífuszt. Három hétig 40 fokos lázban feküdtem a földön. 
Mikor magamhoz tértem, csak azt láttam és éreztem, hogy ki tudok nyújtózkodni, 
mennyi hely van. Akik körülöttem voltak, mind meghaltak. A két kishúgom viszont 
és néhány ismerős, akikkel együtt meneteltünk, életben volt. 

Április 15-én nagy zűrzavar keletkezett: az őrök eltűntek és megérkezett a felsza¬ 
badító angol hadsereg. Nagy volt az öröm, de nekem jártányi erőm sem volt, a testem 
tele volt gennyes hólyagokkal, mindössze harminc kiló voltam. 

Másnap a felszabadítók adtak enni, de én rá sem tudtam nézni az ételre. Talán ez 
volt a szerencsém. Sokan a felszabadulás után haltak meg, mert nem tartották be a 
fokozatosságot, hirtelen ettek. 

Aztán kórházba kerültem, kaptam gyógyszert, sok folyadékot, forró csokoládét, és 
a Mindenható segítségével meggyógyultam. 

A húgaim is jól voltak. A kórházban egy svéd orvos kezelt, mondta, hogy viszik a 
felszabadultakat Svédországba, menjünk mi is. 

Mi azonban már azon gondolkodtunk, hogyan lehet hazajönni, mi van a 
szüléinkkel, mi van Rózsival, a nővérünkkel? Ekkor már május volt. Elindultunk cél¬ 
talanul Németországban, minden papír nélkül. Nagy volt a zűrzavar, a szervezetlen¬ 
ség. Összetalálkoztunk egy nyírbátori fiúval, aki már volt itthon, csak visszajött, hogy 
szervezze a volt foglyok hazautazását. 

Az ő vezetésével és biztatásával, sok viszontagság árán, hol vonaton, hol vonat 

tetején, hol gyalog elérkeztünk az osztrák határig. Az Inn folyó hídjánál azonban 
utunkat állták, nem engedtek át bennünket Ausztriába. 

Bekerültünk egy gyűjtőlágerbe, ahol már sok hasonló szándékú ember volt. A 
tábort amerikaiak tartották fenn. Október 4-én bevagoníroztak bennünket és elindí¬ 
tottak Magyarországra. Október 6-án érkeztünk meg Budapestre, a Déli pályaud¬ 
varra. Onnan gyalog mentünk a Bethlen utca 2-be, ahol működött egy konyha, 
kaptunk meleg ételt és némi kis pénzt, ami másnap már a felét sem érte. A Bethlen 
utcában regisztráltak bennünket, kaptunk papírokat és elindultunk haza. Beszálltunk 
a Nyugati pályaudvaron a vagonba, én az ajtó mellett helyezkedtem el. Még állt a 
vonat, egyszer csak kinyílt a vagonajtó és két orosz katona ellopta a hátizsákomat, 
amiben benne volt az igazolványom, a kis pénzem, kevés ruhám. Nem maradt sem¬ 
mim, csak ami rajtam volt, úgy érkeztem haza Kántorjánosiba 1945. október 10-én 
a két kishúgommal, egy szál ruhában. 

Rózsi akkor már otthon volt, persze a szüléink nem voltak sehol. 

Joli, apám testvérének a lánya egyedül jött vissza, az ő szülei és négy testvére mind 
odamaradtak. 

Mikor Rózsi hazajött, a házunk teljesen üres volt. Mire mi megérkeztünk, már 
néhány bútordarabot, ágyneműt sikerült visszaszereznie. 

Ott voltunk elárvulva, de éltünk és egészségesek voltunk. 

Azt terveztük,hogy amint lehet, kivándorlunk Izraelbe. 

Az én életem aztán másképp alakult. Eljött hozzánk Klein László, Ilonka unokat¬ 
estvérem férje. Elmondta, mi történt a családjával. Kérlelt, hogy ne menjek el, marad¬ 
jak, segítsek rajta, hiszen senkije sincs, én vagyok az egyetlen, aki az elveszett 
családjára emlékezteti. Megsajnáltam, engedtem a kérésének. Összekötöttük az 
életünket. 

A testvéreim a tervüknek megfelelően kivándoroltak. En itt maradtam és éltük 
Lacival az örömöket és bánatokat egyaránt adó küzdelmes életünket. 

Apám, Klein László 


,JVLegálltam a tükör előtt és belenéztem, majd hátrafordultam. Kit Iátoké 
Ez nem én vagyok! Nem ismertem meg saját magam. ” 

Anyám, Gelbmann Fanni özvegyen ment hozzá apámhoz, Klein Mózeshez, akit 
Székelyben mindenki csak a vén Mózsinak hívott. Persze nem volt ő vén, csak így 
különböztették meg a többi Mózestől a faluban. 

Én voltam a legfiatalabb a hat fiú közül, 1902. november 8-án születtem. A mosto¬ 
hatestvéreim, a Fogéi fiúk akkor már családosak voltak, Jóska állt a legközelebb hoz¬ 
zám. Nagyváradon éltek, a belvárosban volt a szép nagy pékségük. 

Az édes testvéreim, Béla és Bertalan is jóval idősebbek voltak tőlem. 

Anyám szívbeteg volt. Ezt akkoriban csak pihenéssel gyógyították; nem járt ő 
szegény orvoshoz, csak napközben is lefeküdt kicsit, ha már nagyon fáradtnak érezte 
magát. 


1908-ban kezdtem elemi 
iskolába járni. A székelyi 
földbirtokos, Orosz Sándor 
támogatta az iskolát, sőt, a 
végzősök vizsgája magában a 
kastélyban volt. Mire az elemi 
iskolába kerültem, már a hé¬ 
ber betűket tudtam olvasni, 
tudtam imádkozni, mert a 
demecseri heiderban ezeket 
megtanultam. 


Anyám könnyes szemmel, büszkén feszített a többi asszony között. Mikor befe¬ 
jeződött a vizsga, a földesúr értékelte a gyerekek teljesítményét és kihirdette az ered- 


A hat elemit 1914-ben fe¬ 
jeztem be. A vizsgára feldí¬ 
szítették a kastély nagytermét, 
ott ültek a végzősök szépen 
sorban ünneplőben, hátul az 
izgatott szülők, anyám is ott 
volt közöttük. Elkezdődött a 
vizsga. A tanító mindenkinek 
kérdéseket tett fel számtan¬ 
ból, nyelvtanból, történelem¬ 
ből, földrajzból, és írni is 
kellett a táblára. Semmi volt 
nekem ez a vizsga. 


Klein László egyedül 

ményt. Én lettem a legjobb tanuló. Kaptam tőle ajándékot is, egy gyönyörű, fehér 
bőrkötésű kottakönyvet. 

Hogy hogyan jutott eszébe ez az ajándék, elképzelni sem tudom, hiszen Székely¬ 
ben és a környéken csak a Lali cigány foglalkozott zenével, de kottát nemigen olva¬ 
sott ő sem. 

E könyv az első dolog volt az életemben, amit a magam erejéből szereztem. Nagyon 
nagy becsben tartottam, vigyáztam rá, bárhová kerültem, gondom volt rá, nehogy 
baja essék. 

Az elemi iskola befejezésével elkezdődött az önálló életem. Felkerültem Pestre egy 
nagy kereskedőhöz, Radóhoz inasnak. Nála is laktam harmadmagammal, volt szál¬ 
lásunk, kaptunk enni, sőt, még egy kis zsebpénzt is. A zsebpénzemet összegyűjtöt¬ 
tem és időnként hazautaztam, főleg anyám miatt, egyre rosszabb volt ugyanis az 
állapota. 

Este felültem a vonatra és reggelre meg is érkeztem Nyíregyházára, ahol mindig 
akadt egy ismerős a piacon, akivel szekérrel hazamentem. 

Már vége volt az első világháborúnak, amikor anyám meghalt. Hazajöttem azon a 
hétvégén is sábeszre. Anyám csak feküdt, alig lélegzett, melléültem, átöleltem. Alig telt 
el egy óra és a kezeim között halt meg. 

Az inasévek befejeztével Radó nem engedett el, nála maradtam Pesten segédnek. 
Jól kerestem, az első fizetésemből vettem magamnak egy pár gojzer varrásos cipőt, 
és angol szövetből csináltattam öltönyt. Jó életem volt. Vasárnap sétáltam a város¬ 
ban, színházba jártam, a Mágnás Miskára még most is emlékszem. 

Kisujjamban volt a kereskedő mesterség minden csínja-bínja, az udvariasságtól a 
csomagolás művészetéig. Nem volt gondom a nőkkel sem, 180 cm magas voltam, 
szálkás, izmos. 

Vágytam viszont az önállóságra, dédelgetett álmom volt a saját üzlet, az önálló vál¬ 
lalkozás. Ahhoz nem volt tőkém, hogy ezt egy nagyvárosban megvalósítsam, ezért 
visszamentem Székelybe. 

Apám újra nősült, nem foglalkozott a családjával, de az anyai örökségünk megvolt: 
100 hold föld, és részünk volt egy olajütőben is. 

Berti bátyám mészáros volt. Megbeszéltük, hogy ketten nyitunk egy kis szatócs¬ 
boltot. 1928-ban kaptuk meg az iparengedélyt. Mindent árultunk, olyan volt a bolt 
kicsiben, mint egy szupermarket. A fűszerektől az edényen keresztül az olcsóbb 
ruhaanyagokig minden volt ott. 

Persze a faluban több volt a szegény ember, mint a módosabb, de nem okozott ez 
sem gondot, adtuk az árut hitelben. Amikor a parasztok, cselédek megkapták az 
uradalomtól a járandóságukat, kifizették a tartozásukat. 

A boltunk mellett vittük a mészárszéket és az olajütőt is. A levágott borjüt én szál¬ 
lítottam Pestre jegelt vagonban. Este berakodtunk, reggelre, mire nyitott a vásár- 
csarnok, már ott voltam. 

Még tőzsdéztem is a 30-as években, a postán lehetett részvényt jegyezni az árutőzs¬ 
dére. 

A harmincadik születésnapomon, 1932. november 8-án volt az esküvőnk Klein 
Ilonával. 

Ilonka jómódü családból származott, pékségük volt Demecserben. 

Vékony kis barna lány volt, 
nagyon ragaszkodott az édesany¬ 
jához, Janka nénihez, gyakran 
töltöttük náluk a péntek estét, a 
sábeszt. 

1933-ban, egy évre az eskü¬ 
vőnk után megszületett a kis¬ 
fiam, Sanyika. Életrevaló, vidám 
kisfiü volt. Szegény Ilonka na¬ 
gyon megszenvedett a szüléskor, 
hallani sem akart több gyer¬ 
mekről. Aztán 1941-ben mégis 
megszületett Éva Erzsébet, a 
kislányom, a szemem fénye. 

Mindent megadtam a gyer¬ 
mekeimnek. Sanyika csak ki¬ 
ejtette a száján, hogy kiscsikót 
akar, már másnap megvettem. A 
tanulására nagyon ügyeltem, az 
volt az álmom, hogy mire felnő, 
valamelyik nagyvárosban lesz 
egy nagyáruházunk. Zenére is 
taníttatni akartam, hiszen a ju¬ 
talomkönyvem, a bőrkötéses 
kotta mindig erre figyelmez¬ 
tetett. 

A harmincas évek végére meg¬ 
teremtettem minden anyagi alapot arra, hogy gyermekeim jómódban nőjenek fel, 
tanulhassanak. 



Klein László lóval 

A feleségem nem nagyon értett az üzlethez, a gazdálkodáshoz, de ezt nem is 
igényeltem, hiszen egyedül is mindent kézben tartottam, és Bertivel, a testvéremmel 
közösen mindent megoldottunk. 

1940 tavaszán kaptuk meg az első behívót munkaszolgálatra. Nem csak én, hanem 
szinte minden zsidó férfi a faluban 25 és 60 év között. Ilonka nagyon megijedt, mi 
lesz vele: a bolt, a gazdaság, a gyerekek... Mielőtt bevonultam volna, az anyósom 
unokatestvérének még csak 15 éves, de nagyon ügyes kislánya, Manyika eljött hoz¬ 
zánk, hogy segítsen a feleségemnek. 


A munkaszolgálatról hallottunk 
már évek óta, hiszen a fiatalokat 
1939. jüliustól kezdve behívták, 
sőt tudtuk, hogy azokat a zsidó 
férfiakat, akik korábban katona¬ 
ként szolgáltak, átminősítették 
munkaszolgálatosnak. A tiszteket 
megfosztották rangjuktól, a tiszti 
emléklapjukat vissza kellett szol¬ 
gáltatniuk. 



Az első behívóm három hónap¬ 
ra szólt. A román határ mellé ke¬ 
rültem. Ekkor még egyenruhánk 
is volt, de a sapkánkon nem volt 
sapkarózsa. Vasütépítést készítet¬ 
tünk elő, irtottuk az erdőt, szállí¬ 
tottuk a fát. Rendesen kaptunk 
enni. A századunkban az ország 
minden részéből voltak emberek, 
orvosok, ügyvédek mérnökök is. 

Kaphattunk otthonról csomagot, 
levelet, és mi is írhattunk haza. 

T T , , , , . Évike egyedül 

Három hónap után hazamen¬ 
tem, otthon voltam egy-két hóna¬ 
pot, aztán megint behívtak három hónapra. Ez így ment 1942-ig. 

1942-ben aztán elvették a földet. Jött egy törvény, ami arra kötelezte a zsidókat, 
hogy földjüket minden berendezési tárggyal, géppel együtt engedjék át az államnak. 
(*1942. évi XV.Törvénycikk.) Csak az a ház maradhatott meg, amiben laktunk a hozzá 
tartozó udvarral, kerttel. A földért minimális térítési díjat fizettek. 

1942 nyarán jött meg az utolsó behívóm. Előtte nem sokkal a faluban járt egy ván¬ 
dorfényképész, készíttettünk vele néhány fényképet a gyerekekről. 

Akkorra a megszorító intézkedések miatt már nem sok jóban reménykedtünk. A 
földet elvették, alkalmazottunk nem lehetett, árut is korlátozott mennyiségben sze¬ 
rezhettünk be. Minden eshetőségre számítva két húsz literes ballon petróleumot és 
két ballon olajat elástam a kertbe. 

Nem sok időm maradt, a SAS behívóval indulni kellett. 

Minden meleg ruhámat összecsomagolta a feleségem, a Sanyikáról és Évikéről 
készült két kis fényképet pedig jól bepapírozva betettem a bakancsomba, a talp és a 
talpbélés közé. 

A búcsúzáskor integettem nekik. Ott álltak hárman a kapuban, Évike egy tarka kis- 
cicát tartott az ölében. 

1942. szeptember volt, hűvös, esős idő. Először Máramarosszigeten, majd Kőrös¬ 
mezőn és Ökörmezőn voltunk. 

Néhány levelet még váltottunk a feleségemmel. Beszámolt róla, hogy a testvérem¬ 
nek leégett a háza, amit az elöljáróság szándékos gyújtogatásnak minősített és letartóz¬ 
tatták a feleségével együtt, a két gyerekük a másik testvéremhez került. 

Aztán 1944-ben már nem jött levél. 

A vasútépítő században dolgoztam, irtottuk az erdőt, fektettük a talpfákat. Parancs¬ 
nokok a magyar katonák voltak. Társaim közül sokan nem bírták a munkát, a nehéz 
körülményeket, különösen a városiak. Én hozzá voltam szokva a kemény munkához. 
Az elején az élelmezés még rendes volt, a századparancsnok megengedte, hogy a 
helyi lakosoktól vegyünk egy-egy borjút, azt levágtuk és magunknak főztünk. 

Jött viszont a kemény tél. A lábamat több réteg kapcába tekertem, mégis megfagy¬ 
ott a jobb lábamon a nagyujjam. Kihajtották az embereket aknát szedni, nagyon sokan 
meghaltak. Volt, aki megszökött. Ilyenkor elrettentésként megtizedelték az embereket. 
Kiválogatták minden tizediket, sorba állították, aztán „tűz”. 

Összetalálkoztam az egyik apai unokatestvéremmel, Hermannal. Vele az történt, 
hogy hitt a kommunista propagandának, a Szovjetunióról szállingózó híreknek, a sza¬ 
badság, egyenlőség, testvériség jelszavaknak. Átszökött az oroszokhoz. Persze nyom¬ 
ban elfogták, hadifogságba került. Mindezt 1956-ban tudtuk meg, mert akkor jött 
haza Szibériából. 

Én megúsztam az aknaszedést, a tizedelést, a telet is kibírtam. A körülmények azon¬ 
ban egyre rosszabbak lettek, nem volt már senkinek semmi értékesebb tárgya, amiből 
az ennivalót pótoltuk volna, éheztünk, fáztunk, lesoványodtunk. 

1944 végén, már tél volt, megindultunk visszafelé Magyarországra, a magyar ka- 

tonákból álló keret kísért bennünket. Útközben más századok embereit is hozzánk 
csatolták. Ennivaló nem volt, néha egy kis üres levest, feketekávét kaptunk. Azt ettük, 
amit útközben találtunk. Pocsolyából ittunk, a füvet elrágcsáltuk, a csiga nyersen men¬ 
nyei eledelnek számított. 

Egyik éjszaka érkeztünk meg Mátészalkára, itt a szabad ég alatt több napig ál¬ 
lomásoztunk. 

Közel voltam a családomhoz. Szökésre nem mertem gondolni, de sikerült beszél¬ 
nem egy emberrel, írtam pár sort, hogy menjen el Székelybe és adja oda a fe¬ 
leségemnek. Eleimet és ruhát kértem, hogy küldjön. Az ember, nem is tudom miért, 
nagyon rendes volt, elvitte a levelet. Reménykedve vártam. Vissza is jött még aznap 
este, hozta a levelet, amit én írtam. Mondta, hogy a községházára ment be érdek¬ 
lődni, és a jegyző az én levelem hátoldalára írt valamit. Izgatottan olvastam, ez állt 
rajta: „A családja még júniusban Simapusztára költözött.” 

Nem értettem semmit. Ilonka elköltözött, de hát miért? És miért éppen Sima¬ 
pusztára? 

Nem kaptam választ a kérdéseimre, menni kellett tovább. 

Éjjel-nappal, étlen-szomjan meneteltünk, néha egy-egy pajtában, juhhodályban 
aludtunk valamit. Budapest közelében egy téglagyárban több napig voltunk, aztán 
újból mentünk tovább gyalog. Aki kidőlt a sorból vagy lemaradt, egyszerűen lelőtték. 

így érkeztünk meg az osztrák határhoz, ahol a magyar keret átadott bennünket a 
németeknek. Itt bevagoníroztak bennünket és megérkeztünk nemsokára Mau- 
thausenbe, a lágerbe. 

Itt elképzelhetetlen állapotok voltak. Ember ember hátán, csontvázszerű félholtak 
hevertek mindenütt. Hevenyészett sátrak szolgáltak alvásra, elképzelhetetlen volt a 
zsúfoltság. 

A foglyok között flekktífusz tört ki, hiszen tisztálkodási lehetőség nem volt, 
tetvesek, koszosak voltunk rongyos, elnyűtt ruháinkban. 

Aztán valamikor április elején elindítottak bennünket gyalog. Nem mondta senki, 
hogy hová megyünk, így érkeztünk meg — már aki kibírta — Günskirchenbe. 

Amikor ezt a lágert megláttam, azt mondtam: itt a vég. Sebtében összetákolt 
épületekben, sátrakban és a szabad ég alatt hevertek a félholt emberek. Reggelre egy 
kis feketekávénak nevezett barna vizet, majd délben egy kis répalevest adtak, és vagy 
tíz ember kapott egy kenyeret. 

Aratott a flekktífusz, a halottak szanaszét hevertek. Az emberek már nem voltak 
emberek, aki még tudott mozogni, úgy mozgott, mint a lassított filmben. Legyengül¬ 
tem én is nagyon. Emlékszem, már reggel elindultam, hogy a tábor közepére az ebé¬ 
dosztásra odaérjek. Sokszor előfordult, hogy mire eljutottam a kondérhoz, már 
minden elfogyott. Visszavánszorogtam. 

Ha lefeküdtem, a cipőmet a fejem alá tettem. Mindig éberen aludtam, hiszen az 
emberek mindent elvettek egymástól, amit csak tudtak, nem volt bennünk semmi 
gátlás. A cipőm talpában volt 
egyetlen kincsem: két kisgyerme¬ 
kem fényképe. Ez tartotta ben¬ 
nem az erőt: vissza kell jönnöm, 
meg kell őket találnom, meg kell 
tudnom, mi lett velük. 

Aztán elérkezett a szabadulá¬ 
sunk napja, 1945. május 4. Ame¬ 
rikai katonák jöttek be a táborba 
dzsipeken. Nem tudtak meg¬ 
szólalni, csak a döbbenet látszott 
az arcukon. Sokan közülük félre¬ 
fordultak, öklendeztek. 


Az eléjük táruló látvány, a szag 
nekünk már nem jelentett sem¬ 
mit, teljesen elfásultunk. Akikre 
viszont hirtelen szakadt a va¬ 
lóság, a csontsovány, égő szemű, 
imbolygó alakok, az oszladozó 
hullák és a szenny mindenütt... 




Az amerikaiak hamar mun¬ 
kához láttak: őreinkkel hatalmas 
gödröket ásattak és eltemettették 
a halottakat. Nagyon sokan meg¬ 
haltak a felszabadulás után is, 
mert nem tudtak uralkodni ma¬ 
gukon, hirtelen ettek. 


Sanyika Évike együtt 


Nem vártam meg, hogy meg¬ 
szervezzék a hazajövetelem, nem 
voltam hajlandó kórházba sem 

menni, elindultam hazafelé. Többedmagammal gyalogoltunk az utakon, erdőkben. 

Egyik este bekérezkedtem egy osztrák családhoz. Nagyon rendesek voltak, először 
is beengedtek a fürdőszobájukba. Megálltam a tükör előtt és belenéztem, majd hát¬ 
rafordultam. Kit látok? Ez nem én vagyok! Nem ismertem meg saját magam. 

Aztán megfürödtem, megborotválkoztam, adtak tiszta ruhát is, és ágyban aludhat- 

tam. 

Ember vagyok mégis, visszatérhet a régi életem? 

Utaztam vonat tetejét, vonaton, gyalogoltam, találkoztam ismerősökkel is, és 
valamikor június elején érkeztem meg Székelybe. Az átéltek ellenére reménykedtem. 

Hazaérkezésemkor esős, szeles, hűvös nap volt. Félve közelítettem a házunkhoz, 
lenyomtam a kilincset és bementem. A ház teljesen üres volt, néhány szétdobált 
edényen kívül nem volt benne semmi. Kifosztották a boltot is, a polcok üresen tá¬ 
tongtak. 

Kimentem az épületből és elindultam hátra a kertbe. A kert végében emelkedett a 
trágyadomb. Messziről valami fehérlett körülötte, közelebb mentem. A fehér 
bőrkötésű kottakönyv lapjait kergette a sárban a szél. 


Apám, Klein László 1902. november 8-án született. Hatan voltak testvérek, hat fiú, ő volt a 
legfiatalabb. Retten jöttek vissza, apám és Fógel Ernő, a mostohatestvére. 

A sgomssfidok aztán elmondták, hogy 1944. március 19. után összeszedték a zsidókat Székely¬ 
ben is, úgy, ahogy mindenütt. így került Ilonka, apám első felesége, a két gyermek: Sanyika és 
Éviké, Ilonka sziliéi, testvérei, apai nagyapám, az őfelesége, apám testvérei, feleségeik az őgyer¬ 
mekeik, és még ki tudja, hány unokatestvér és rokon a Nyíregyháza környéki valamelyik 
gyűjtőtáborba, majd Auschwitzba. 

Mennyit szenvedtek halálukig? Nem tudta senki. Nem maradt a családból hírmondó sem, csak 

Appel, zehlappel: sorakozó létszámellenőrzés a koncentrációs táborokban. 

Chanuka: zsidó örömünnep, a szó jelentése: felszentelés. A korsónyi nyolc napig 
égő olaj ünnepe, a Makkabeus szabadságharc ünnepe. Nyolc napig tart kiszlév hónap 
25. napjától számítva. Minden este eggyel több gyertyát gyújtanak meg az ott¬ 
honokban és a köztereken is, hirdetve a csodát. 

Cicesz (héberül: cicit): szemlélőrojt, általában ruha alatt viselik. A tradicionálisan 
öltözködő zsidó férfinak a ciceszre figyelve eszébe ötlik, hogy Istent szolgálja. 

Glatt kóser: A zsidó vallás szokásait maximálisan betartva, az ortodox hagyo¬ 
mányok szerint készült étel. 

Héder, chéder, hájder (héber/jiddis): szó szerint: szoba. Óvoda és elemi iskola, 
ahol a gyerekeket (3 éves kortól) héberül írni-olvasni, majd alapfokú vallási is¬ 
meretekre tanítják. 

Hibru: héber/zsidó/ hebrew/ héber/: angol szó szlenges megjelenítése. 

Jesiva: Talmud iskola, hittudománnyal foglalkozó magasabb szintű intézmény. 

JOINT: Zsidó Szociális Segély Alapítvány. 

Kidus: megszentelés. Ezzel a szertartással köszöntik a beköszöntő szombatot és 
ünnepnapokat. Áldást mondanak a bor felett az ünnep és szombat beköszöntésekor. 

Kóser: jiddis szó, héberül kaser. Valamely dolog rituális alkalmasságát jelző szó a 
zsidó vallásban és szokásrendszerben. A zsidó közéletben a fogyasztható ételekre és 
elkészítési módjukra, valamint minden rendben levő, helyes dologra használatos. 

Lágeralteste, blockalteste: lágerfőnök, részlegfőnök. Legtöbbször a lágerben 
már régebben raboskodók közül kerültek ki. 

Lagerführer (német): táborfőnök. 

Lagerstrasse (német): a táboron át vezető út. 

Mikve: rituális fürdő, részben természetes forrásból megtöltött vízmedence, 
melybe a zsidók a megtisztulás céljából merítkeznek meg. 

Minjen: Tizenharmadik életévét betöltött tíz zsidó férfi imaközössége. Teljes 
értékű istentisztelet csak akkor lehetséges, ha a zsinagógában vagy imateremben 
legalább tíz felnőtt zsidó férfi van jelen. 

Őszi ünnepek: a zsidó vallás nagy ünnepei. 

Rosh ha’sana: újév 

Jóm kipur engesztelőnap: vagy hosszú nap, 

Szukkot: sátoros ünnep 

Szimchat tora: a Tóra ünnepe 

Pászka (héberül: mácá, többes számban mácot): kovásztalan kenyér, a peszachkor 
kenyér helyett fogyasztandó étel. Összetevői: liszt, víz só 

Peszach: jelentése elkerülés, az egyiptomi rabszolgaságból történő kivonulás ün¬ 
nepe 

Rituális: szertartásos 

Sábesz (héberül: sabat): szombat, a legnagyobb hétről-hétre ismétlődő zsidó 
ünnep. Péntek naplementétől szombat naplementéig tart, ilyenkor minden 
munkavégzés tilos 

Sachter, metsző: Szakavatott személy, aki azokat az állatokat vágja le, amelyek fo¬ 
gyasztása a Tóra szerint megengedett. 

Secku-jednu (szláv): mindegy, ugyanaz 

Soá: Eredeti jelentése héberül katasztrófa. Ma a holokauszt szinonimájaként 
használják. 

Talesz (jiddis), tálit (héber): imakendő. Négy sarkán szemlélőszálak (cicit) van¬ 
nak. Egyik formája a tálit-kátán, amit ortodoxok állandó öltözékként viselnek a ruha 
alatt. 

Tréfli: a héber trefá (nem kóser) szóból származó jiddis kifejezés, mely a magyar 
szlengbe a tré formában ment át. Eredeti jelentése: széttépett, szétmarcangolt (állat), 
ugyanis ezeknek (és az egészben lévő, de élettelen állatoknak) a fogyasztását tiltja a 
Tóra. Ezt terjesztették ki azokra az ételekre, amelyek fogyasztása tilos. 

További jelentése: értéktelen, használhatatlan, rossz. 

1 V ÁLLÁS, 
KÖZÖSSÉG, 
1 ÉRZÉS 



RDÓJR 1%-AVRL TAMOGRSSR ÖN IS R MRGYRRORSZAGI 
ZSIDÓ HITKÖZSÉGEK SZÖVETSÉGE MŰNKÉIT! 



vouAaEinrr oktotcst kuüOrűt oűsek oofcazftsflr 


Nagy örömünkre szolgál, hogy az elmúlt években a Mazslhisz társadalmi 
munkáját támogató egyszázalékos felajánlások sáma növekedésnek indult 

Ez a kedvező változás meggyőződésünk szerint annak köszönhető hogy egyre 
több generáció számára válik kézzelfoghatóvá az a gyakorlati segítség amit mi 
nyújtunk az élő zsidó hagyomány és szellemiség zsinagógáinkban, iskoláinkban, 
a kulturális életben, a kóser ellátás és a szociális munka során. 

Orra kérjük Önöket, hogy idén is fordítsanak egy percet idejükből erre a fontos 
ügyre, adóbevallásuk EGY5ZA mellékletében, a második, „egyházi" mezőben 
rendelkezzenek közösségünk javárai 

Köszönjük 

Technikai szám: 0358 

Vilimulj t*n in améi I mi W y 

uuuuuu.mazsihisz.hu 

